
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 390 

26 Φεβρουάριου 2004 


ΑΠΟΦΑΣΕΙ Σ 

Αριθ. 5115.01/02/2004 

Έγκριση Γενικού Κανονισμού Προσωπικού της Ανώνυμης 
Εταιρείας με την επωνυμία «Οργανισμός Λιμένος Πει¬ 
ραιώς Α.Ε. (Ο.Λ.Π. Α.Ε.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου τέταρτου του Ν. 2688/1999 
«Μετατροπή του Οργανισμού Λιμένος Πειραιώς και του 
Οργανισμού Λιμένος Θεσσαλονίκης σε ανώνυμες εται¬ 
ρίες» (ΦΕΚ40 Α'). 

2. Τις διατάξεις του άρθρου 13 του Ν. 2987/2002 «Τρο¬ 
ποποίηση των διατάξεων του Ν. 959/1979 «Περί Ναυτικής 
Εταιρίας» (ΦΕΚ 192 Α') και ρύθμιση άλλων θεμάτων αρ¬ 
μοδιότητας του Υπουργείου Εμπορικής Ναυτιλίας» (ΦΕΚ 
27 Α') και της 5212.4/01/7.1.2003 απόφασης του Υπουρ¬ 
γού Εμπορικής Ναυτιλίας με θέμα: «Παράταση των προ¬ 
θεσμιών, της παρ. 1,2 και 3 των άρθρων τέταρτου και ένα¬ 
του του Ν. 2688/1999 (40 Α')» (ΦΕΚ 14 Β /14.1.2003). 

3. Την 282/30.10.2003 πράξη του Διοικητικού Συμβουλί¬ 
ου της Ο.Λ.Π. Α.Ε. 

4. Το 24/18.9.2003 έγγραφο της Ομοσπονδίας Υπαλλή¬ 
λων Λιμένος Ελλάδος (ΟΜ.Υ.Λ.Ε.). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

6. Την ΔΙΔΚ/Φ. 1/2/13773/15.7.2003 απόφαση «Ανάθεση 
αρμοδιοτήτων στον Υφυπουργό ΕΣ.Δ.Δ.Α. Νίκο Μπίστη» 
(ΦΕΚ 985 Β') όπως αυτή τροποποιήθηκε με την όμοιά της 
ΔΙΔΚ/Φ. 1 /2/14145/21.7.2003 (ΦΕΚ 1000 Β'), αποφασίζουμε: 

Εγκρίνουμε το Γενικό Κανονισμό Προσωπικού της Ανώ¬ 
νυμης Εταιρείας με την επωνυμία «Οργανισμός Λιμένος 
Πειραιώς Α.Ε.» που έχει ως εξής: 

ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ 
ΟΡΓΑΝΙΣΜΟΥ ΛΙΜΕΝΟΣ ΠΕΙΡΑΙΩΣ Α.Ε. 

ΠΕΡΙΕΧΟΜΕΝΑ 

ΚΕΦΑΛΑΙΟ ΠΡΩΤΟ: ΓΕΝΙΚΕΣ ΡΥΘΜΙΣΕΙΣ 

Άρθρο 1: Σκοπός - Περιεχόμενο του Κανονισμού. 

Άρθρο 2: Έκταση εφαρμογής. 


Άρθρο 3: Λοιπές γενικές διατάξεις. 

Άρθρο 4: Εργασιακή σχέση. 

ΚΕΦΑΛΑΙΟ ΔΕΥΤΕΡΟ: ΚΑΤΗΓΟΡΙΕΣ ΠΡΟΣΩΠΙΚΟΥ - 
ΠΡΟΣΛΗΨΗ 

Άρθρο 5: Διακρίσεις Προσωπικού - Μορφές Εργασια¬ 
κών Σχέσεων - Υπηρεσιακές Κατηγορίες. 

Άρθρο 6: Προϋποθέσεις πρόσληψης - απαιτούμενα πι¬ 
στοποιητικά. 

Άρθρο 7: Πρόσληψη προσωπικού. 

Άρθρο 8: Δοκιμαστική Υπηρεσία. 

Άρθρο 9: Μισθολόγιο. 

ΚΕΦΑΛΑΙΟ ΤΡΙΤΟ: ΤΗΡΗΣΗ ΜΗΤΡΩΩΝ - ΑΞΙΟΛΟΓΗΣΗ 

Άρθρο 10: Περιεχόμενα-Τρόπος τήρησης προσωπικών 
στοιχείων των εργαζομένων. 

Άρθρο 11: Αξιολόγηση Προσωπικού. 

ΚΕΦΑΛΑΙΟ ΤΕΤΑΡΤΟ: ΥΠΗΡΕΣΙΑΚΟ ΣΥΜΒΟΥΛΙΟ 

Άρθρο 12: Σύνθεση - Συγκρότηση. 

Άρθρο 13: θητεία. 

Άρθρο 14: Αρμοδιότητες. 

Άρθρο 15: Λειτουργία. 

ΚΕΦΑΛΑΙΟ ΠΕΜΠΤΟ: ΥΠΟΧΡΕΩΣΕΙΣ ΕΡΓΑΖΟΜΕΝΩΝ 
ΚΑΙ ΕΤΑΙΡΕΙΑΣ- ΙΕΡΑΡΧΙΑ 

Άρθρο 16: Καθήκοντα προσωπικού - Γενικά. 

Άρθρο 17: Υποχρεώσεις εργαζομένων. 

Άρθρο 18: Γενικές Υποχρεώσεις Προϊσταμένων. 

Άρθρο 19: Ιεραρχική Αναφορά Προσωπικού. 

Άρθρο 20: Γενικές υποχρεώσεις της Εταιρείας. 

Άρθρο 21: Στολές - Εξάρτηση προστασίας. 

ΚΕΦΑΛΑΙΟ ΕΚΤΟ: ΜΕΤΑΚΙΝΗΣΕΙΣ - ΜΕΤΑΤΑΞΕΙΣ - 
ΑΠΟΣΠΑΣΕΙΣ 

Άρθρο 22: Μετακινήσεις προσωπικού. 

Άρθρο 23: Μετατάξεις - αποσπάσεις. 

ΚΕΦΑΛΑΙΟ ΕΒΔΟΜΟ: ΠΕΙΘΑΡΧΙΚΟ ΔΙΚΑΙΟ 

Άρθρο 24: Πειθαρχικά παραπτώματα. 

Άρθρο 25: Πειθαρχικές ποινές. 

Άρθρο 26: Σχέση πειθαρχικού παραπτώματος καιποινής. 
Άρθρο 27: Εφαρμογή κανόνων και αρχών του ποινικού 
δικαίου. 

Άρθρο 28: Παραγραφή πειθαρχικών παραπτωμάτων. 
Άρθρο 29: Λήξη πειθαρχικής ευθύνης. 

Άρθρο 30: Σχέση πειθαρχικής και ποινικής διαδικασίας. 
Άρθρο 31: Πειθαρχικά όργανα. 

Άρθρο 32: Πειθαρχικώς προϊστάμενοι. 

Άρθρο 33: Αρμοδιότητες πειθαρχικού προϊσταμένου. 
Άρθρο 34: Αρμοδιότητες Διοικητικού Συμβουλίου 
Άρθρο 35: Από κοινού κρίση πειθαρχικών παραπτωμάτων. 
Άρθρο 36: Ένορκη διοικητική εξέταση. 

Άρθρο 37: Πειθαρχική Δίωξη. 

Άρθρο 38: Κλήση σε απολογία. 

Άρθρο 39: Απολογία. 

Άρθρο 40: Πειθαρχική απόφαση. 

Άρθρο 41: Ένσταση. 

Άρθρο 42: Πειθαρχικό Συμβούλιο. 

Άρθρο 43: Κωλύματα και εξαίρεση μελών Πειθαρχικού 
Συμβουλίου. 

Άρθρο 44: Διαδικασία ενώπιον του Πειθαρχικού Συμ¬ 
βουλίου. 

Άρθρο 45: Εκτέλεση των πειθαρχικών αποφάσεων. 
Άρθρο 46: Διαγραφή πειθαρχικών ποινών. 

Άρθρο 47: Καταλογισμός ζημιών. 

ΚΕΦΑΛΑΙΟ ΟΓΔΟΟ: ΘΕΣΗ ΣΕ ΑΡΓΙΑ 

Άρθρο 48: Αυτοδίκαιη θέση σε αργία. 

Άρθρο 49: Δυνητική θέση σε αργία. 

ΚΕΦΑΛΑΙΟ ΕΝΑΤΟ: ΧΡΟΝΟΣ ΕΡΓΑΣΙΑΣ - ΥΠΕΡΩΡΙΑΚΗ 
ΑΠΑΣΧΟΛΗΣΗ 

Άρθρο 50: Γενικές διατάξεις περί χρόνου εργασίας. 
Άρθρο 51: Κανονική εργασία - οργάνωση του χρόνου 
εργασίας. 

Άρθρο 52: Μειωμένα ωράρια. 

Άρθρο 53: Εργασία Κυριακών - εξαιρετέων. 

Άρθρο 54: Υπερωρίες - εργασία Σαββάτου και αργιών. 

ΚΕΦΑΛΑΙΟ ΔΕΚΑΤΟ: ΔΙΚΑΙΩΜΑΤΑ 

Άρθρο 55: Κανονική άδεια. 

Άρθρο 56: Άδεια κύησης και λοχείας. 

Άρθρο 57: Άδεια γάμου. 

Άρθρο 58: Λοιπές άδειες οικογενειακών διευκολύνσεων. 
Άρθρο 59: Άδεια χωρίς αποδοχές. 

Άρθρο 60: Λοιπές άδειες. 

Άρθρο 61: Γ ενικές διατάξεις περί αδειών. 

Άρθρο 62: Εκπαιδευτική άδεια 

ΚΕΦΑΛΑΙΟ ΕΝΔΕΚΑΤΟ: ΑΣΘΕΝΕΙΑ ΕΡΓΑΖΟΜΕΝΩΝ 

Άρθρο 63: Αποχή από την εργασία λόγω ασθένειας. 
Άρθρο 64: Υγειονομικές Επιτροπές. 

ΚΕΦΑΛΑΙΟ ΔΩΔΕΚΑΤΟ: ΕΚΠΑΙΔΕΥΣΗ ΠΡΟΣΩΠΙΚΟΥ 
Άρθρο 65: Εκπαίδευση προσωπικού. 

ΚΕΦΑΛΑΙΟ ΔΕΚΑΤΟ ΤΡΙΤΟ: ΟΡΟΙ ΕΡΓΑΣΙΑΣ-ΑΜΟΙΒΕΣ 
ΚΑΙ ΠΑΡΟΧΕΣ 

Άρθρο 66: Γ ενικά περί αμοιβής. 

Άρθρο 67: Κρατήσεις επί των αποδοχών. 

Άρθρο 68: Πρόσθετες αμοιβές και αποζημιώσεις. 
Άρθρο 69: Χορήγηση δανείων. 

Άρθρο 70: Λοιπές παροχές πρόνοιας. 

Άρθρο 71: Ηθικές και υλικές αμοιβές. 

ΚΕΦΑΛΑΙΟ ΔΕΚΑΤΟ ΤΕΤΑΡΤΟ: ΑΝΑΘΕΣΕΙΣ 

Άρθρο 72: Ανάθεση θέσης στην ιεραρχία. 

Άρθρο 73: Αναπλήρωση Προϊσταμένων. 

Άρθρο 74: Προσωρινή ανάθεση καθηκόντων. 


ΚΕΦΑΛΑΙΟ ΔΕΚΑΤΟ ΠΕΜΠΤΟ: ΛΥΣΗ ΕΡΓΑΣΙΑΚΗΣ 

ΣΧΕΣΗΣ 

Άρθρο 75: Λύση της εργασιακής σχέσης. 

Άρθρο 76: Παραίτηση εργαζομένου. 

Άρθρο 77: Καταγγελία της εργασιακής σχέσης εκ μέ¬ 
ρους της Εταιρείας. 

Άρθρο 78: Θάνατος εργαζομένου. 

ΚΕΦΑΛΑΙΟ ΔΕΚΑΤΟ ΕΚΤΟ: ΥΓΙΕΙΝΗ ΚΑΙ ΑΣΦΑΛΕΙΑ 
ΕΡΓΑΖΟΜΕΝΩΝ ΚΑΙ ΧΩΡΩΝ ΕΡΓΑΣΙΑΣ 

Άρθρο 79: Υγιεινή και ασφάλεια εργαζομένων 

ΚΕΦΑΛΑΙΟ ΔΕΚΑΤΟ ΕΒΔΟΜΟ: ΜΕΤΑΒΑΤΙΚΕΣ 
ΔΙΑΤΑΞΕΙΣ 

Άρθρο 80: Μεταβατικές ρυθμίσεις. 

ΚΕΦΑΛΑΙΟ ΔΕΚΑΤΟ ΟΓΔΟΟ: ΤΕΛΙΚΕΣ ΔΙΑΤΑΞΕΙΣ 

Άρθρο 81: Ειδικοί Κανονισμοί. 

Άρθρο 82: Καταργούμενες διατάξεις. 

Άρθρο 83: Ισχύς του Κανονισμού. 

Άρθρο 84: Τροποποίηση Κανονισμού. 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΡΥΘΜΙΣΕΙΣ 

Άρθρο 1 

Σκοπός - Περιεχόμενο του Κανονισμού 

1. Σκοπός αυτού του Γενικού Κανονισμού Προσωπικού 
είναι η ρύθμιση των εργασιακών σχέσεων, με βάση την 
αρχή της ισότητας και της διαφάνειας, για την ομαλή και 
αποδοτική λειτουργίατων υπηρεσιώντου Οργανισμού Λι- 
μένος Πειραιώς ΑΈ. (εφεξής Ο.Λ.Π. ΑΈ. ή Εταιρεία) και 
την προαγωγή του κοινού συμφέροντοςτης Εταιρείας και 
των εργαζομένων σε αυτή. 

2. Περιεχόμενο αυτού του Κανονισμού είναι η ρύθμιση 
των εργασιακών σχέσεων στην Ο.Λ.Π. ΑΈ. και ιδίως: 

α) Των όρων επιλογής και πρόσληψης. 

β) Της διάρκειαςτης σύμβασης εργασίας και γενικά των 
δικαιωμάτων καιτων υποχρεώσεωντωνεργαζομένωντης 
Εταιρείας. 

γ) Της υπηρεσιακής εξέλιξης και των κάθε είδους υπη¬ 
ρεσιακών μεταβολών. 

δ) Της λύσης της σύμβασης εργασίας. 

ε) Των πειθαρχικών παραπτωμάτων και ποινών. 

στ) Της διαδικασίας και των οργάνων του πειθαρχικού 
ελέγχου. 

ζ) Της συμμετοχής των εργαζομένων στα συλλογικά όρ¬ 
γανα της Εταιρείας, που ρυθμίζουν θέματα εργασιακών 
σχέσεων. 

3. Αυτός ο Κανονισμός καταρτίσθηκε στο πλαίσιο του τέ¬ 
ταρτου, δωδέκατου και δέκατου τρίτου άρθρου του Ν. 
2688/99. Μετά την κατάρτισή του, ο Κανονισμός αυτός, με 
φροντίδατηςΔιοίκησηςτης Ο.Λ.Π. Α.Ε., διανέμεται σε όλο 
το προσωπικό και στους νεοπροσλαμβανόμενους χορη¬ 
γείται με την υπογραφή της σύμβασης εργασίας οι οποίοι 
δηλώνουν εγγράφως ότι αποδέχονται το περιεχόμενό 
του, το οποίο συμπληρώνει την ατομική τους σύμβαση. 

Άρθρο 2 

Έκταση εφαρμογής 

1. Στους όρους του Κανονισμού αυτού υπάγονται όλοι 
οι εργαζόμενοι που συνδέονται με σχέση εξαρτημένης 
εργασίας ιδιωτικού δικαίου, ήτοι: 

α) Οι εργαζόμενοι, που απασχολούνταν στον Ο,Λ.Π. την 
1.5.1999 και οι οποίοι διατηρούν την εργασιακή τους σχέ¬ 
ση σύμφωνα μετά οριζόμενα στον Κανονισμό αυτό. 

β) Οι εργαζόμενοι, που προσλήφθηκαν ή θα προσλη- 
φθούν μετά την 1.5.1999 ως τακτικό ή έκτακτο προσωπι¬ 
κό σύμφωνα μετά οριζόμενα στον Κανονισμό αυτό. 

2. Δεν υπάγονται στον παρόντα Κανονισμό: 

α) ο Διευθύνων Σύμβουλος, 

β) το προσωπικό των γραφείων των οργάνων της Διοί¬ 
κησης, που προσλαμβάνεται σύμφωνα με το άρθρο 22 
του Ν. 2190/94, 

γ) οι οριζόμενοι από το Διοικητικό Συμβούλιο σε θέση 
Γενικού Διευθυντή, 

δ) ο Νομικός Σύμβουλος και οι Δικηγόροι. 

3. Ο παρών Κανονισμός περιέχει ρυθμίσεις οι οποίες 
εφαρμόζονται στο σύνολο του προσωπικού, με την επι¬ 
φύλαξη των ειδικών εξαιρέσεων και διαφοροποιήσεων 
που περιέχονται στους όρους ειδικών Κανονισμών που 
εγκρίνονται με απόφαση του Διοικητικού Συμβουλίου. 

Άρθρο 3 

Λοιπές γενικές διατάξεις 

1. Ο Διευθύνων Σύμβουλος μεριμνά για την εφαρμογή 
του Κανονισμού αυτού και λαμβάνει κάθε αναγκαίο μέτρο 
για τον σκοπό αυτό, στο πλαίσιο του άρθρου 14 του Κα¬ 
ταστατικού της Εταιρίας. 

2. Ο Διευθύνων Σύμβουλος με εντολές, εγκυκλίους, 
ανακοινώσεις και υπηρεσιακά σημειώματα εξειδικεύει και 
καθορίζει τις λεπτομέρειες εφαρμογής του παρόντος Κα¬ 
νονισμού, με τρόπο που να μην αλλοιώνεται και παραποι¬ 
είται το πνεύμα του Κανονισμού. Τα κείμενα αυτά αναρ- 
τώνται στα συνήθη σημεία ανακοινώσεων του τόπου ερ¬ 
γασίας και θεωρούνται σαν γραπτές εντολές προς τους 
εργαζομένους της Εταιρείας. 

Άρθρο 4 

Εργασιακή σχέση 

1. Όλο το προσωπικό, που υπάγεται στον Κανονισμό αυ¬ 
τό, συνδέεται με την Ο.Λ.Π Α.Ε. με σχέση εξαρτημένης 
εργασίας ιδιωτικού δικαίου. 

2. Η ατομική σύμβαση εργασίας κάθε εργαζόμενου κα¬ 
ταρτίζεται εγγράφως και περιέχει τα στοιχεία, που προ- 
βλέπονται στο Π.Δ. 156/1994,επιφυλλασσομένων των 
διατάξεωντου άρθρου δωδέκατου του Ν. 2688/99, για το 
προσωπικό που υπηρετούσε κατά την 1.5.99. 

3. Ως χρόνος έναρξης της εργασιακής σχέσης λογίζε¬ 
ται η ημέρα υπογραφής της ατομικής σύμβασης εργα¬ 
σίας. Η καταβολή των αποδοχών του εργαζομένου αρχί¬ 
ζει από την ημέρα ανάληψης καθηκόντων, η οποία πιστο¬ 
ποιείται με έγγραφο, που υπογράφεται από αρμόδιο 
υπάλληλο της Εταιρίας και τον εργαζόμενο. 

4. Η σύμβαση εργασίας είναι άκυρη και η πρόσληψη 
ανακαλείται, εάν σε εύλογο χρονικό διάστημα, το οποίο 
δεν μπορεί να είναι μεγαλύτερο από τρία έτη διαπιστωθεί 
ότι, ο προσλαμβανόμενος δεν διέθετε κατά τον χρόνο της 
πρόσληψής του τα τυπικά προσόντα της θέσης στην 
οποία προσλήφθηκε. Σε περίπτωση δόλιας ενέργειας του 
νεοπροσληφθέντος η ακυρότητα ισχύει χωρίς χρονικό 
περιορισμό με την επιφύλαξη του άρθρου 157 ΑΚ. 

5. Η σχέση της Εταιρείας με το Νομικό Σύμβουλο και 
τους δικηγόρους με πάγια αντιμισθία και τους εξωτερι¬ 
κούς δικηγόρους ρυθμίζεται από τις εκάστοτε ισχύουσες 
διατάξεις του Κώδικα περί Δικηγόρων. 


ΚΕΦΑΛΑΙΟ ΔΕΥΤΕΡΟ 
ΚΑΤΗΓΟΡΙΕΣ ΠΡΟΣΩΠΙΚΟΥ - ΠΡΟΣΛΗΨΗ 

Άρθρο 5 

Διακρίσεις Προσωπικού 
Μορφές Εργασιακών Σχέσεων - Υπηρεσιακές 
Κατηγορίες 

1. Διάκριση του προσωπικού με βάση τη μορφή της ερ¬ 
γασιακής σχέσης. 

Οι εργαζόμενοι που υπάγονται στον Κανονισμό αυτό 
διακρίνονται σε τακτικό, έκτακτο και δόκιμο προσωπικό 
ως εξής: 

α) Τακτικό είναι το προσωπικό, που καλύπτει μόνιμες και 
πάγιες υπηρεσιακές ανάγκες της Εταιρείας. Το τακτικό 
προσωπικό προσλαμβάνεται σε οργανικές θέσεις προκει- 
μένου να καλυφθούν πάγιες και διαρκείς ανάγκες της 
Εταιρίας. Το τακτικό προσωπικό συνδέεται με σύμβαση 
εργασίας αορίστου χρόνου. 

β) Έκτακτο είναι το προσωπικό, που προσλαμβάνεται 
για να καλύψει αποκλειστικά έκτακτες, εποχικές ή πρό¬ 
σκαιρες και επείγουσες υπηρεσιακές ανάγκες της Εται¬ 
ρείας και συνδέεται με αυτή με σύμβαση εργασίας ιδιωτι¬ 
κού δικαίου ορισμένου χρόνου. Η σύμβαση εργασίαςτου 
έκτακτου προσωπικού λήγει αυτοδίκαια με τη λήξη της 
διάρκειάς της, χωρίς καμία πρόσθετη διατύπωση και χω¬ 
ρίς την καταβολή αποζημίωσης απόλυσης. 

γ) Δόκιμο είναι το προσωπικό κατά τη χρονική περίοδο 
πριντην ένταξή του στο τακτικό προσωπικό. Η ένταξη στο 
τακτικό προσωπικό πραγματοποιείται αφού ολοκληρωθεί 
ετήσια δοκιμαστική υπηρεσία και εξακριβωθεί η καταλλη- 
λότητά του. Κατά τη διάρκεια της δοκιμαστικής υπηρε¬ 
σίας, το δόκιμο προσωπικό συνδέεται με την Εταιρεία με 
σχέση εξαρτημένης εργασίας διάρκειας ενός έτους. 

2. Υπηρεσιακές κατηγορίες 

Οι εργαζόμενοι που απασχολούνται στην Εταιρεία δια- 
κρίνονται σε υπηρεσιακές κατηγορίες με βάση τα προσό¬ 
ντα (τυπικά και ουσιαστικά) και το περιεχόμενο των υπη¬ 
ρεσιακών τους καθηκόντων. 

Με βάση το περιεχόμενο των εργασιακών καθηκόντων, 
οι εργαζόμενοι διακρίνονται σε δύο γενικές κατηγορίες: α) 
υπαλληλικό προσωπικό και β) λιμενεργατικό προσωπικό 

3. Το υπαλληλικό προσωπικό διακρίνεται, με βάση τα τυπι¬ 
κά προσόντα και το περιεχόμενο των εργασιακών καθηκό¬ 
ντων, στις ακόλουθες επιμέρους υπηρεσιακές κατηγορίες: 

α) Προσωπικό Διοικητικών - Οικονομικών Υπηρεσιών 
Το προσωπικό αυτό είναι απόφοιτοι ΑΕΙ, ΤΕΙ ή δευτερο¬ 
βάθμιας εκπαίδευσης, 
β) Προσωπικό Τεχνικών Υπηρεσιών 
Το προσωπικό αυτό είναι απόφοιτοι ΑΕΙ, ΤΕΙ και από¬ 
φοιτοι δευτεροβάθμιας εκπαίδευσης. Στο προσωπικό αυ¬ 
τό περιλαμβάνονται και οι κάτοχοι επαγγελματικών δι¬ 
πλωμάτων ή αδειών. 

γ) Προσωπικό υπηρεσιών πληροφορικής 
Το προσωπικό αυτό είναι απόφοιτοι ΑΕΙ, ΤΕΙ και δευτε¬ 
ροβάθμιας Εκπαίδευσης, 
δ) Ναυτικό Προσωπικό 

Στο προσωπικό αυτό ανήκουν κυβερνήτες, μηχανικοί 
πλωτών μέσων, δεξαμενιστές, ναύκληροι, δύτες, ναύτες, 
ναυτεργάτες κ.λ.π. ναυτικές ειδικότητες, ανεξαρτήτως 
βαθμίδας εκπαίδευσης, 
ε) Προσωπικό Υποστήριξης 

Το προσωπικό αυτό είναι απόφοιτοι Δευτεροβάθμιας ή 
Υποχρεωτικής Εκπαίδευσης και παρέχει εργασία υπο¬ 
στήριξης. 

στ) Προσωπικό Υγειονομικών Υπηρεσιών 
Το προσωπικό αυτό παρέχει υγειονομικές υπηρεσίες 
περιλαμβανομένωντων υπηρεσιών Υγιεινής και Ασφάλει¬ 
ας της Εργασίας. Στο προσωπικό αυτό περιλαμβάνονται 
οι γιατροί και νοσηλευτές, 
ζ) Ειδικό Επιστημονικό Προσωπικό 
Το προσωπικό αυτό είναι απόφοιτοι ΑΕΙ με διδακτορικό 
ή μεταπτυχιακό τίτλο Σπουδών και προσλαμβάνεται για 
την κάλυψη αντίστοιχων θέσεων Ειδικού Επιστημονικού 
Προσωπικού, 
η) Προσωπικό Φύλαξης 

Το προσωπικό αυτό είναι απόφοιτοι Υποχρεωτικής ή/και 
δευτεροβάθμιας εκπαίδευσης και παρέχει έργο φύλαξης. 

4. Το λιμενεργατικό προσωπικό διακρίνεται στις ακό¬ 
λουθες επιμέρους υπηρεσιακές κατηγορίες: 

α) λιμενεργάτες 
β) αρχιεργάτες 
γ) επόπτες λιμενεργασίας 

5. Η διάρθρωση και η οργανωτική δομή των Υπηρεσιών, 
η στελέχωσή τους σε Κλάδους και Κατηγορίες προσωπι¬ 
κού, η ιεραρχική δομή του προσωπικού, ο αριθμός των θέ¬ 
σεων κατά κατηγορία και εκπαιδευτική βαθμίδα καθώς και 
τα τυπικά και ουσιαστικά προσόντα που απαιτούνται για 
την πλήρωση των θέσεων εργασίας, ορίζονται με τον Κα¬ 
νονισμό Εσωτερικής Οργάνωσης καιΛειτουργίαςτης Εται¬ 
ρείας που συντάσσεται και τίθεται σε εφαρμογή σύμφωνα 
με το άρθρο τέταρτο παράγραφος 1 του Ν. 2688/1999. 

Άρθρο 6 

Προϋποθέσεις πρόσληψης - απαιτούμενα πιστοποιητικά 

1. Για να προσληφθεί κάποιος ως δόκιμος ή έκτακτος 
πρέπει: 

α) Να έχει τις νομίμως προβλεπόμενες προϋποθέσεις 
και τα απαιτούμενα Γ ενικά προσόντα καθώς και τα ειδικά 
προσόντα που προβλέπονται από σχετικό Προεδρικό Διά¬ 
ταγμα με το οποίο καθορίζονται τα προσόντα διορισμού 
σε θέσεις Φορέωντου Δημόσιου Τομέα (προσοντολόγιο). 
Επίσης πρέπει να έχει και τυχόν πρόσθετα προσόντα, 
εφόσον για τη συγκεκριμένη θέση ή απασχόληση απαι¬ 
τούνται και πρόσθετα προσόντα, τα οποία καθορίζονται 
κάθε φορά με την προκήρυξη πλήρωσης θέσης. 

β) Να έχει, εφόσον υπάγεται σε υποχρεωτική στράτευ¬ 
ση, εκπληρώσει τις στρατιωτικές του υποχρεώσεις ή να 
έχει νόμιμα απαλλαγεί απ’ αυτές, επιφυλασσομένων των 
περί αντιρρησιών συνείδησης διατάξεων. 

γ) Να είναι τουλάχιστο είκοσι ενός (21) ετών και να μην 
έχει υπερβεί το έτος της ηλικίας που ενδεχομένως (Άρ¬ 
θρο 10 παρ. 11 του Ν. 3051/2002) προσδιορίζεται στην 
προκήρυξη. Η προϋπόθεση του ορίου της ηλικίας πρέπει 
να υπάρχει κατά την τελευταία ημέρα υποβολής αιτήσε¬ 
ων, σύμφωνα με τη σχετική προκήρυξη για τη συμμετοχή 
στο διαγωνισμό ή την πλήρωση θέσεων με τα κριτήρια 
που θέτει ο νόμος. Ειδικά για την προϋπόθεση του ορίου 
ηλικίας, ως μέρα γέννησης θεωρείται η 1η Ιανουάριου του 
έτους γέννησης για το κατώτατο όριο και η 31η Δεκεμ¬ 
βρίου του αντίστοιχου έτους γιατο ανώτατο όριο, εφόσον 
έχει καθορισθεί ανώτατο όριο. Η ηλικία αποδεικνύεται 
από το δελτίο αστυνομικής ταυτότητας ή με βεβαίωση λη¬ 
ξιαρχικής πράξης γέννησης. 

δ) Να υποβληθεί στις αναγκαίες ιατρικές εξετάσεις, 
προκειμένου να κριθεί από τον αρμόδιο ιατρό ικανός για 
την εργασία που πρόκειται να προσληφθεί, καθώς και να 
προσκομίσει το τυχόν απαιτούμενο βιβλιάριο υγείας. Η 


προϋπόθεση αυτή δεν εμποδίζει την εφαρμογή των δια¬ 
τάξεων του Ν. 2643/1998 ή άλλης διάταξης σχετικής με 
την απασχόληση προσώπων με ειδικές ανάγκες. 

ε) Να μην έχει καταδικασθεί ή να μην έχει παραπεμφθεί 
με τελεσίδικο δικαστικό βούλευμα για κακούργημα ή 
πλημμέλημα που συνεπάγεται στέρηση των πολιτικών 
του δικαιωμάτων. Να μην έχει καταδικασθεί τελεσίδικα σε 
οποιαδήποτε ποινή για αδικήματα κλοπής, υπεξαίρεσης, 
απάτης, εκβίασης, πλαστογραφίας, απιστίας, δωροδο¬ 
κίας ή δωροληψίας, παράβασης καθήκοντος, χρήσης ή 
εμπορίας ναρκωτικών ουσιών ή για εγκλήματα κατά των 
ηθών ή περί το νόμισμα. Επίσης να μην τελεί υπό απαγό¬ 
ρευση ή δικαστική αντίληψη. 

στ) Να μην έχει απολυθεί, κατά την προηγούμενη της πρό¬ 
σληψης πενταετία, από θέση δημόσιας υπηρεσίας ή Ο.Τ.Α. 
ή άλλου νομικού προσώπου του δημόσιου τομέα ΝΠΔΔ ή 
Ν ΠΙΔ, λόγω επιβολής της ποινής της οριστικής παύσης ή λό¬ 
γω καταγγελίας της σύμβασης εργασίας για σπουδαίο λό¬ 
γο, οφειλόμενο σε υπαιτιότητα του εργαζομένου. 

2. Εκτός από τα ειδικά πιστοποιητικά ή άλλα έγγραφα 
που ειδικώς απαιτούνται στη σχετική προκήρυξη, σε κάθε 
περίπτωση οφείλουν οι υποψήφιοι να υποβάλλουν μαζί με 
την αίτηση για την πρόσληψή τους, τα παρακάτω πιστο¬ 
ποιητικά σε πρωτότυπο ή επικυρωμένο αντίγραφο: 

α) Πιστοποιητικά στα οποία να βεβαιώνεται η οικογενει¬ 
ακή κατάστασή τους 

β) Αντίγραφο Ποινικού Μητρώου Γενικής Χρήσεως. 
γ) Πιστοποιητικό Στρατολογικής κατάστασης Τύπου Α. 
δ) Τίτλους σπουδών. 

ε) Επαγγελματική άδεια για όσες ειδικότητες απαιτείται, 
στ) Πιστοποιητικά προϋπηρεσίας, εφόσον απαιτείται η 
απόδειξη προϋπηρεσίας, στα οποία να φαίνεται η διάρκεια, 
η ειδικότητα και η σχέση εργασίας, καθώς και το ασφαλιστι¬ 
κό βιβλιάριο για την ασφάλιση της προϋπηρεσίας αυτής. 

ζ) Υπεύθυνη δήλωση του Ν. 1599/86, η οποία πρέπει να 
περιέχει τα στοιχεία ταυτότητας, τον αριθμό φορολογικού 
μητρώου, την ακριβή διεύθυνση καιτον αριθμό τηλεφώνου 
και να βεβαιώνει για τη γνησιότητα των πιστοποιητικών που 
προσκομίζονται και την ακρίβεια των όσων δηλώθηκαν. 

Άρθρο 7 

Πρόσληψη προσωπικού 

1. Το Δ.Σ. της Εταιρείας καταρτίζει πρόγραμμα προ¬ 
σλήψεων με βάση τις υπάρχουσες και τις προβλεπόμενες 
υπηρεσιακές ανάγκες, στο οποίο καθορίζονται οι θέσεις, 
που πρόκειται να πληρωθούν και τα προσόντα, που απαι¬ 
τούνται για την κάλυψή τους. 

2. Το προσωπικό προσλαμβάνεται από το Διοικητικό 
Συμβούλιο της Εταιρείας, σύμφωνα με τις διατάξεις του 
Ν. 2190/94, όπως κάθε φορά ισχύουν. 

3. Πριν από κάθε πρόσληψη, το Δ.Σ. δύναται να εξετά¬ 
σει τη δυνατότητα πλήρωσης της θέσης από το προσωπι¬ 
κό που ήδη υπηρετεί με αλλαγή θέσης εργασίας, σύμφω¬ 
να με τα προβλεπόμενα στον Κανονισμό αυτό. 

4. Η σύμβαση εργασίας είναι έγγραφη, υπογράφεται 
από τον Διευθύνοντα Σύμβουλο ή το εξουσιοδοτημένο 
από αυτόν όργανο καιτον εργαζόμενο, περιέχει τους ου¬ 
σιώδεις όρους εργασίας σύμφωνα με τα οριζόμενα στο 
Π.Δ. 156/1994 και πέραν αυτών αναφέρει: 

α) Το ονοματεπώνυμο του εργαζόμενου, τον αριθμό της 
αστυνομικής ταυτότητος και τη διεύθυνση κατοικίας του, 
β) Την επαγγελματική ειδικότητα και την υπηρεσιακή 
κατηγορία στην οποία εντάσσεται ο εργαζόμενος, 

γ) Τις μηνιαίες τακτικές αποδοχές ή τον τρόπο υπολογι¬ 
σμού τους με συγκεκριμένη αναφορά στην ισχύουσα Επι¬ 
χειρησιακή Συλλογική Σύμβαση Εργασίας (Επ.Σ.Σ.Ε.), 

δ) Την ημερομηνία υπογραφήςτης σύμβασης εργασίας, 

ε) Τη διάρκεια της εργασιακής σχέσης και την υπαγωγή 
του εργαζόμενου στον Κανονισμό αυτό και την εκάστοτε 
ισχύουσα Επ.ΣΣΕ. 

5. Γιατην κατάρτιση της σύμβασης εργασίας ο εργαζό¬ 
μενος καλείται εγγράφως, με απόδειξη παραλαβής της 
σχετικής πρόσκλησης να προσέλθει στην αρμόδια υπηρε¬ 
σία για την υπογραφή της σύμβασής του και ανάληψη κα¬ 
θηκόντων μέσα σε ορισμένη προθεσμία. Εφόσον ο εργα¬ 
ζόμενος δεν προσέλθει στο συγκεκριμένο χρόνο για την 
υπογραφή της σύμβασης και την ανάληψη καθηκόντων 
θεωρείται ότι αρνείται τη σύναψη εργασιακής σχέσης, 
εκτός εάν συντρέχουν λόγοι ανωτέρας βίας. Με απόφαση 
του Διευθύνοντος Συμβούλου και εκτίμηση των κωλυμά¬ 
των που επικαλείται ο υποψήφιος εργαζόμενος καθώς και 
των υπηρεσιακών αναγκών είναι δυνατό να προσδιοριστεί 
άλλος χρόνος για την κατάρτιση της σύμβασης εργασίας 
και την ανάληψη υπηρεσιακών καθηκόντων. 

6. Για τα άτομα που υπάγονται στις διατάξεις του Ν. 
2643/1998, η διαδικασία πρόσληψης γίνεται με βάση τις 
διατάξεις του νόμου, σε συνδυασμό με τα προβλεπόμενα 
στον Κανονισμό αυτό. 

7. Εφόσον πρόκειται για πρόσληψη αλλοδαπού εκτός 
χώρας της Ευρωπαϊκής Ένωσης, μεταξύ των τυπικών και 
ουσιαστικών προσόντων περιλαμβάνεται και η κατάλληλη 
άδεια εργασίας σύμφωνα με την ισχύουσα νομοθεσία. 

8. Για την πρόσληψη με σύμβαση εργασίας αορίστου 
χρόνου προηγείται δοκιμαστική περίοδος η διάρκεια της 
οποίας είναι ετήσια και αναφέρεται στην προκήρυξη. 

9. Το έκτακτο προσωπικό προσλαμβάνεται με σύμβαση 
εργασίας ορισμένου χρόνου σύμφωνα με την ισχύουσα 
νομοθεσία για την κάλυψη πρόσκαιρων - έκτακτων υπη¬ 
ρεσιακών αναγκών. 

Άρθρο 8 

Δοκιμαστική Υπηρεσία 

1. Το προσωπικό προσλαμβάνεται ως δόκιμο, για να καλύ¬ 
ψει πάγιες υπηρεσιακές ανάγκες θέσεων εργασίας που 
προβλέπονται στον Κανονισμό Εσωτερικής Οργάνωσης και 
Λειτουργίας της Εταιρείας, εντάσσεται στην κατηγορία που 
προβλέπεται από την προκήρυξη της πρόσληψης και απα¬ 
σχολείται, κατά την κρίση της υπηρεσίας, σε κάθε ειδικότη¬ 
τα και θέση εργασίας των οποίων κατέχει τα τυπικά προσό¬ 
ντα που αφορούν την κατηγορία για την οποία προσλήφθη- 
κε, κατά τους όρους του παρόντος Κανονισμού και τους 
τυχόν ειδικότερους όρους της ατομικής του σύμβασης. 

2. Η δοκιμαστική περίοδος αρχίζει με τη σύναψη της 
σύμβασης εργασίας σύμφωνα με τα οριζόμενα στο άρ¬ 
θρο 7 του κανονισμού και διαρκεί ένα (1) έτος σύμφωνα 
με τα οριζόμενα στηνπαρ. 8 του άρθρου αυτού. 

3. Το δόκιμο προσωπικό είναι δυνατόν να παρακολουθεί 
ειδικό πρόγραμμα εκπαίδευσης και ενημέρωσης σε σχέ¬ 
ση με την ειδικότητά του. Τα προγράμματα εκπαίδευσης 
και η πιστοποίηση της επιτυχούς συμμετοχής εξειδικεύο¬ 
νται με αποφάσεις του Διευθύνοντος Συμβούλου. 

4. Η ένταξη του δόκιμου προσωπικού στην κατηγορία 
του τακτικού γίνεται υπό τις εξής προϋποθέσεις: 

α) Συμπλήρωση πραγματικής ετήσιας δοκιμαστικής 
υπηρεσίας. 

β) Πρόταση των αρμοδίων Διευθυντών, υπό τους οποί¬ 
ους έχει υπηρετήσει το δόκιμο προσωπικό, που υποβάλ¬ 


λεται υποχρεωτικά μέσα σε ένα μήνα από τη συμπλήρω¬ 
ση της ετήσιας δοκιμαστικής περιόδου και με την οποία 
θα αιτιολογείται η επιτυχής ή όχι απόδοση και γενικά η κα¬ 
ταλληλότητα του δοκίμου. Οι προτείνοντες Διευθυντές 
λαμβάνουν υπόψη τα φύλλα αξιολόγησης που συντάσ¬ 
σουν οι άμεσοι προϊστάμενοι των Οργανωτικών Μονάδων 
στις οποίες ανήκε ο ενδιαφερόμενος και τα λοιπά στοι¬ 
χεία που τηρούνται στο προσωπικό μητρώο αυτού, καθώς 
και όποιο άλλο στοιχείο μπορεί να επιδράσει θετικά ή αρ¬ 
νητικά στην εκτίμηση της καταλληλότητάς του. 

γ) Αιτιολογημένη απόφαση του Διοικητικού Συμβουλίου 
ύστερα από γνώμη του Υπηρεσιακού Συμβουλίου, για την 
ένταξη ή μη του δόκιμου στο τακτικό προσωπικό, η οποία 
πρέπει να εκδίδεται εντός μηνός από την υποβολή της πα¬ 
ραπάνω πρότασης και να γνωστοποιείται εγκαίρως στον 
ενδιαφερόμενο. 

5. Εάν εντός της ανωτέρω προθεσμίας δεν έχει εκδοθεί 
η σχετική απόφαση του Διοικητικού Συμβουλίου, η έντα¬ 
ξη πραγματοποιείται αυτοδικαίως από την ημερομηνία 
συμπλήρωσηςτης ετήσιας δοκιμασίας και η σύμβαση με- 
τατρέπεται σε αορίστου χρόνου. Εάν η απόφαση του Δι¬ 
οικητικού Συμβουλίου είναι αρνητική για την ένταξη στο 
τακτικό προσωπικό, η σύμβαση εργασίας του δοκίμου 
λύεται χωρίς αποζημίωση. 

6. Το δόκιμο προσωπικό οφείλει κατά την διάρκεια της 
εκτέλεσης της εργασίας που του ανατίθεται να εφαρμό¬ 
ζει και να τηρεί όσα ορίζονται στις σχετικές μετά καθήκο¬ 
ντα προσωπικού διατάξεις του παρόντος Κανονισμού, 
εφαρμόζονται δε σ’ αυτό αναλόγως οι διατάξεις περί πει¬ 
θαρχικού δικαίου. 

7.0 χρόνος της δοκιμαστικής υπηρεσίας θεωρείται, με¬ 
τά την ένταξη στο τακτικό προσωπικό, πραγματικός χρό¬ 
νος υπηρεσίας στην Εταιρεία. 

Άρθρο 9 
Μισθολόγιο 

Το προσωπικό κατατάσσεται σε μισθολογικές κατηγο¬ 
ρίες σύμφωνα με την ισχύουσα επιχειρησιακή συλλογική 
σύμβαση εργασίας (Επ.Σ.Σ.Ε.) και αμείβεται σύμφωνα με 
τους όρους που προβλέπονται σ’ αυτή. 

ΚΕΦΑΛΑΙΟ ΤΡΙΤΟ 

ΤΗΡΗΣΗ ΜΗΤΡΩΩΝ - ΑΞΙΟΛΟΓΗΣΗ 
Άρθρο 10 

Περιεχόμενα - Τρόπος τήρησης προσωπικών στοιχείων 
των εργαζομένων 

1. Για την ορθή και ενιαία εφαρμογή των διατάξεων του 
παρόντος Κανονισμού το αρμόδιο Τμήμα Προσωπικού 
της Εταιρείας υποχρεούται να τηρεί: 

α) Γενικό Μητρώο προσωπικού, στο οποίο αναγράφο¬ 
νται κατά σειρά πρόσληψης όλοι όσοι προσλαμβάνονται 
με οποιαδήποτε ειδικότητα και με οποιοδήποτε τρόπο. 

β) Ατομικό Μητρώο προσωπικού στο οποίο καταχωρεί- 
ται κάθε πληροφορία που αφορά την πρόσληψη, την οι¬ 
κογενειακή κατάσταση, καθώς και κάθε μεταβολή που 
πραγματοποιείται κατά τη διάρκεια της εργασιακής ζωής 
του κάθε εργαζόμενου, όπως και κάθε στοιχείο που αφο¬ 
ρά την υπηρεσιακή του κατάσταση. 

γ) Ετήσια κατάσταση προσωπικού, με στοιχεία της 
31.12. του προηγουμένου έτους, που αφορούν την κατη¬ 
γορία, την ημερομηνία πρόσληψης, το χρόνο υπηρεσίας, 
τα τυπικά προσόντα κ.λ.π. 

2. Το αρμόδιο Τμήμα Προσωπικού είναι υπεύθυνο για 
την τήρηση, ασφαλή φύλαξη και τη σχετική ενημέρωση 
με τα σχετικά στοιχεία των ανωτέρω Μητρώων. 

3. Το περιεχόμενο του ατομικού μητρώου κάθε εργαζο¬ 
μένου είναι απολύτως προσωπικό και απόρρητο έναντι 
παντός τρίτου, εκτός απ’ τον ίδιο τον εργαζόμενο, ο οποί¬ 
ος δικαιούται, μετά την υποβολή σχετικής αίτησης στο 
Τμήμα Προσωπικού, να λαμβάνει γνώση αυτού. 

4. Απαγορεύεται η καταχώρηση στοιχείων στο Μητρώο 
ή η τήρηση εγγράφων που αφορούν τις πολιτικές πεποι¬ 
θήσεις ή την πολιτική δραστηριότητα των εργαζομένων. 

5. Το Ατομικό Μητρώο προσωπικού περιλαμβάνει τα 
ακόλουθα στοιχεία: 

α) Τα στοιχεία της ταυτότητας του υπαλλήλου και της 
οικογενειακής κατάστασης αυτού, τα οποία πιστοποιού¬ 
νται με αντίστοιχα έγγραφα (π.χ. ληξιαρχικές πράξεις 
γέννησης, γάμου, γέννησης τέκνων). 

β) Τους τίτλους σπουδών, επιμόρφωσης, μετεκπαίδευ¬ 
σης κ.λπ. 

γ) Πιστοποιητικά προϋπηρεσίας, στα οποία να φαίνεται 
η διάρκεια, η ειδικότητα και η σχέση εργασίας. 

δ) Στοιχεία που αφορούν την υπηρεσιακή εξέλιξη του 
εργαζομένου. 

ε) Τις εκθέσεις αξιολόγησης. 

στ) Τις τυχόν υπάρχουσες ηθικές αμοιβές ή επιβληθεί- 
σες ποινές. 

ζ) Τις άδειες κάθε φύσης που έχουν χορηγηθεί στον ερ¬ 
γαζόμενο (κανονικές, αναρρωτικές, εκπαιδευτικές, μη¬ 
τρότητας, γονικές κ.λπ.). 

η) Κάθε στοιχείο που καταθέτει ο ίδιος ο εργαζόμενος 
και ζητά να περιληφθεί στο ατομικό του μητρώο. 

6. Το προσωπικό οφείλει να δηλώνει εντός τριάντα (30) 
ημερών κάθε μεταβολή των προϋποθέσεων πρόσληψής 
του (μεταβολή ποινικού μητρώου, εξαιτίας αδικημάτων 
που αποτελούν κωλύματα πρόσληψης του άρθρου 6 
παρ.1ε?., επαγγελματικών αδειών κ.λπ.), καθώς και κάθε 
μεταβολή της προσωπικής ή οικογενειακής του κατάστα¬ 
σης (γάμος, διάζευξη, γέννηση τέκνων, γάμος τέκνων, 
σπουδές τέκνων μετά την ενηλικίωση, απόκτηση πτυχίου, 
θάνατος προστατευόμενου μέλους κ.λπ.) προσκομίζο¬ 
ντας εγκαίρως και τα αντίστοιχα επίσημα έγγραφα απ’ τα 
οποία πιστοποιείται η μεταβολή. 

7. Οποιαδήποτε μισθολογική αξίωση του μισθωτού που 
στηρίζεται στην μεταβολή των ανωτέρω στοιχείων, δεν γεν- 
νάται παρά από την 1η του επομένου της γνωστοποίησης 
μηνός. Σε περίπτωση παράληψης του εργαζομένου να γνω¬ 
στοποιήσει στην Υπηρεσία μεταβολή που θεμελιώνει μισθο- 
λογική αξίωση, δεν γεννάται καμία μισθολογική αξίωση. 

8. Το προσωπικό πρέπει να γνωστοποιεί αμέσως στο 
Τμήμα Προσωπικού κάθε αλλαγή διεύθυνσης της κατοι¬ 
κίας του και τον αριθμό τηλεφώνου του. 

9. Τα αναγκαία κάθε φορά στοιχεία για τη διενέργεια 
οποιοσδήποτε πράξης υπηρεσιακής μεταβολής τίθενται 
υπόψη των αρμόδιων οργάνων με μέριμνα του προϊστα¬ 
μένου του αρμόδιου Τμήματος Προσωπικού. 

10. Με απόφαση του Διευθύνοντος Συμβούλου, έπειτα 
από γνώμη του Υπηρεσιακού Συμβουλίου καθορίζεται κά¬ 
θε λεπτομέρεια σχετικά με τη μορφή και τον τρόπο τήρη¬ 
σης του Ατομικού Μητρώου Προσωπικού και τη διαδικα¬ 
σία χορήγησης στοιχείων από αυτό στους δικαιούχους. 

Άρθρο 11 

Αξιολόγηση προσωπικού 

Με απόφαση του Διοικητικού Συμβουλίου, ύστερα από 
εισήγηση του Διευθύνοντος Συμβούλου και γνώμη των 


αντιπροσωπευτικών Δευτεροβάθμιων Συνδικαλιστικών 
Οργανώσεωντων εργαζομένων ή των εξουσιοδοτημένων 
από αυτές συνδικαλιστικών οργάνων, καθορίζεται το σύ¬ 
στημα αξιολόγησης προσωπικού. 

ΚΕΦΑΛΑΙΟ ΤΕΤΑΡΤΟ 
ΥΠΗΡΕΣΙΑΚΟ ΣΥΜΒΟΥΛΙΟ 

Άρθρο 12 

Σύνθεση - Συγκρότηση 

1. Το Υπηρεσιακό Συμβούλιο είναι πενταμελές, συγκρο¬ 
τείται με απόφαση του Διοικητικού Συμβουλίου και απο- 
τελείται από: 

α) Ένα Γ ενικό Διευθυντή ή Διευθυντή της Εταιρείας, ως 
Πρόεδρο αυτού. Σε περίπτωση απουσίας, ο Πρόεδρος 
αναπληρώνεται από άλλο Διευθυντή, τακτικό μέλος του 
Υπηρεσιακού Συμβουλίου, που ορίζεται με την απόφαση 
συγκρότησής του. 

β) Δύο διευθυντές και τους αναπληρωτές τους, 
γ) Δύο (2) αιρετούς εκπροσώπους των υπαλλήλων και 
τους αναπληρωτές τους όταν κρίνονται θέματα υπαλλη¬ 
λικού προσωπικού, ή δύο (2) αιρετούς εκπροσώπους των 
λιμενεργατών και τους αναπληρωτές τους όταν κρίνονται 
θέματα του λιμενεργατικού προσωπικού που εκλέγονται, 
ύστερα από αρχαιρεσίες που διενεργεί η Εταιρεία τρεις 
(3) μήνες πριν από τη λήξη της θητείας του υπηρεσιακού 
συμβουλίου. 

δ) Η μη εκλογή εκπροσώπων των εργαζομένων δεν πα¬ 
ρακωλύει τη συγκρότηση και λειτουργία του υπηρεσια¬ 
κού συμβουλίου χωρίς τα μέλη αυτά. 

Άρθρο 13 
Θητεία 

1. Η θητεία του Υπηρεσιακού Συμβουλίου είναι τριετής 
και αρχίζει την 1η Ιανουάριου. 

2. Η θητεία του πρώτου Υπηρεσιακού Συμβουλίου αρχί¬ 
ζει την ημέρα της συγκρότησής του και λήγει την 31 η Δε¬ 
κεμβρίου του μεθεπόμενου της συγκρότησης έτους. 

Άρθρο 14 
Αρμοδιότητες 

Το Υπηρεσιακό Συμβούλιο επιλαμβάνεται για κάθε θέμα 
που αφορά το προσωπικό της Εταιρείας, για το οποίο 
προβλέπεται ότι έχει αποφασιστική ή γνωμοδοτική αρμο¬ 
διότητα, σύμφωνα με τις διατάξεις του παρόντος Κανονι¬ 
σμού. Ειδικότερα, οι αρμοδιότητές του είναι οι εξής: 
α) Γνωμοδοτείγια: 

ί) την ένταξη του δόκιμου προσωπικού στην κατηγορία 
του τακτικού προσωπικού 

ϋ) την επιλογή και κάλυψη των θέσεων όλων των βαθμι¬ 
δών της ιεραρχίας που αναφέρονται στον Κανονισμό 
Εσωτερικής Οργάνωσης και Λειτουργίας, πληντων θέσε¬ 
ων των Γ ενικών Διευθυντών 
III) θέματα ανάκλησης προϊσταμένων 
ίν) θέματα μετατάξεων των εργαζομένων 
ν) τη χορήγηση άδειας άσκησης ιδιωτικού έργου ή απα¬ 
σχόλησης σε οποιαδήποτε άλλη αμειβόμενη εργασία, 
νί) τη χορήγηση αδειών χωρίς αποδοχές 
νϋ) τη χορήγηση αδειών για εκπαιδευτικούς λόγους 
νίϋ) τη θέση σε διαθεσιμότητα και σε αργία 
ίχ) τον καταλογισμό ζημιών 
χ) τις ηθικές και υλικές αμοιβές 

χί) τη χορήγηση μισθολογικών κλιμακίων, όπου απαιτείται 

β) Γνωμοδοτεί για κάθε θέμα που του ανατίθεται ειδικά 
με απόφαση του Διοικητικού Συμβουλίου ή του Διευθύνο- 
ντος Συμβούλου. 

γ) Λειτουργεί και ως Πειθαρχικό Συμβούλιο κατά τα ειδι¬ 
κότερα οριζόμενα στο άρθρο 42του παρόντος κανονισμού. 

Άρθρο 15 
Λειτουργία 

1. Το Υπηρεσιακό Συμβούλιο συγκαλείται με πρόσκλη¬ 
ση του Προέδρου του, σε τόπο και χρόνο που ορίζεται 
από αυτόν. Η πρόσκληση στην οποία αναγράφεται η ημε¬ 
ρήσια διάταξη, επιδίδεται, με απόδειξη παραλαβής από 
υπάλληλο της Εταιρείας στα τακτικά και αναπληρωματι¬ 
κά μέλη, δύο (2) τουλάχιστον ημέρες πριν από την ημέρα 
της συνεδρίασης. 

2. Χρέη εισηγητή στο Υπηρεσιακό Συμβούλιο ασκεί ο Δι¬ 
ευθυντής Διοικητικού ή Προσωπικού της Εταιρείας με 
αναπληρωτή του το νόμιμο αναπληρωτή του στα υπηρε¬ 
σιακά καθήκοντα. 

3. Χρέη γραμματέα ασκεί υπάλληλος του Τμήματος 
Προσωπικού, που ορίζεται, με τον αναπληρωτή του, με 
απόφαση του Διευθύνοντα Συμβούλου. 

4. Μέλος του Υπηρεσιακού Συμβουλίου που κωλύεται ή 
αδυνατεί πρόσκαιρα να συμμετάσχει σε συνεδρία αυτού, 
αναπληρώνεται από τον ορισθέντα ως αναπληρωτή του. 

5. Το Υπηρεσιακό Συμβούλιο βρίσκεται σε απαρτία εφό¬ 
σον είναι παρόντα τουλάχιστον τρία μέλη, μεταξύ των 
οποίων υποχρεωτικά ο Πρόεδρος ή ο αναπληρωτής του. 

6. Αναπλήρωση και Συμπλήρωση σύνθεσης. Σε περί¬ 
πτωση οριστικής αδυναμίας συμμετοχής τακτικών ή ανα¬ 
πληρωματικών μελών στις συνεδριάσεις του Υπηρεσια¬ 
κού Συμβουλίου λόγω παραίτησης, αποχώρησης από την 
υπηρεσία, θανάτου ή για οποιοδήποτε άλλο λόγο, η σύν¬ 
θεσή του συμπληρώνεται για το υπόλοιπο της θητείας με 
μέλη, που ορίζονται με τον ίδιο τρόπο ορισμού ή ανάδει¬ 
ξης του ελλείποντος μέλους. 

7. Η οριστική αδυναμία συμμετοχής τακτικών ή αναπλη¬ 
ρωματικών μελών κατά τα ανωτέρω, δεν εμποδίζει τις ερ¬ 
γασίες του Υπηρεσιακού Συμβουλίου και τη λήψη αποφά¬ 
σεων μέχρι τον ορισμό του ελλείποντος μέλους, εφόσον 
τα εναπομείναντα μέλη μπορούν να σχηματίσουν απαρτία 
καιπάντως για διάστημα όχι μεγαλύτερο τωντριών μηνών. 

8. Τα μέλη του Υπηρεσιακού Συμβουλίου αποφασίζουν 
ελεύθερα κατά συνείδηση σύμφωνα με το νόμο και τις δια¬ 
τάξεις του Κανονισμού αυτού και οι αποφάσεις λαμβάνο- 
νται με την απόλυτη πλειοψηφία των παρόντων. Σε περί¬ 
πτωση ισοψηφίας υπερισχύει η ψήφος του Προέδρου. 

9. Οι εισηγήσεις, οι απόψεις των μελών και οι αποφάσεις 
του Υπηρεσιακού Συμβουλίου καταχωρούνται στα πρα¬ 
κτικά, που υπογράφονται από τον Πρόεδρο και τα παρό¬ 
ντα μέλη. Στα πρακτικά αναγράφονται τα ονόματα των 
παρόντων και των απάντων καθώς και το τυχόν κώλυμα 
για τη συμμετοχή τους στη συνεδρίαση και η αντικατά¬ 
σταση του τακτικού μέλους από το αναπληρωματικό. 

Οι αποφάσεις διατυπώνονται με πλήρη αιτιολογία, περι- 
λαμβανομένων και των απόψεων της μειοψηφίας. Τα απο- 
σπάσματατων πρακτικών φέρουντην υπογραφή του Προ¬ 
έδρου και του γραμματέα. Ο εργαζόμενος του οποίου το 
θέμα κρίθηκε από συλλογικό όργανο έχει δικαίωμα να λά¬ 
βει, έπειτα από αίτησή του απόσπασμα των πρακτικών με 
πλήρη στοιχεία ήτοι: εισήγηση, συζήτηση, απόφαση. 

10. Στα μέλη του Υπηρεσιακού Συμβουλίου καταβάλλε¬ 
ται κατά συνεδρίαση ειδική αμοιβή, η οποία καθορίζεται 


με απόφαση του Διοικητικού Συμβουλίου. Η καταβολή αυ¬ 
τή, όσον αφορά στα μέλη που είναι εργαζόμενοι του 
Ο.Λ.Π. Α.Ε., τελεί υπό την προϋπόθεση ότι οι συνεδριά¬ 
σεις πραγματοποιούνται εκτός του συμβατικού ωραρίου. 

ΚΕΦΑΛΑΙΟ ΠΕΜΠΤΟ 

ΥΠΟΧΡΕΩΣΕΙΣ ΕΡΓΑΖΟΜΕΝΩΝ ΚΑΙ ΕΤΑΙΡΕΙΑΣ- 

ΙΕΡΑΡΧΙΑ 

Άρθρο 16 

Καθήκοντα προσωπικού - Γ ενικά 

1. Όλο το προσωπικό οφείλει, εντός των κειμένων νόμων 
και κανονισμών, να προάγει και να προασπίζεται τα συμ¬ 
φέροντα της Εταιρείας, υπηρετώντας ευσυνείδητα αυτά. 

2. Για κάθε αμφιβολία περί την ορθή εκτέλεση της υπηρε¬ 
σίας πρέπει να ζητείται έγκαιρα η γνώμη των προϊσταμένων. 

3. Το προσωπικό οφείλει κατά την υπηρεσία να εμφανί¬ 
ζεται με αξιοπρέπεια. 

4. Όλο το προσωπικό οφείλει να τηρεί εχεμύθεια για θέ¬ 
ματα που χαρακτηρίζονται ως απόρρητα ή εμπιστευτικά, 
τόσο κατά τη διάρκεια της απασχόλησής του, όσο και με¬ 
τά την αποχώρησή του από την Εταιρεία. 

Άρθρο 17 

Υποχρεώσεις εργαζομένων 

1. Το προσωπικό όλωντων κατηγοριών (συμπεριλαμβα¬ 
νομένου και του εκτάκτου στο μέτρο που συμβιβάζεται με 
το χαρακτήρα της σχέσης του και το περιεχόμενο της 
ατομικής του σύμβασης) οφείλει ιδιαίτερα: 

α) Να τηρεί τον παρόντα Κανονισμό καθώς και τις οδη¬ 
γίες, εγκυκλίους και εντολές της Διοίκησης. 

β) Να προσφέρει τις γνώσεις και την εμπειρία του με επι¬ 
μέλεια κατά την άσκηση των εργασιακών καθηκόντωντου. 

γ) Να προσέρχεται εμπρόθεσμα στον τόπο εργασίας για 
την έγκαιρη ανάληψη υπηρεσίας και να τηρεί πιστά το εκά- 
στοτε εφαρμοζόμενο ωράριο εργασίας. Επίσης να μην απο¬ 
μακρύνεται κατά τη διάρκεια της εργασίας από την υπηρε¬ 
σία του, χωρίς άδεια του αρμόδιου Διευθυντή ή άλλου εξου¬ 
σιοδοτημένου προς τούτο υπηρεσιακού οργάνου. 

δ) Να ενημερώνει αμέσως τον Προϊστάμενό του, με κά¬ 
θε πρόσφορο μέσο, για το κώλυμα (ασθένεια ή άλλο προ¬ 
σωπικό λόγο), που καθιστά αδύνατη την προσέλευσή του 
στην εργασία και γενικά για κάθε γεγονός που δυσχεραί¬ 
νει ή καθιστά αδύνατη την εκτέλεση των καθηκόντωντου. 

ε) Να απέχει από κάθε υπηρεσιακή ενέργεια, είτε ατομι¬ 
κά είτε με συμμετοχή του σε συλλογικό όργανο της Εται¬ 
ρείας, εφόσον από αυτή έχει συμφέρον ο ίδιος ή συγγενής 
του εξ αίματος ή αγχιστείας μέχρι και δευτέρου βαθμού. 

στ) Να αναφέρει εγγράφως στην αρμόδια Διεύθυνση 
Προσωπικού, κάθε μεταβολή της προσωπικής του κατά¬ 
στασης. 

ζ) Να φροντίζει για την τήρηση της τάξης και των κανό¬ 
νων ασφαλούς και αβλαβούς για την υγεία εργασίας, 
αποφεύγοντας και προλαμβάνοντας ό,τι θα ήταν δυνατό 
να προκαλέσει εμπόδιο στην κανονική πορεία της υπηρε¬ 
σίας ή να προξενήσει ατύχημα. Ειδικότερα, έχει υποχρέ¬ 
ωση να αναφέρει ιεραρχικώς, χωρίς καθυστέρηση, κάθε 
γεγονός το οποίο υπέπεσε στην αντίληψή του και το οποίο 
προκάλεσε ζημία στην Εταιρεία ή προξένησε ατύχημα 
στο προσωπικό ή σε τρίτο πρόσωπο εξ αφορμής συνα¬ 
φούς προς την υπηρεσία δραστηριότητας. 

η) Να υποβάλλεται σε γενική προληπτική υγειονομική 
εξέταση, όπως αυτή καθορίζεται κάθε φορά με απόφαση 

του Διευθύνοντος Συμβούλου, καθώς επίσης να τηρεί τις 
διατάξεις περί υγιεινής και ασφαλείας που ισχύουν κάθε 
φορά για το χώρο εργασίας και εξειδικεύονται με αποφά¬ 
σεις και εγκυκλίους της Διοίκησης της Εταιρείας. 

θ) Να συμπεριφέρεται με ευγένεια και πνεύμα συναδελφι- 
κής συνεργασίας για την εξυπηρέτηση και προαγωγή των 
συμφερόντων της Εταιρείας. Η συμπεριφορά αυτή αφορά 
στις σχέσεις προς τους ανωτέρους, τους υφισταμένους, γε¬ 
νικά κάθε συνάδελφο, αλλά και κάθε τρίτο που συναλλάσσε¬ 
ται ή έρχεται σε επικοινωνία με τις υπηρεσίες της Εταιρείας. 

ι) Να καταθέτει με ειλικρίνεια στοιχεία και γεγονότα, τα 
οποία γνωρίζει λόγω της θέσης εργασίας του, όταν κληθεί 
για τον σκοπό αυτό από τα αρμόδια όργανα της Εταιρείας, 
ή σε εφαρμογή των κανόνων αυτού του Κανονισμού. 

ια) Να εργάζεται κατά το καθορισμένο ημερήσιο και 
εβδομαδιαίο ωράριο εργασίας, αλλά και πέραν αυτού 
(υπερωρία, Σάββατο, Κυριακές, εξαιρέσιμες), εφόσον οι 
υπηρεσιακές ανάγκες το απαιτούν, σύμφωνα με τους 
όρους του άρθρου 659 ΑΚ. 

ιβ) Να εκτελεί κάθε είδους εργασία, με την προϋπόθεση 
ότι κατέχει τα απαιτούμενα για την εργασία προσόντα, 
εφόσον συντρέχει περίπτωση ανώτερης βίας, σύμφωνα 
με τις οδηγίες του Προϊσταμένου και εφόσον πρόκειται 
για άμεση πρόσκαιρη υπηρεσιακή ανάγκη και πάντως όχι 
για χρονικό διάστημα μεγαλύτερο του τριμήνου. 

ιγ) Να εκτελεί την εργασία του σεβόμενο τα περιουσια¬ 
κά στοιχεία της Εταιρείας η χρήση, η λειτουργία ή η φύ¬ 
λαξη των οποίωντου έχει ανατεθεί. Ειδικότερα, οφείλει να 
διατηρεί με επιμέλεια και σε τάξη τα οποιοσδήποτε φύ¬ 
σης ή χαρακτήρα υπηρεσιακά έγγραφα, ευθύνεται δε για 
την απώλεια, εξαφάνιση, απόκρυψη, καταστροφή ή πα- 
ραποίηση αυτών, υποχρεούμενο να το αναφέρει στον 
Προϊστάμενό του. 

ιδ) Να διατηρεί σε καλή κατάσταση και λειτουργία τα 
χορηγούμενα σ’ αυτό εργαλεία και μέσα για την εκτέλεση 
της υπηρεσίας. Τα εργαλεία και λοιπά μέσα χρεώνονται 
στο εντεταλμένο για τη χρήση τους προσωπικό, το οποίο 
είναι υπεύθυνο γιατηντυχόν απώλειάτους ή μη φυσιολο¬ 
γική φθορά τους. 

ιε) Να συμμετέχει στα προγράμματα επαγγελματικής 
επιμόρφωσης ή μετεκπαίδευσης που οργανώνει η Εται¬ 
ρεία ή άλλοι φορείς του δημόσιου ή ιδιωτικού τομέα, την 
παρακολούθηση των οποίων κρίνει απαραίτητη η Εται¬ 
ρεία για τη βελτίωση της επαγγελματικής απόδοσής του. 

ιστ) Να φέρει κατάτις ώρες εργασίας τις προβλεπόμενες 
στολές εργασίας και την υπηρεσιακή ταυτότητα, με την 
οποία εφοδιάζει η Εταιρεία τους εργαζόμενους σε αυτή. 

2. Το προσωπικό ευθύνεται για κάθε υλική ή ηθική ζημία 
που θα προκαλέσει στην Εταιρεία με αποδεδειγμένη δική 
του υπαιτιότητα που συνίσταται σε δόλο ή βαριά αμέλεια. 

3. Στην ατομική σύμβαση εργασίας είναι δυνατόν να προ- 
βλέπονται περαιτέρω υποχρεώσεις, οι οποίες συνδέονται 
με τη συγκεκριμένη θέση ή εργασία του εργαζόμενου. 

Άρθρο 18 

Γενικές Υποχρεώσεις Προϊσταμένων 

1. Κάθε εργαζόμενος, που κατέχει θέση ευθύνης (προϊ¬ 
στάμενος), είναι υπεύθυνος, σύμφωνα με την οργανωτική 
και ιεραρχική δομή της Εταιρείας, για την τήρηση της τά¬ 
ξης και πειθαρχίας στο χώρο εργασίας και την εποπτεία 
της εκπλήρωσης των καθηκόντωντων εργαζομένων σύμ¬ 
φωνα με τους Κανονισμούς της Εταιρείας και τις αποφά¬ 
σεις της Διοίκησης. 


2. Πέραν των ανωτέρω γενικών καθηκόντων, που έχει 
ως εργαζόμενος, έχει και τα ακόλουθα ειδικά καθήκοντα: 

α) Να κατατοπίζει και να καθοδηγεί τους υφισταμένους 
του στο αντικείμενο της εργασίας τους και για κάθε γενικό 
θέμα που έχει σχέση με την εργασία τους, καθώς και να με¬ 
ριμνά ώστε οι υφιστάμενοί του να λαμβάνουν πάντοτε 
γνώση των αποφάσεων και εγκυκλίων της Διοίκησης. 

β) Να εποπτεύει την τήρηση της πειθαρχίας από τους 
υφισταμένους του, καθώς και για την κανονική εκτέλεση 
των εργασιακών καθηκόντων που τους έχουν ανατεθεί. 

γ) Να συμπεριφέρεται με ευγένεια σε κάθε συνεργάτη 
ή υφιστάμενό του, να σέβεται την προσωπικότητα και 
αξιοπρέπειά τους και να καλλιεργεί θετικό εργασιακό κλί¬ 
μα και υψηλή απόδοση της εργασίας. 

δ) Να καθοδηγεί, να συμβουλεύει, να επιβλέπει, να εκπαι¬ 
δεύει και να ελέγχει τους υφισταμένους του, ώστε να εκτε- 
λούντην εργασία τους με ασφάλεια και άριστη ποιότητα στο 
πλαίσιο του προβλεπόμενου χρονοδιαγράμματος. 

ε) Να ελέγχει τους υφισταμένους του, ώστε να τηρούν 
με ακρίβεια τους κανόνες υγιεινής και ασφάλειας εργα¬ 
σίας και να χρησιμοποιούν με επιμέλεια τα μέσα ατομικής 
προστασίας που τους παρέχονται. 

στ) Να εφαρμόζει με συνέπεια την ισχύουσα εργατική 
νομοθεσία και τον Κανονισμό αυτό. 

ζ) Να μεριμνά με κάθε πρόσφορο μέσο για τη διαρκή 
βελτίωση της παραγωγικότητας στον τομέα ευθύνης του. 

Άρθρο 19 

Ιεραρχική Αναφορά Προσωπικού 

1. Δεν επιτρέπεται η απασχόληση υφισταμένου από ιε¬ 
ραρχικά ανώτερο σε εργασίες ξένες προς την υπηρεσία 
κατά τη διάρκεια του ωραρίου εργασίας ή και μετά απάτη 
λήξη αυτού. 

2. Εφόσον ο εργαζόμενος θεωρεί ότι του ανατίθενται κα¬ 
θήκοντα ή εργασίες που δεν συμπεριλαμβάνονται στις υπο¬ 
χρεώσεις του, προχωρεί στην εκτέλεση αυτών, αναφέρο- 
ντας ιεραρχικώς στον Διευθύνοντα Σύμβουλο τις αντιρρή¬ 
σεις του, ο οποίος οφείλει χωρίς καθυστέρηση να επιλύσει 
την σχετική αμφισβήτηση. Η μη συμμόρφωση σε εντολή 
ανωτέρου επιτρέπεται μόνο εάν απ’ την ενέργεια αυτή είναι 
δυνατόν να τεθούν σε άμεσο κίνδυνο πρόσωπα ή πράγματα 
ή είναι δυνατόν αυτή να επισύρει ποινική ή αστική ευθύνη 
του εργαζομένου, οπότε και πάλι θα πρέπει χωρίς καθυστέ¬ 
ρηση να αναφερθούν ιεραρχικώς οι λόγοι για τους οποίους 
δεν εκτελείται η εντολή. Πάντως από υπηρεσιακής πλευράς 
την ευθύνη της εντολής έχει αυτός που τη δίνει. 

3. Το προσωπικό είναι υποχρεωμένο να αναφέρεται ιε¬ 
ραρχικά, εγγράφως ή προφορικώς, μέσω του άμεσα Προϊ¬ 
σταμένου του, υποβάλλοντας σ’ αυτόν κάθε αίτηση, έν¬ 
σταση , αναφορά ή παράπονο για κάθε θέμα. Εάν παρέλθει 
χρονικό διάστημα μεγαλύτερο από δεκαπέντε (15) ημερο¬ 
λογιακές ημέρες από την ημερομηνία υποβολής της ανα¬ 
φοράς και ο ενδιαφερόμενος δεν λάβει απάντηση, μπορεί 
να απευθυνθεί απευθείας στον Διευθύνοντα Σύμβουλο. 

4. Εάν πρόκειται για παράπονο κατά ανωτέρου, η ανα¬ 
φορά απευθύνεται εγγράφως ιεραρχικά προς τον Διευ- 
θύνοντα Σύμβουλο, ο οποίος οφείλει να εξετάσει με προ¬ 
σοχή το θέμα και να λάβει οριστική απόφαση, εάν δε χρει¬ 
αστεί να διατάξει τη διενέργεια διοικητικής εξέτασης, στο 
αποτέλεσμα της οποίας θα βασίσει και τη σχετική απόφα¬ 
σή του. Ειδικά στην περίπτωση αναφοράς παραπόνου Δι- 
ευθυντού, ο Διευθύνων Σύμβουλος ενημερώνει επί των 
ενεργειών του το Διοικητικό Συμβούλιο. 

5. Επίσης, είναιδυνατή η αναφορά του εργαζομένου προς 
ανώτερο, του άμεσου προϊσταμένου του, ιεραρχικό κλιμά¬ 
κιο, εφόσον υφίσταται περίπτωση κατεπείγουσας ανάγκης 
ή δικαιολογείται προφανώς από τις ειδικές περιστάσεις. 

6. Σε περίπτωση δικαιολογημένης υπέρβασης της ιε¬ 
ραρχίας, ο αναφέρων οφείλει να κοινοποιεί αντίγραφο της 
αναφοράς του στον ιεραρχικώς άμεσο προϊστάμενό του. 

7. Σε περίπτωση παραπτωμάτων που μπορούν να επι- 
σύρουνπειθαρχικό έλεγχο, ο άμεσος προϊστάμενος οφεί¬ 
λει να αναφερθεί ιεραρχικώς για περαιτέρω ενέργειες, 
σύμφωνα με τον παρόντα Κανονισμό. 

Άρθρο 20 

Γενικές υποχρεώσεις της Εταιρείας 

Η Εταιρεία ως εργοδότης έχει τις ακόλουθες υποχρεώ¬ 
σεις: 

1. Να τηρεί όλους τους κανόνες της εργατικής νομοθε¬ 
σίας, του Κανονισμού αυτού καιτωνΣ.Σ.Ε. που διέπουντο 
προσωπικό της. 

2. Νατηρείτην αρχή της ισότητας στις εργασιακές σχέ¬ 
σεις, σε όλες τις εκφάνσεις της, περιλαμβανομένης της 
ισότητας μεταξύ ανδρών και γυναικών. 

3. Να λαμβάνει όλα τα ενδεδειγμένα μέτρα για την προ¬ 
στασία της υγείας και της ασφάλειας των εργαζομένων 
κατά την άσκηση των εργασιακών καθηκόντων τους. 

4. Να εξασφαλίζει στους εργαζόμενους, μέσα στα πλαί¬ 
σια των δυνατοτήτων της, την απόκτηση των αναγκαίων 
επαγγελματικών γνώσεων και να προσφέρει δυνατότητες 
που προωθούντην ανάπτυξη των ικανοτήτων και της απο- 
δοτικότητάς τους, τόσο για το συμφέρον της Εταιρείας, 
όσο και για την επαγγελματική τους εξέλιξη και ανάπτυξη 
της προσωπικότητάς τους. 

5. Να φροντίζει για την τακτική πληροφόρηση των συν¬ 
δικαλιστικών οργανώσεων των εργαζομένων για θέματα 
προσωπικού και γενικότερα για τις επιχειρησιακές δρα¬ 
στηριότητες της Εταιρείας, εφόσον αυτές έχουν επιπτώ¬ 
σεις στις εργασιακές σχέσεις. 

6. Να μην παρεμβαίνει με οποιοδήποτε τρόπο στη νόμι¬ 
μη συνδικαλιστική δραστηριότητα των εργαζομένων. 

7. Ναπροάγειτο διάλογο μετουςεκπροσώπουςτων ερ¬ 
γαζομένων και ιδίως τις δευτεροβάθμιες αντιπροσωπευ¬ 
τικές συνδικαλιστικές οργανώσεις που εκπροσωπούν 
τους εργαζομένους της Εταιρείας στο πλαίσιο των αρχών 
της συλλογικής αυτονομίας και του καλόπιστου και τεκ¬ 
μηριωμένου διαλόγου. 

Άρθρο 21 

Στολές - Εξάρτηση προστασίας 

1. Το προσωπικό που κρίνεται από την Εταιρεία ανα¬ 
γκαίο, υποχρεούται να φέρει, κατά τις ώρες εργασίας 
του, τις χορηγούμενες στολές, είδη ιματισμού και οποια¬ 
δήποτε άλλη εξάρτηση που σκοπεύει στην ευπρεπή εμ¬ 
φάνιση ή στην ασφαλή εκτέλεση της εργασίας. 

2. Η στολή καθώς και τα διάφορα είδη ιματισμού χορη¬ 
γούνται απ’ την Εταιρεία προς το προσωπικό της, με απο¬ 
κλειστικό σκοπό την κάλυψη των υπηρεσιακών αναγκών 
και σε καμία περίπτωση η χορήγηση αυτή δεν έχει χαρα¬ 
κτήρα αντιπαροχής για την προσφερόμενη εργασία ή 
οποιαδήποτε έννοια οικονομικής ενίσχυσης του προσω¬ 
πικού. Το προσωπικό υποχρεούται να διατηρεί τις στολές 
και τα λοιπά είδη ιματισμού καθαρές με δικά του έξοδα. 

3. Το προσωπικό στο οποίο χορηγούνται στολές και εί¬ 
δη ιματισμού καθώς και ο τύπος των στολών, καθορίζεται 
με απόφαση του Διοικητικού Συμβουλίου. 


ΚΕΦΑΆΑΙΟ ΕΚΤΟ 

ΜΕΤΑΚΙΝΗΣΕΙΣ - ΜΕΤΑΤΑΞΕΙΣ - ΑΠΟΣΠΑΣΕΙΣ 

Άρθρο 22 

Μετακινήσεις προσωπικού 

1. Μετακίνηση προσωπικού από μία οργανική μονάδα 
σε άλλη ενεργείται με απόφαση του Διευθύνοντος Συμ¬ 
βούλου ή του εξουσιοδοτημένου απ’ αυτόν οργάνου. 

2. Το προσωπικό κάθε κατηγορίας υποχρεούται να απα¬ 
σχολείται, κατά την κρίση της Υπηρεσίας, σε οποιαδήπο¬ 
τε θέση του αυτού επιπέδου εκπαίδευσης εφόσον έχει τα 
τυπικά προσόντα. 

3. Μετακίνηση προϊσταμένων γίνεται σε αντίστοιχης 
βαθμίδας οργανική μονάδα. 

Άρθρο 23 

Μετατάξεις - Αποσπάσεις 

1. Μετάταξη είναι η αλλαγή κατηγορίας, βάσει των ειδικό¬ 
τερα οριζομένων στο άρθρο 5 του παρόντος Κανονισμού. 

2. Η μετάταξη πραγματοποιείται, είτε με πρωτοβουλία 
της Υπηρεσίας, είτε μετά από αίτηση του εργαζόμενου, 
εφόσον υπάρχει κενή θέση και υπό την προϋπόθεση ότι ο 
εργαζόμενος διαθέτει τα τυπικά και ουσιαστικά προσόντα 
για την κατάληψη της θέσης στην οποία μετατάσσεται και 
δεν υποβαθμίζεται σε σχέση μετο επίπεδο σπουδώντου. 

3. Οι μετατάξεις αποφασίζονται από το Διευθύνοντα 
Σύμβουλο ή το εξουσιοδοτούμενο απ’ αυτόν όργανο, με¬ 
τά από γνώμη του Υπηρεσιακού Συμβουλίου. 

4. Η σχετική απόφαση του Διευθύνοντος Συμβούλου 
πρέπει να λαμβάνεται με κριτήρια που θα διασφαλίζουν 
αντικειμενικότητα και αμεροληψία. 

5. Ο μετατασσόμενος υποχρεούται να προσφέρει τις 
υπηρεσίες του στη θέση στην οποία μετατάσσεται και να 
υποστεί με έξοδατης Εταιρείαςτην αναγκαία εκπαίδευση. 

6. Ο μετατασσόμενος απασχολείται, σύμφωνα με το 
ωράριο και τους λοιπούς όρους εργασίας και λαμβάνει 
τις αποδοχές που προβλέπονται για τη θέση στην οποία 
μετατάχθηκε. 

7. Οι ανωτέρω μετατάξεις είναι δυνατό να γίνονται και με 
εσωτερική προκήρυξη για τη συμπλήρωση των κενών θέ¬ 
σεων, με πρόσκληση των ενδιαφερομένων να υποβάλουν 
αίτηση. Σε περίπτωση υποβολής περισσοτέρων της μίας 
αιτήσεων για μετάταξη στην ίδια θέση, το Υ.Σ. λαμβάνει 
υπόψη την απόδοση των υπαλλήλων, το χρόνο κτήσης του 
τυπικού προσόντος, το χρόνο συνολικής υπηρεσίας στον 
κλάδο ή στην κατηγορία, καθώς και τα ουσιαστικά προσό¬ 
ντα που απαιτούνται για την κάλυψη της θέσης. 

8. Το προσωπικό μετατάσσεται ή αποσπάται σε υπηρε¬ 
σίες του Δημοσίου, Ν.Π.Δ.Δ. ή Ο.Τ.Α. ή σε άλλους φορείς 
του δημοσίου τομέα, εφόσον αυτό επιτρέπεται από την 
εκάστοτε ισχύουσα νομοθεσία και με τις προϋποθέσεις 
και όρους που ορίζονται σ’ αυτή. 

9. Υπάλληλοι που είχαντο απαιτούμενο για διορισμό σε 
ανώτερη κατηγορία τυπικό προσόν κατά το χρόνο υπο¬ 
βολής της αίτησης διορισμού τους, δεν επιτρέπεται να 
μεταταχθούν σε θέση κλάδου ανώτερης κατηγορίας πριν 
από τη συμπλήρωση δετίας από το διορισμό τους. 

ΚΕΦΑΛΑΙΟ ΕΒΔΟΜΟ 
ΠΕΙΘΑΡΧΙΚΟ ΔΙΚΑΙΟ 

Άρθρο 24 

Πειθαρχικά Παραπτώματα 

1. Πειθαρχικό παράπτωμα αποτελεί κάθε υπαίτια πράξη 

ή παράλειψη υπηρεσιακού καθήκοντος που μπορεί να κα- 
ταλογισθεί. 

2. Η έννοια του υπηρεσιακού καθήκοντος προσδιορίζε¬ 
ται από: 

α) τις διατάξεις της κείμενης νομοθεσίας, 
β) τις διατάξεις του παρόντος κανονισμού, 
γ) τις υποχρεώσεις που προκύπτουν από την ατομική 
σύμβαση εργασίας, 

δ) τους υφιστάμενους ειδικούς κανονισμούς εργασίας, τις 
οδηγίες, εντολές και εγκυκλίους που εκδίδει κάθε φορά η Δι¬ 
οίκηση και τα αρμόδια προς τούτο υπηρεσιακά όργανα της 
Εταιρείας, καθώς και τη συμπεριφορά και γενικά διαγωγή 
του εργαζόμενου κατά την εκτέλεση της εργασίας του. 

3. Η δίωξη του πειθαρχικού παραπτώματος αποτελεί υπη¬ 
ρεσιακό καθήκον. Εξαιρετικά, για παραπτώματα τα οποία, 
κατά την κρίση του οργάνου που έχει την πειθαρχική εξου¬ 
σία επιφέρουν ποινή που δεν υπερβαίνει αυτή της έγγραφης 
επίπληξης, η πειθαρχική δίωξη εναπόκειται στη διακριτική 
εξουσία του οργάνου αυτού, λαμβανομένου όμως υπόψη 
του συμφέροντος της Εταιρείας και της όλης προηγούμε¬ 
νης διαγωγής του εργαζόμενου στην Υπηρεσία. 

4. Πειθαρχικά παραπτώματα είναι ιδίως τα ακόλουθα: 
α) Η αδικαιολόγητη απουσία απάτην υπηρεσία ή η υπέρ¬ 
βαση της χορηγηθείσας άδειας ή η αδικαιολόγητα μη 
έγκαιρη προσέλευση στην εργασία ή καθυστέρηση στην 
ανάληψη της εργασίας ή διακοπή της εργασίας πριν την 
κανονική ώρα ή αποχώρηση από την εργασία χωρίς άδεια. 

β) Η μη έγκαιρη ή πλημμελής εκτέλεση της οφειλόμενης 
υπηρεσίας, η άρνηση εκτέλεσης ή η αδικαιολόγητη πα¬ 
ρέκκλιση από την εκτέλεση των υπηρεσιακών εντολών και 
οδηγιών της Υπηρεσίας. Η παραβίαση των Κανονισμών, 
των γενικών και ειδικών εγκυκλίων διαταγών και οδηγιών, 
η άρνηση εκτέλεσής τους. 

γ) Η παράλειψη εκτέλεσης υπηρεσιακού καθήκοντος, 
δ) Η απασχόληση κατά τις ώρες εργασίας σε προσωπι¬ 
κές ή ξένες προς το εργασιακό καθήκον του ασχολίες. 

ε) Η χρησιμοποίηση υπηρεσιακών πληροφοριών, στοι¬ 
χείων και υλικών για την αποκόμιση προσωπικού οφέλους 
ή προς όφελος τρίτου. 

στ) Η επιδίωξη ή αποδοχή από τον εργαζόμενο οποιοσδή¬ 
ποτε αμοιβής, ανταλλάγματος ή εύνοιας από πρόσωπο του 
οποίου διαχειρίζεται ή πρόκειται να διαχειριστεί τις υποθέ¬ 
σεις κατά την ενάσκηση του υπηρεσιακού καθήκοντος. 

ζ) Η ανάρμοστη, απρεπής, εριστική ή βάναυση συμπερι¬ 
φορά προς τα όργανα της Εταιρείας, προς τους συναδέλ¬ 
φους ή προς τους συναλλασσόμενους με την Εταιρεία. 

η) Η άσκηση κριτικής των πράξεων ή των αποφάσεων 
των προϊσταμένων που γίνεται, εγγράφως ή προφορικώς, 
με σκόπιμη χρησιμοποίηση ανακριβών στοιχείων ή με 
προδήλως απρεπείς εκφράσεις. 

θ) Η παραβίαση των απορρήτων της Εταιρείας και η 
ενέργεια πράξεων ανταγωνισμού σε βάρος της Εταιρείας. 

ι) Κάθε ενέργεια που επιφέρει δυσφήμιση σε βάρος της 
Εταιρείας ή του προσωπικού της ή μεμονωμένου εργαζό¬ 
μενου σε σχέση με τα εργασιακά του καθήκοντα. 

ια) Κάθε πράξη που συνιστά υπέρβαση εργασιακών κα¬ 
θηκόντων. 

ιβ) Κάθε φθορά υλικού της Εταιρείας από ασυνήθιστη ή 
κακή χρήση ή διαπιστωμένη αμέλεια στη φύλαξη και συ¬ 
ντήρηση αυτού, όπως και η χρησιμοποίηση αυτού για 
σκοπούς διάφορους μετά εργασιακά καθήκοντα, 
ιγ) Η παράβαση της αρχής της αμεροληψίας. 
ιδ) Κάθε πράξη που συνιστά κατάχρηση εξουσίας ή 
υπηρεσιακής εμπιστοσύνης. 


ιε) Η άμεση ή δια τρίτου προσώπου συμμετοχή σε δη¬ 
μοπρασία που διενεργείται από την Εταιρεία. 

ιστ) Κάθε αναληθής βεβαίωση ή δήλωση του εργαζόμε¬ 
νου προς την Υπηρεσία και ιδίως σε ό,τι αφορά την ύπαρ¬ 
ξη των γενικών ή ειδικών προσόντων και απαιτού μενών 
στοιχείων για την κατάρτιση του προσωπικού μητρώου. 

ιζ) Κάθε παράβαση των εγκυκλίων, οδηγιών καιτυχόν ει¬ 
δικών κανονισμών για την πρόληψη ατυχημάτων καθώς 
γενικότερα η παραβίαση των κανόνων ασφάλειας και υγι¬ 
εινής της εργασίας. 

ιη) Σε περίπτωση ατυχήματος, η μη δήλωση αυτού, η 
άρνηση υποβολής έγγραφης απολογίας, η άρνηση παρο¬ 
χής πληροφοριών σε περίπτωση μαρτυρίας, για τις οποί¬ 
ες αποδεδειγμένα τελούσε σε γνώση, η ψευδής κατάθε¬ 
ση, η αποσιώπηση της αλήθειας. 

ιθ) Κάθε αδικαιολόγητη άρνηση προσέλευσης για εξέ¬ 
ταση ή κατάθεση ενώπιον υπηρεσιακού οργάνου, που 
ενεργεί στα πλαίσια της πειθαρχικής διαδικασίας. 

κ) Η άσκηση ιδιωτικού έργου με σκοπό το κέρδος ή κά¬ 
θε απασχόληση σε οποιαδήποτε άλλη αμειβόμενη εργα¬ 
σία, εκτός εάν προς τούτο έχει ζητηθεί και χορηγηθεί ει¬ 
δική άδεια από το Διευθύνοντα Σύμβουλο, ύστερα από αι¬ 
τιολογημένη γνώμη του Υπηρεσιακού Συμβουλίου. Η 
άδεια χορηγείται εφόσον η εν λόγω απασχόληση δεν έχει 
καμία επίπτωση στην απόδοσή του κατά την εκτέλεση της 
υπηρεσίας του στην Εταιρεία. 

κα) Η εξαφάνιση ή παραποίηση οποιουδήποτε εγγρά¬ 
φου, ιδίως όταν συνδέεται με το συμφέρον της Εταιρείας 
ή με διαπραχθείσα κατάχρηση ή οποιαδήποτε άλλη κολά¬ 
σιμη πράξη. 

κβ) Η παράνομη εξαγωγή από τις εγκαταστάσεις της 
Εταιρείας υλικών ή οποιουδήποτε αντικειμένου που ανή¬ 
κει στην ιδιοκτησία, νομή ή κατοχή της Εταιρείας. 

κγ) Οποιαδήποτε πράξη η οποία ταυτόχρονα αποτελεί 
και ποινικό αδίκημα, εφόσον διαπραχθεί κατά την εκτέλε¬ 
ση της εργασίας εντός ή εκτός Ο.Λ.Π. ή εντός του χώρου 
του Ο.Λ.Π., κατά το χρόνο εργασίας, ακόμη και μετά το 
πέρας αυτής. 

κδ) Η απασχόληση εργαζόμενου, κατ’ εντολή ιεραρχικά 
ανωτέρου, σε εργασίες ξένες προς την υπηρεσία κατά τη 
διάρκεια του ωραρίου εργασίας ή και μετά από τη λήξη 
αυτού. 

κε) Η κατανάλωση οποιωνδήποτε ποτών που περιέχουν 
οινόπνευμα, ανεξάρτητα από το είδος και την περιεκτικό- 
τητά τους, πριν ή κατά την άσκηση των καθηκόντων του 
κστ) Η αδικαιολόγητη άρνηση προσέλευσης για ιατρική 
εξέταση. 

κζ) Η παράλειψη δίωξης και τιμώρησης πειθαρχικού πα¬ 
ραπτώματος. 

κη) Κάθε υπαίτια πράξη ή παράλειψη που μπορεί να επι¬ 
φέρει ζημιά, υλική ή ηθική στην Εταιρεία ή σε εργαζόμενο 
αυτής. 

κθ) Κάθε πράξη που συνιστά ατασθαλία στη διαχείριση, 
λ) Η παραποίηση στοιχείων που αφορούν την πιστοποί¬ 
ηση της προσέλευσης και αποχώρησης από την εργασία 
ή ενέργειες που αποβλέπουν στην παραπλάνηση της 
Υπηρεσίας σχετικά με την πιστοποίηση αυτή. 

Άρθρο 25 

Πειθαρχικές ποινές 

1. Οι επιβαλλόμενες στο τακτικό, δόκιμο και έκτακτο 
προσωπικό πειθαρχικές ποινές είναι οι εξής: 

α) Έγγραφη παρατήρηση, είναι απλή υπόδειξη προς 
τον εργαζόμενο του παραπτώματος του, με τη σύσταση 
να μην επαναληφθεί. 

β) Έγγραφη επίπληξη, είναι υπόδειξη του παραπτώμα¬ 
τος με επίπληξη, λόγω των συνεπειών του συμβάντος 
στην ομαλή λειτουργία της Εταιρείας ή λόγω της παρα¬ 
βίασης των συμβατικών υποχρεώσεων του εργαζομένου. 

γ) Πρόστιμο, είναι η χρηματική ποινή που επιβάλλεται 
στον εργαζόμενο και η οποία ορίζεται, σύμφωνα με τα 
προβλεπόμενα στο άρθρο 33 του παρόντος Κανονισμού. 

δ) Προσωρινή παύση από την εργασία έως ενενήντα 
(90) ημερολογιακές ημέρες, είναι η προσωρινή διακοπή 
της εργασιακής σχέσης. 

ε) Η απόλυση (καταγγελία σύμβασης - οριστική παύση), 
είναι η οριστική διακοπή της εργασιακής σχέσης, λόγω 
ανεπανόρθωτης διατάραξης της σχέσεως εμπιστοσύνης 
μεταξύ εργαζόμενου και Εταιρείας καθώς και της ομαλής 
λειτουργίας της. 

2. Η επιβολή της ποινής της προσωρινής παύσης από 
την εργασία και της ποινής της απόλυσης (καταγγελία 
της σύμβασης εργασίας) προϋποθέτει σοβαρό πειθαρχι¬ 
κό παράπτωμα. 

3. Η πειθαρχική ποινή της απόλυσης (καταγγελία σύμ¬ 
βασης) μπορεί να επιβληθεί μόνο για τα ακόλουθα παρα¬ 
πτώματα: 

α) Παράβαση καθήκοντος κατά τον Ποινικό Κώδικα ή 
άλλους ειδικούς νόμους. 

β) Αποδοχή οποιοσδήποτε αμοιβής, ανταλλάγματος 
από πρόσωπο του οποίου διαχειρίζεται ή πρόκειται να 
διαχειριστεί τις υποθέσεις κατά την ενάσκηση του υπηρε¬ 
σιακού καθήκοντος. 

γ) Χαρακτηριστικούς αναξιοπρεπή ή ανάξια για υπάλλη¬ 
λο διαγωγή εντός ή εκτός της Εταιρίας, 
δ) Παραβίαση των απορρήτων της Εταιρίας, 
ε) Εξαιρετικούς σοβαρή απείθεια, 
στ) Η άμεση ή δια τρίτου προσώπου συμμετοχή σε δη¬ 
μοπρασία που διενεργείται από την Εταιρία. 

ζ) Εμμονή σε άρνηση προσέλευσης για εξέταση από 
υγειονομική επιτροπή. 

η) Αδικαιολόγητη αποχή από την εργασία πέραν των εί¬ 
κοσι δύο (22) εργασίμων ημερών συνέχεια ή των τριάντα 
(30) ημερών σε διάρκεια ενός έτους. 

Επίσης η ποινή της απόλυσης μπορεί να επιβληθεί στον 
εργαζόμενο για οποιοδήποτε παράπτωμα αν: α) κατά την 
προηγούμενη της διάπραξής του διετία του είχαν επιβλη¬ 
θεί τρεις (3) τουλάχιστον πειθαρχικές ποινές ανώτερες 
του προστίμου αποδοχών ενός (1) μηνός ή β) κατά το 
προηγούμενο της διάπραξής του έτος είχε τιμωρηθεί για 
το ίδιο αδίκημα με ποινή ανώτερη του προστίμου αποδο¬ 
χών ενός (1) μηνός. 

4. Ειδικότερα, για το προσωπικό που διατήρησε τη μο- 
νιμότητά του σύμφωνα με το δωδέκατο Άρθρο του Ν. 
2688/1999, η ποινή της οριστικής παύσης μπορεί να επι¬ 
βληθεί μόνο για τα παραπτώματα για τα οποία απολύο¬ 
νται οι Δημόσιοι Υπάλληλοι. 

5. Κατά τη διάρκεια της προσωρινής παύσης, ο εργαζό¬ 
μενος οφείλει να απέχει από την άσκηση των κυρίων και 
παρεπόμενων καθηκόντων του, χωρίς να δικαιούται απο¬ 
δοχών. Η διάρκεια της ποινής της υποχρεωτικής αποχής 
από την εργασία δεν θεωρείται χρόνος εργασίας για όλες 
τις μισθολογικές και λοιπές υπηρεσιακές συνέπειες. 

6. Η υποτροπή είναι η τέλεση διαφόρων πειθαρχικών 
παραπτωμάτων από τον ίδιο εργαζόμενο. Για την επιβολή 


οποιοσδήποτε ποινής δεν λαμβάνονται υπόψη παραπτώ¬ 
ματα για τα οποία είχε επιβληθεί η ίδια ή υποδεέστερη 
ποινή παλαιότερα των έξι (6) μηνών προκειμένου για την 
επιβολή παρατήρησης, ενός (1) έτους προκειμένου για 
την επιβολή επίπληξης, δύο (2) ετών για την επιβολή προ¬ 
στίμου , τριών (3) ετών για την επιβολή της ποινής της υπο¬ 
χρεωτικής αποχής από την εργασία έως τριάντα (30) ημε¬ 
ρών και έξι (6) ετών για την επιβολή υποχρεωτικής αποχής 
από την εργασία μεγαλύτερης των τριάντα (30) ημερών. 

7. Οι πειθαρχικές ποινές επιμετρούνται ανάλογα με τη 
βαρύτητα του παραπτώματος που διαπράχθηκε, αφού 
ληφθούν υπόψη η προσωπικότητα του κρινόμενου, οι συ¬ 
νέπειες που προκλήθηκαν καθώς και οι συνθήκες κάτω 
από τις οποίες αυτό διαπράχθηκε. 

8. Κανείς δε διώκεται για δεύτερη φορά για το ίδιο πει¬ 
θαρχικό παράπτωμα για το οποίο έχει ήδη κριθεί. 

Άρθρο 26 

Σχέση πειθαρχικού παραπτώματος και ποινής 

1. Για κάθε πειθαρχικό παράπτωμα επιβάλλεται μία μό¬ 
νο πειθαρχική ποινή. Σε κάθε υπάλληλο με την ίδια πει¬ 
θαρχική απόφαση επιβάλλεται μία μόνο ποινή. 

2. Αν το πειθαρχικό όργανο επιλαμβάνεται για περισσό¬ 
τερα πειθαρχικά παραπτώματα, με την πειθαρχική από¬ 
φαση επιβάλλεται μία μόνο ποινή σε κάθε υπάλληλο. Κα¬ 
τά την επιμέτρηση της ποινής αυτής λαμβάνεται υπόψη ο 
αριθμός και η βαρύτητα όλων των παραπτωμάτων. 

3. Η υποτροπή αποτελεί ιδιαιτέρως επιβαρυντική περί¬ 
πτωση για την επιμέτρηση της ποινής. 

Άρθρο 27 

Εφαρμογή κανόνων και αρχών του ποινικού δικαίου 

Κατά την επιβολή της ποινής λαμβάνονται αναλόγως 
υπόψη οι γενικοί κανόνες και αρχές του ποινικού δικαίου 
και της ποινικής δικονομίας που αφορούν ιδίως: 
α) την απαγόρευση αναδρομής 

β) τις ελαφρυντικές ή επιβαρυντικές περιστάσεις για 
την επιμέτρηση της πειθαρχικής ποινής 
γ) την έμπρακτη μετάνοια 
δ) την πραγματική ή νομική πλάνη 
ε) την επιείκεια υπέρ του πειθαρχικώς διωκομένου 
στ) την προστασία δικαιολογημένων συμφερόντων ως 
λόγο που αίρει τον πειθαρχικώς διωκόμενο χαρακτήρα 
της πράξης. 

ζ) τη διακοπή, αναστολή, επανάληψη και συμπλήρωση 
της παραγραφής 

Άρθρο 28 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται μετά 
από ένα (1) έτος από την ημέρα που έγιναν γνωστά στο όρ¬ 
γανο που ασκεί την πειθαρχική δίωξη και πάντως μέσα σε 
δύο (2) έτη από το χρόνο που διαπράχτηκαν. Εφόσον πρό¬ 
κειται για πράξεις ή παραλείψεις που συνιστούν και ποινι¬ 
κά αδικήματα, ή πρόκειται για παραπτώματα της περίπτω¬ 
σης του άρθρου 25, παρ. 3 και 4 του παρόντος, οι παρα¬ 
πάνω προθεσμίες παραγραφής ορίζονται σε 3 (τρία) και 
πέντε (5) έτη αντιστοίχως. Ειδικότερα, εφόσον πρόκειται 
για πράξεις ή παραλείψεις που συνιστούν αδικήματα με 
χαρακτήρα κακουργήματος, ο χρόνος παραγραφής είναι 
αυτός του αντίστοιχου ποινικού αδικήματος. 

2. Πειθαρχικό παράπτωμα το οποίο αποτελεί και ποινι¬ 
κό αδίκημα, δεν παραγράφεται πριν παραγραφεί το ποι- 

νικό αδίκημα. Για τα παραπτώματα αυτά οι πράξεις της 
ποινικής διαδικασίας διακόπτουντηνπαραγραφή του πει¬ 
θαρχικού παραπτώματος. 

3. Η κλήση σε απολογία ή η παραπομπή στο Πειθαρχικό 
Συμβούλιο, διακόπτουν την παραγραφή. Στις περιπτώ¬ 
σεις αυτές, ο συνολικός χρόνος παραγραφής ως την έκ¬ 
δοση της πρωτοβάθμιας πειθαρχικής απόφασης, δεν 
μπορεί να υπερβεί τα τρία (3) έτη και προκειμένου για τα 
παραπτώματα της παρ. 3 και 4 του άρθρου 25 του παρό¬ 
ντος, τα επτά (7) έτη. 

4. Η παραγραφή του πειθαρχικού παραπτώματος δια¬ 
κόπτεται επίσης από την τέλεση νέου πειθαρχικού παρα¬ 
πτώματος, το οποίο αποσκοπεί στην απόκρυψη ή την πα- 
ρεμπόδιση της πειθαρχικής δίωξης του πρώτου. Στην πε¬ 
ρίπτωση αυτή το πρώτο παράπτωμα παραγράφεται όταν 
παραγραφεί το δεύτερο, εφόσον η παραγραφή του δεύ¬ 
τερου συντελείται σε χρόνο μεταγενέστερο της παρα¬ 
γραφής του πρώτου. 

5. Δεν παραγράφεται το πειθαρχικό παράπτωμα για το 
οποίο εκδόθηκε πειθαρχική απόφαση που επιβάλλει πει¬ 
θαρχική ποινή σε πρώτο βαθμό. 

Άρθρο 29 

Λήξη πειθαρχικής ευθύνης 

Ο εργαζόμενος, ο οποίος απώλεσε την υπαλληλική 
ιδιότητα με οποιονδήποτε τρόπο, δεν διώκεται πειθαρχι- 
κώς, η πειθαρχική όμως διαδικασία, η οποία τυχόν έχει 
αρχίσει, συνεχίζεται και μετά τη λύση της εργασιακής 
σχέσης με εξαίρεση την περίπτωση του θανάτου. Η τυχόν 
καταδικαστική απόφαση που εκδίδεται στην περίπτωση 
αυτή παραμένει ανεκτέλεστη. 

Άρθρο 30 

Σχέση πειθαρχικής και ποινικής διαδικασίας 

1. Οι πειθαρχικές ποινές επιβάλλονται στον εργαζόμενο 
που έχει υποπέσει σε παράπτωμα ανεξάρτητα από τις τυ¬ 
χόν ποινικές, αστικές και λοιπές ευθύνες που έχει αυτός 
έναντι της Εταιρείας ή έναντι τρίτων. 

2. Η ποινική διαδικασία δεν αναστέλλει την έναρξη και 
εξέλιξη της πειθαρχικής διαδικασίας. Μπορεί όμως το 
πειθαρχικό όργανο να αποφασίσει αιτιολογημένα την 
αναστολή της πειθαρχικής διαδικασίας το ανώτερο για 
ένα έτος, εφόσον κρίνει ότι συντρέχουν εξαιρετικοί λόγοι, 
με την επιφύλαξη όμως της μη υπέρβασης των χρονικών 
ορίων της παρ. 1 του άρθρου 28. 

3. Το πειθαρχικό όργανο υποχρεούται να λαμβάνει υπό¬ 
ψη του και δεσμεύεται από την τυχόν προϋπάρχουσα κρί¬ 
ση που περιέχεται σε αμετάκλητη απόφαση ποινικού δι¬ 
καστηρίου ή σε αμετάκλητο απαλλακτικό βούλευμα. 

4. Εάν εκδοθεί πειθαρχική απόφαση, χωρίς να έχει λά¬ 
βει υπόψη της προϋπάρχουσα ποινική απόφαση, η πει¬ 
θαρχική διαδικασία πρέπει να επαναληφθεί, εφόσον η 
εκτίμηση των πραγματικών περιστατικών επί των οποίων 
στηρίχθηκε το πειθαρχικό όργανο για να εξάγει την από¬ 
φασή του είναι αντίθετη από την επί αυτών εκτίμηση της 
προϋπάρχουσας ποινικής απόφασης. 

5. Αν μετά την έκδοση πειθαρχικής απόφασης με την 
οποία απαλλάσσεται ο εργαζόμενος ή επιβάλλεται ποινή 
κατώτερη από την απόλυση (καταγγελία σύμβασης - ορι¬ 
στική παύση), εκδοθεί αμετάκλητη καταδικαστική από¬ 
φαση ποινικού δικαστηρίου με την οποία διαπιστώνονται 
πραγματικά περιστατικά που συνιστούντην αντικειμενική 
υπόσταση παραπτώματος, το οποίο επισύρει την ποινή 


της οριστικής παύσης, η πειθαρχική διαδικασία επανα¬ 
λαμβάνεται. 

6. Εάν μετά την έκδοση πειθαρχικής απόφασης με την 
οποία επιβλήθηκε οποιαδήποτε ποινή εκδοθεί αμετάκλη¬ 
τη αθωωτική ποινική απόφαση ή αμετάκλητο απαλλακτι¬ 
κό βούλευμα για την πράξη ή την παράλειψη για την οποία 
διώχθηκε πειθαρχικά ο εργαζόμενος, η πειθαρχική διαδι¬ 
κασία επαναλαμβάνεται, εφόσον η ποινική απαλλαγή 
οφείλεται στο ανυπόστατο του αδικήματος και γενικώς 
στην έλλειψη παράβασης του ποινικού νόμου και όχι όταν 
η απαλλαγή βασίζεται στην εξάλειψη του αξιοποίνου (π.χ. 
απαλλαγή λόγω παραγραφής ή έμπρακτης μετάνοιας). 

7. Η επανάληψη της πειθαρχικής διαδικασίας μπορεί να 
ξεκινήσει εντός αποκλειστικής προθεσμίας ενός (1) 
έτους από την έκδοση της αθωωτικής ή καταδικαστικής 
ποινικής απόφασης. 

8. Η αδυναμία παροχής υπηρεσίας για διάστημα πέραν 
τωντριάντα (30) ημερών λόγω προφυλάκισης, δύναται να 
αποτελέσει σπουδαίο λόγο καταγγελίας της σύμβασης 
εργασίας. 

Άρθρο 31 

Πειθαρχικά όργανα 

Την πειθαρχική εξουσία στο προσωπικό της Εταιρείας 
ασκούν: 

α) Οι πειθαρχικώς προϊστάμενοι 
β) Το Διοικητικό Συμβούλιο 
γ) Το Πειθαρχικό Συμβούλιο 

Άρθρο 32 

Πειθαρχικούς προϊστάμενοι 

Πειθαρχικούς προϊστάμενοι είναι: 
α) Ο Διευθύνων Σύμβουλος για όλο το προσωπικό της 
Εταιρίας. 

β) Ο Γενικός Διευθυντής της Γενικής Διεύθυνσης στην 
οποία ανήκε ο εργαζόμενος κατά την τέλεση του παρα¬ 
πτώματος. 

γ) Ο Διευθυντής της υπηρεσιακής μονάδας στην οποία 
ανήκε ο εργαζόμενος κατάτηντέλεση του παραπτώματος. 

δ) Ο προϊστάμενος τμήματος μόνο στην περίπτωση 
εκτάκτου προσωπικού 

Άρθρο 33 

Αρμοδιότητες πειθαρχικώς προϊσταμένου 

1. Τις ποινές της έγγραφης παρατήρησης και της έγ¬ 
γραφης επίπληξης μπορούν να επιβάλουν όλοι οι πειθαρ- 
χικώς προϊστάμενοι. 

2. Την ποινή του προστίμου μπορούν να επιβάλουν οι 
εξής με τις παρακάτω διακρίσεις: 

α) Ο Γενικός Διευθυντής έως τις αποδοχές τριών (3) 
ημερών για το υπαλληλικό προσωπικό και τριών (3) ημε¬ 
ρομισθίων για το εργατικό προσωπικό. 

β) Ο Διευθύνων Σύμβουλος έως τις αποδοχές επτά (7) 
ημερών για το υπαλληλικό προσωπικό και επτά (7) ημε¬ 
ρομισθίων για το εργατικό προσωπικό. 

Βάση υπολογισμού για τα παραπάνω αποτελούν, για 
μεν το υπαλληλικό προσωπικό, ο Βασικός Μισθός με τα 
τακτικά επιδόματα, για δε το εργατικό προσωπικό το Βα¬ 
σικό Ημερομίσθιο με τα τακτικά επιδόματα. 

3. Την ποινή της προσωρινής παύσης από την εργασία, 
κατ’ ανώτατο όριο τριάντα (30) ημερών μπορεί να επιβά¬ 
λει ο Διευθύνων Σύμβουλος. 

4. Αρμόδιος πειθαρχικώς προϊστάμενος είναι εκείνος 
στον οποίο υπάγεται, με οποιαδήποτε υπηρεσιακή σχέση 

ή κατάσταση, ο εργαζόμενος κατά το χρόνο τέλεσης του 
παραπτώματος. 

5. Οι πειθαρχικός προϊστάμενοι επιλαμβάνονται αυτε- 
παγγέλτως. 

6. Αν έχουν επιληφθεί αρμοδίως περισσότεροι πειθαρ¬ 
χικούς προϊστάμενοι, η πειθαρχική διαδικασία συνεχίζεται 
μόνο από εκείνον που κάλεσε πρώτος σε απολογίατον ερ¬ 
γαζόμενο. Ανώτερος πειθαρχικούς προϊστάμενος ή το Δι¬ 
οικητικό Συμβούλιο της Εταιρείας έχουν, σε κάθε περί¬ 
πτωση, δικαίωμα να ζητήσουν την παραπομπή σ’ αυτούς 
της πειθαρχικής υπόθεσης, εφόσον δεν έχει εκδοθεί πει¬ 
θαρχική απόφαση. 

7. Αν ο πειθαρχικούς προϊστάμενος, ο οποίος έχει επιλη- 
φθεί, κρίνει ότι το παράπτωμα επισύρει ποινή ανώτερη 
της αρμοδιότητάς του, παραπέμπει την υπόθεση σε οποι- 
ονδήποτε ανώτερο αυτού πειθαρχικούς προϊστάμενο μέ¬ 
χρι και το Διοικητικό Συμβούλιο της Εταιρείας. 

Άρθρο 34 

Αρμοδιότητες Διοικητικού Συμβουλίου 

1. Το Διοικητικό Συμβούλιο επιλαμβάνεται είτε αυτε- 
πάγγελτα ύστερα από αναφορά μέλους του στην αντίλη¬ 
ψη του οποίου υπέπεσε το πειθαρχικό παράπτωμα, είτε 
αποφασίζει, μετά από εισήγηση του Διευθύνοντος Συμ¬ 
βούλου, για παραπτώματα τα οποία κατά την κρίση του 
Διευθύνοντος Συμβούλου επισύρουν ποινή ανώτερη της 
αρμοδιότητάς του. 

2. Το Διοικητικό Συμβούλιο μπορεί να επιβάλλει όλες τις 
ποινές της παρ.1 του άρθρου 25 του παρόντος κανονισμού. 

Άρθρο 35 

Από κοινού κρίση πειθαρχικών παραπτωμάτων 

1. Περισσότερα του ενός πειθαρχικά παραπτώματα του 
ίδιου εργαζομένου μπορεί, κατά την κρίση του πειθαρχι¬ 
κού οργάνου, να κρίνονται ενιαία. 

2. Περισσότεροι εργαζόμενοι, που διώκονται για το ίδιο 
ή για συναφή πειθαρχικά παραπτώματα, μπορεί να κρίνο- 
νται ενιαία, εφόσον συντρέχουν οι προϋποθέσεις της 
προηγούμενης παραγράφου. 

3. Αν στις περιπτώσεις των παραγράφων 1 και 2 τα πει¬ 
θαρχικά όργανα που είναι αρμόδια να επιληφθούν είναι 
διαφορετικά, αρμόδιο για την κρίση όργανο είναι: 

α) μεταξύ περισσοτέρων πειθαρχικώς προϊσταμένων ο 
ανώτερος σε βαθμό. 

β) μεταξύ πειθαρχικώς προϊσταμένου και Διοικητικού 
Συμβουλίου, το τελευταίο. 

Άρθρο 36 

Ένορκη διοικητική εξέταση 

1. Ένορκη διοικητική εξέταση (Ε.Δ.Ε.) ενεργείται κάθε 
φορά που η Υπηρεσία έχει σοβαρές υπόνοιες ή σαφείς εν¬ 
δείξεις για τη διάπραξη πειθαρχικού παραπτώματος. Η 
εξέταση αυτή αποσκοπεί στη συλλογή στοιχείων για τη 
διαπίστωση της τέλεσης πειθαρχικού παραπτώματος και 
των προσώπων που τυχόν ευθύνονται, καθώς και στη διε- 
ρεύνηση των συνθηκών κάτω από τις οποίες αυτό έχει τε¬ 
λευτεί. Η ένορκη διοικητική εξέταση δεν συνιστά έναρξη 
πειθαρχικής δίωξης. 

2. Η διεξαγωγή διοικητικής εξέτασης για πληρέστερη 
διερεύνηση της υπόθεσης, διατάσσεται με απόφαση του 
Διευθύνοντος Συμβούλου. Η διενέργεια διοικητικής εξέ¬ 
τασης είναι υποχρεωτική για παραπτώματα που μπορούν 
να επισύρουν την ποινή της υποχρεωτικής αποχής από 


την εργασία και την ποινή της οριστικής παύσης. Η έρευ¬ 
να ανατίθεται σε υπάλληλο της Εταιρείας ιεραρχικά ανώ¬ 
τερο από τον κρινόμενο. 

3. Ενώπιον των πειθαρχικών οργάνων ο εγκαλούμενος 
δικαιούται να παρίσταται μετά πληρεξουσίου δικηγόρου. 
Η διεξαγωγή διοικητικής εξέτασης δεν μπορεί να ανατε¬ 
θεί σε υπάλληλο ο οποίος έχει αναμειχθεί με οποιοδήπο- 
τε τρόπο στην τέλεση του πειθαρχικού αδικήματος ή είναι 
ο πειθαρχικός προϊστάμενος που άσκησε την πειθαρχική 
δίωξη ή είναι συγγενής εξ αίματος ή εξ αγχιστείας μέχρι 
τετάρτου βαθμού ή σύζυγος του διωκομένου. 

4. Γιατην αποτελεσματική διεξαγωγή της έρευνας, ο αρ¬ 
μόδιος υπάλληλος προχωρεί στην συλλογή οποιοσδήπο¬ 
τε χρήσιμου στοιχείου, μπορεί δε να διενεργεί αυτοψία, να 
εξετάζει μάρτυρες, να προκαλεί πραγματογνωμοσύνη, 
συντάσσοντας για κάθε μία από τις ενέργειες αυτές ειδικό 
πρακτικό, όπου συνυπογράφουν οιτυχόν συμπράξαντες ή 
μνημονεύεται η άρνηση προσέλευσης ή υπογραφής. 

5. Κατά τη διοικητική εξέταση πρέπει οπωσδήποτε να εξε¬ 
τάζεται αυτοπροσώπως και ο πειθαρχικώς διωκόμενος. Η 
μη προσέλευση ή η άρνηση εξέτασης εκ μέρους του διωκο- 
μένου δεν κωλύει την πρόοδο της πειθαρχικής διαδικασίας. 

6. Ο πειθαρχικώς διωκόμενος έχει δικαίωμα να προτεί¬ 
νει προς εξέταση μέχρι τρεις μάρτυρες. Ο διενεργώντην 
έρευνα μπορεί να δεχθεί κατά την κρίση του την εξέταση 
υπέρ του διωκομένου και πέραν τωντριών μαρτύρων. 

7. Ο αρμόδιος για τη διεξαγωγή της διοικητικής έρευ¬ 
νας υπάλληλος συντάσσει σχετικό πόρισμα το οποίο υπο¬ 
βάλλει στο Διευθύνοντα Σύμβουλο, όπου επισυνάπτονται 
όλα τα συλλεγέντα ως άνω έγγραφα και στοιχεία. 

Άρθρο 37 
Πειθαρχική Δίωξη 

Η πειθαρχική δίωξη του εργαζόμενου αρχίζει με την 
κλήση σε απολογία από το πειθαρχικό όργανο ή την πα¬ 
ραπομπή του στο Διοικητικό Συμβούλιο. 

Άρθρο 38 

Κλήση σε απολογία 

1. Καμία πειθαρχική ποινή δεν επιβάλλεται χωρίς την 
προηγούμενη έγγραφη κλήση σε απολογία του εργαζο¬ 
μένου, η οποία κοινοποιείται στο Διευθύνοντα Σύμβουλο 
εφόσον πρόκειται για πειθαρχικό όργανο χαμηλότερης 
αυτού ιεραρχικής βαθμίδος. 

2. Στην κλήση πρέπει να αναφέρεται σαφώς το αποδι¬ 
δόμενο πειθαρχικό παράπτωμα, ο χρόνος και ο τόπος τέ¬ 
λεσής του. 

3. Η κλήση σε απολογία κοινοποιείται στον υπάλληλο με 
απόδειξη και αν αυτός αρνείται να την παραλάβει ή αγνο¬ 
είται η διαμονή του, κοινοποιείται με δικαστικό επιμελητή. 

Άρθρο 39 

Απολογία 

1. Ο εγκαλούμενος το αργότερο σε διάστημα δεκαπέ¬ 
ντε (15) εργασίμων ημερών, απάτην επίδοση σ’ αυτόντης 
κλήσης σε απολογία, υποβάλλει με απόδειξη παραλαβής 
έγγραφη απολογία, δικαιούμενος να προτείνει μάρτυρες 
για εξέταση. Από τον παραπάνω χρόνο προθεσμίας, 
αφαιρούνται οι ημέρες κανονικής αδείας και οι ημέρες 
ασθένειας. Η προθεσμία προς απολογία μπορεί να παρα- 
ταθεί μία φορά και μέχρι δεκαπέντε ημέρες εφόσον ο 
εγκαλούμενος υποβάλει εντός του δεκαημέρου έγγραφη 
αιτιολογημένη αίτηση. 

2. Πριν από την απολογία ο εγκαλούμενος δικαιούται να 
ζητήσει και να λάβει γνώση της πειθαρχικής δικογραφίας. 
Για τη γνωστοποίηση αυτή συντάσσεται σχετική πράξη 
που υπογράφεται από τον υπάλληλο που τηρείτο σχετικό 
φάκελο και τον εγκαλούμενο. 

3. Ο καλούμενος σε απολογία έχει δικαίωμα να ζητήσει 
στην απολογία του εύλογη προθεσμία για να υποβάλει 
σχετικά έγγραφα στοιχεία. Ο χρόνος της προθεσμίας αυ¬ 
τής εναπόκειται στην κρίση του οργάνου που ασκεί την 
πειθαρχική δίωξη. 

4. Η κλήση του εγκαλουμένου σε συμπληρωματική απο¬ 
λογία δεν αποκλείεται, εφόσον κριθεί αναγκαίο από τον 
ασκούντο την πειθαρχική δίωξη. 

5. Η άρνηση ή η μη εμπρόθεσμη υποβολή απολογίας 
δεν εμποδίζει την πρόοδο της πειθαρχικής διαδικασίας 
και την έκδοση απόφασης. 

Άρθρο 40 

Πειθαρχική απόφαση 

1. Η πειθαρχική απόφαση διατυπώνεται εγγράφως. 

2. Στην απόφαση μνημονεύονται: 

α) ο τόπος και ο χρόνος έκδοσής της, 
β) το ονοματεπώνυμο, η ιδιότητα του μονομελούς πει¬ 
θαρχικού οργάνου ή των μελών του συλλογικού πειθαρ¬ 
χικού οργάνου, 

γ) το ονοματεπώνυμο και η ιδιότητα του κρινόμενου, 
δ) Το αποδιδόμενο πειθαρχικό αδίκημα, 
ε) τα πραγματικά περιστατικά και στοιχεία που συνι- 
στούν την αντικειμενική και υποκειμενική υπόσταση του 
πειθαρχικού παραπτώματος, προσδιορισμένα κατά τόπο 
και χρόνο, 

στ) η υποβολή ή όχι απολογίας, 
ζ) η αιτιολογία της απόφασης, 

η) Η γνώμη των μελών του πειθαρχικού οργάνου που 
μειοψήφησαν και 

θ) η απαλλαγή του κρινόμενου ή η ποινή που του επι¬ 
βάλλεται. 

3. Η πειθαρχική απόφαση υπογράφεται από το όργανο 
που την εκδίδει. Όταν αυτή εκδίδεται από συλλογικό όρ¬ 
γανο, υπογράφεται από τον πρόεδρο και τον γραμματέα. 

4. Η πειθαρχική απόφαση κοινοποιείται: 

α) στον εργαζόμενο, με επίδοση αντιγράφου, με φροντί¬ 
δα της Υπηρεσίας και σύμφωνα με τα οριζόμενα στο άρ¬ 
θρο 38παρ.3του Παρόντος κανονισμού, γνωστοποιώντας 
του ταυτόχρονα τα ένδικα μέσα που δικαιούται να ασκήσει, 
β) στα όργανα που δικαιούνται να ασκήσουν ένσταση, 
γ) στην Υπηρεσία Προσωπικού για καταχώριση στον 
ατομικό φάκελο του εγκαλούμενου, εφόσον καταστεί τε¬ 
λεσίδικη. 

Άρθρο 41 

Ένσταση 

1. Οι αποφάσεις των πειθαρχικώς προϊσταμένων υπό- 
κεινται σε ένσταση ενώπιοντου Πειθαρχικού Συμβουλίου 
ως εξής: 

α) από τον εργαζόμενο που τιμωρήθηκε, σε όλες τις πε¬ 
ριπτώσεις επιβολής της πειθαρχικής ποινής, εκτός της 
έγγραφης παρατήρησης και της έγγραφης επίπληξης. 

β) υπέρ του εργαζόμενου, κάθε ανώτερος πειθαρχικώς 
προϊστάμενος καθώς και ο Πρόεδρος του Δ.Σ., σε όλες 
τις περιπτώσεις επιβολής πειθαρχικής ποινής. 

2. Η ένσταση ασκείται μέσα σε ανατρεπτική προθεσμία 
δέκα (10) εργάσιμων ημερών από την έγγραφη γνωστο¬ 


ποίηση της ποινής στον πειθαρχικώς τιμωρηθέντα. Αν πε¬ 
ράσει άπρακτη η παραπάνω προθεσμία, η απόφαση γίνε¬ 
ται τελεσίδικη. 

3. Εάν η ένσταση δεν ασκήθηκε λόγω συνδρομής ανώ¬ 
τερης βίας, η παραπάνω προθεσμία παρατείνεται μέχρι 
να αρθεί ο λόγος αυτός και λήγει πέντε ημέρες μετά την 
εξάλειψη του λόγου ανώτερης βίας. Επίσης η προθεσμία 
μπορεί να παραταθεί μέχρι το διπλάσιο της για σοβαρούς 
λόγους, κατά την κρίση του οργάνου που είναι αρμόδιο 
για την εκδίκαση της ένστασης. 

4. Η άσκηση ένστασης καθώς και η προθεσμία άσκησής 
της αναστέλλει, τόσο την εκτέλεση της πειθαρχικής ποι¬ 
νής όσο και οποιαδήποτε μεταβολή της υπηρεσιακής κα¬ 
τάστασης του εργαζόμενου, μέχρι την έκδοση της από¬ 
φασης του Πειθαρχικού Συμβουλίου. 

5. Το Πειθαρχικό Συμβούλιο, όταν κρίνει μετά από έν¬ 
σταση του εργαζομένου ή υπέρ αυτού, δεν μπορεί να χει- 
ροτερεύσειτη θέση του. 

6. Οι τελεσίδικες αποφάσεις επιβολής πειθαρχικών ποι¬ 
νών εκτελούνται χωρίς καθυστέρηση με φροντίδα του 
Τμήματος προσωπικού. 

Άρθρο 42 

Πειθαρχικό Συμβούλιο 

1. Το Υπηρεσιακό Συμβούλιο συνεδριάζει όποτε απαι¬ 
τείται και ως Πειθαρχικό Συμβούλιο. 

2. Π ρο κειμένο υ για τη ν εξέταση ενστάσεων κατά ποινών 
που έχουν επιβληθεί από το Διοικητικό Συμβούλιο, το Πει¬ 
θαρχικό Συμβούλιο ανασυντίθεται με απόφαση του Διοι¬ 
κητικού Συμβουλίου, ως ακολούθως: 

α) Πρόεδρος και αναπληρωτής του Προέδρου ορίζο¬ 
νται μέλη του ΔΕΠ (Διδακτικό Επιστημονικό Προσωπικό), 
βαθμίδας Καθηγητού ή αναπληρωτή Καθηγητού, που δι¬ 
δάσκει το μάθημα του Ποινικού Δικαίου ή της Ποινικής Δι¬ 
κονομίας στη Νομική Σχολή του Εθνικού Καποδιστριακού 
Πανεπιστημίου και υποδεικνύεται από τη Γ ενική Συνέλευ¬ 
ση του Τμήματος. 

β) Μέλη ορίζονται: 

(ί) Ο Πρόεδρος του Υπηρεσιακού Συμβουλίου με το νό¬ 
μιμο αναπληρωτή του. 

(ϋ) Ένας έκτων δύο Δ/ντών μελών του Υπηρεσιακού Συμ¬ 
βουλίου με αναπληρωτή του τον έτερο Δ/ντή μέλος του Υ.Σ. 

(ίϋ) Οι δύο εκπρόσωποι των εργαζομένων στο Υ.Σ. σύμφω¬ 
να μετά οριζόμενα στο άρθρο 12του παρόντος κανονισμού. 

3. Το Συμβούλιο προσκαλείται από τον πρόεδρο ή τον 
αναπληρωτή του, πέντε (5) τουλάχιστον ημέρες πριν από 
την ημερομηνία σύγκλησής του. Χρέη εισηγητή ασκεί το 
προερχόμενο εκ των Διευθυντών μέλος. Χρέη γραμματέα 
εκτελεί υπάλληλος οριζόμενος από τον Διευθύνοντα Σύμ¬ 
βουλο. 

Άρθρο 43 

Κωλύματα και εξαίρεση μελών Πειθαρχικού Συμβουλίου 

1. Μέλη του Πειθαρχικού Συμβουλίου τα οποία: 

α) είναι οι πειθαρχικώς προϊστάμενοι και έχουν εκδώσει 
την πειθαρχική απόφαση που συζητείται κατ’ ένσταση, 

β) έχουν διενεργήσει ένορκη διοικητική εξέταση στην 
κρινόμενη υπόθεση, 

γ) έχουν συγγένεια εξ’ αίματος ή εξ’ αγχιστείας μέχρι β’ 
βαθμού με τον κρινόμενο, κωλύονται να μετάσχουν στη 
σύνθεσή του κατά την κρίση της υπόθεσης αυτής. 

2. Ο διωκόμενος μπορεί με έγγραφη αίτησή του να ζη¬ 
τήσει την εξαίρεση μελών του Πειθαρχικού Συμβουλίου 

με την προϋπόθεση ότι με τα υπόλοιπα μέλη υπάρχει 
απαρτία. Η αίτηση αυτή υποβάλλεται δύο τουλάχιστον 
ημέρες πριν τη συζήτηση της υπόθεσης, πρέπει να περιέ¬ 
χει κατά τρόπο σαφή και συγκεκριμένο τους λόγους της 
εξαίρεσης και να συνοδεύεται από τα στοιχεία μετά οποία 
αυτοί αποδεικνύονται. Για την αίτηση εξαίρεσης το Πει¬ 
θαρχικό Συμβούλιο αποφασίζει αιτιολογημένα με συμμε¬ 
τοχή των νόμιμων αναπληρωτών των μελών των οποίων 
ζητείται η εξαίρεση. Τα μέλη που εξαιρούνται αντικαθί¬ 
στανται από τα αναπληρωματικά τους. Αν εξαιρεθεί το τα¬ 
κτικό και το αναπληρωματικό του μέλος, το συμβούλιο 
συνεδριάζει με τα υπόλοιπα μέλη του, εφόσον έχει απαρ¬ 
τία. Η εξαίρεση αναπληρωματικού μέλους μπορεί να ζη¬ 
τηθεί και την ημέρα της συνεδρίασης. Στην περίπτωση 
αυτή το συμβούλιο αποφασίζει αμέσως επί της αιτήσεως 
εξαιρέσεως και συνεδριάζει με τα υπόλοιπα μέλη του. 

Άρθρο 44 

Διαδικασία ενώπιον του Πειθαρχικού Συμβουλίου 

1. Μετά την άσκηση της πειθαρχικής ένστασης ο Πρόε¬ 
δρος του Πειθαρχικού Συμβουλίου προσδιορίζει την ημέ¬ 
ρα της πειθαρχικής δίκης, με πράξη που κοινοποιείται με 
απόδειξη παραλαβής πριν τουλάχιστον 5 (πέντε) ημέρες 
στον πειθαρχικώς διωκόμενο, ο οποίος καλείται ενώπιον 
του Συμβουλίου σε προφορική εξέταση. 

2. Ο πειθαρχικούς διωκόμενος έχει δικαίωμα να παρα- 
στεί αυτοπροσώπως ή να παραστεί δια ή μετά πληρεξου¬ 
σίου δικηγόρου ενώπιοντου Πειθαρχικού Συμβουλίου. 

3. Επίσης δικαιούται να υποδείξει προς εξέταση δύο (2) 
κατ’ ανώτατο όριο μάρτυρες. 

4. Το Συμβούλιο βρίσκεται σε απαρτία με την παρουσία 
τριών (3) τουλάχιστον μελών, εφόσον έχει εμπρόθεσμα 
γνωστοποιηθεί και εγγράφως η ημερομηνία σύγκλησής 
του στα μέλη αυτού. Οι αποφάσεις του Συμβουλίου λαμ- 
βάνονται κατάπλειοψηφία. Σε περίπτωση ισοψηφίας υπε¬ 
ρισχύει η ψήφος του Προέδρου. 

5. Το Πειθαρχικό Συμβούλιο μπορεί να αναβάλει για εύ¬ 
λογο χρόνο τη δίκη, εφόσον κρίνει ότι απαιτείται συμπλη¬ 
ρωματική διοικητική εξέταση ή υπάρχουν άλλοι σοβαροί 
λόγοι που δικαιολογούν την αναβολή. Σε περίπτωση ανα¬ 
βολής, ο επαναπροσδιορισμός της δίκης γίνεται σύμφω¬ 
να με την πρώτη παράγραφο του παρόντος άρθρου. 

6. Εφόσον ο κρινόμενος, μολονότι κλήθηκε εγγράφως, 
δενπροσήλθε αναιτιολόγητα ενώπιοντου Συμβουλίου, η 
απόφαση λαμβάνεται έγκυρα και χωρίς την προφορική 
εξέτασή του. 

7. Το Συμβούλιο μπορεί να προβεί σε οποιαδήποτε 
ενέργεια την οποία κρίνει χρήσιμη, για την εξεύρεση της 
αλήθειας και το σχηματισμό γνώμης, σχετικά με την ευ¬ 
θύνη ή όχι του προσφεύγοντα. 

8. Τα Π ρακτικά των Συνεδριάσεων συντάσσονται από τον 
Γραμματέα και υπογράφονται από τον Πρόεδρο και τα Μέ¬ 
λη. Σε περίπτωση άρνησης μέλους να υπογράψει, αρκεί για 
το κύρος της απόφασης η υπογραφή από τον Πρόεδρο και 
τον Γ ραμματέα και η σημείωση της άρνησης αυτής. 

9. Η απόφαση του Πειθαρχικού Συμβουλίου είναι πάντο¬ 
τε έγγραφη και περιέχονται απαραίτητα σ’ αυτήν ο τόπος 
και ο χρόνος έκδοσής της, τα ονόματα και η ιδιότητα των 
μελών του, το όνομα και η ιδιότητα του πειθαρχικώς διω- 
κομένου, το αποδιδόμενο πειθαρχικό αδίκημα, οτόπος και 
ο χρόνος τέλεσής του, η αιτιολογία, η ομόφωνη ή κατά 
πλειοψηφία λήψη της, η αθώωση ή η απαλλαγή του διω- 
κομένου καθώς και η τυχόν ποινή που επιβλήθηκε σ’ αυτόν 


και ο χρόνος έναρξης εκτέλεσής της εφόσον πρόκειται για 
την επιβολή της ποινής της προσωρινής παύσης. 

Επίσης αναφέρεται εάν ο διωκόμενος απολογήθηκε ή 
όχι και εάν παρέστη και εξετάστηκε ή όχι προφορικά ενώ¬ 
πιον του Συμβουλίου, καθώς και οι διατάξεις του Κανονι¬ 
σμού αυτού που προβλέπουν το παράπτωμα. 

10. Η απόφαση υπογράφεται από τον Πρόεδρο και τον 
Γ ραμματέα του Πειθαρχικού Συμβουλίου και παραδίδεται 
μαζί με το σχετικό φάκελο στο αρμόδιο Τμήμα Προσωπι¬ 
κού, με τη φροντίδα του οποίου επιδίδεται στον κριθέντα. 

Άρθρο 45 

Εκτέλεση των πειθαρχικών αποφάσεων 

1. Το πρόστιμο παρακρατείται εφάπαξ από τις αποδοχές 
του πρώτου, μετά την τελεσιδικία της απόφασης, μήνα και 
αποδίδεται στον αντίστοιχο κλάδο Προνοίας (Υπαλλήλων 
- λιμενεργατών) του ΤΑΠΑΕΑ. Εφόσον λόγοι επιείκειας το 
απαιτούν είναι δυνατόν το όργανο που επιβάλλει την ποι¬ 
νή να αποφασίσει την τμηματική παρακράτηση του επι- 
βληθέντος προστίμου μέχρι τρεις(3) μηνιαίες δόσεις. 

2. Εφόσον επιβληθεί η ποινή της υποχρεωτικής αποχής, 
ο εργαζόμενος τίθεται εκτός υπηρεσίας, από του χρόνου 
που ορίζεται στην πειθαρχική απόφαση ότι αρχίζει η έκτι- 
ση της εν λόγω ποινής. Από του χρόνου αυτού περικό¬ 
πτονται για τη διάρκεια της υποχρεωτικής αποχής και οι 
αποδοχές του εργαζόμενου. 

3. Η ποινή της απόλυσης (καταγγελία σύμβασης - ορι¬ 
στική παύση) τίθεται σε ισχύ, από την ημερομηνία λήξης 
της προθεσμίας άσκησης ένστασης ενώπιον του Πειθαρ¬ 
χικού Συμβουλίου, στην περίπτωση που δεν ασκήθηκε έν¬ 
σταση, ή από την ημερομηνία κοινοποίησης στον εργαζό¬ 
μενο της απόφασης του Πειθαρχικού Συμβουλίου, στην 
περίπτωση που έχει ασκηθεί ένσταση. 

Άρθρο 46 

Διαγραφή πειθαρχικών ποινών 

1. Οι πειθαρχικές ποινές δεν λαμβάνονται υπόψη για την 
υπηρεσιακή εξέλιξη του εργαζομένου, εφόσον έχει πα- 
ρέλθει από την επιβολή τους: 

α) ένα (1) έτος προκειμένου για έγγραφη παρατήρηση, 

β) τρία (3) έτη προκειμένου για έγγραφη επίπληξη, 

γ) πέντε (5) έτη προκειμένου για πρόστιμο, και 

δ) δέκα (10) έτη προκειμένου για προσωρινή παύση. 

2. Προϋπόθεση για την εφαρμογή της προηγούμενης 
παραγράφου είναι να μην έχει υποπέσει κατά τις αντί¬ 
στοιχες χρονικές περιόδους σε άλλο πειθαρχικό παρά¬ 
πτωμα για το οποίο να επιβλήθηκε πειθαρχική ποινή ή να 
βρίσκεται σε εξέλιξη πειθαρχική διαδικασία. 

3. Πειθαρχικός φάκελος ποινής που διαγράφεται, αφαι- 
ρείται από το ατομικό μητρώο του υπαλλήλου. 

Άρθρο 47 

Καταλογισμός ζημιών 

1. Όταν η Εταιρεία υφίσταται ζημία, υλική ή ηθική, από 
υπαίτια πράξη ή παράλειψη του εργαζόμενου, το Διοικη¬ 
τικό Συμβούλιο ή το εκάστοτε απ’ αυτό εξουσιοδοτημένο 
όργανο, μετά από γνώμη του Υπηρεσιακού Συμβουλίου, 
δύναται με απόφασή του που κοινοποιείται στον εργαζό¬ 
μενο, εκτός από τις οποιεσδήποτε ποινικές ή πειθαρχικές 
συνέπειες, να καταλογίσει εις βάρος αυτού, τμήμα ή το 
σύνολο της ζημίας που υπέστη η Εταιρεία από την υπαί¬ 
τια πράξη ή παράλειψή του εφόσον αποδεδειγμένα υπήρ¬ 
ξε δόλος εκ μέρους του εργαζόμενου ή βαρεία αμέλεια. 

Με την απόφαση του καταλογισμού το Διοικητικό Συμ¬ 
βούλιο καθορίζει και τον τρόπο είσπραξης του καταλογι- 
σθέντος ποσού. Η διαπίστωση και η αποτίμηση της ζημίας 
γίνεται από τριμελή επιτροπή υπηρεσιακών στελεχών 
που ορίζεται με απόφαση του Διοικητικού Συμβουλίου. 

2. Σε περιπτώσεις διαχειριστικών ατασθαλιών, προκει- 
μένου για μισθωτούς της Εταιρείας που διαχειρίζονται με 
οποιοδήποτε τρόπο χρήματα, αξίες και υλικά, αυτοί έχουν 
τις ποινικές και αστικές ευθύνες των υπολόγων διαχειρι¬ 
στών του Δημοσίου, εφόσον δε μετά από διοικητική εξέ¬ 
ταση διαπιστωθούν ελλείμματα σε χρήματα, αξίες ή απώ¬ 
λειες υλικών, υποχρεούνται να αποζημιώσουν την Εται¬ 
ρεία για τη σχετική ζημία της. Η διαπίστωση των 
ελλειμμάτων και των υπευθύνων γίνεται έπειτα από Ένορ¬ 
κη Διοικητική Εξέταση. Ο καταλογισμός των ελλειμμάτων 
ή απωλειών αυτών, εις βάρος των υπευθύνων, γίνεται με 
πράξη του Διοικητικού Συμβουλίου και τα καταλογιζόμενα 
ποσά εισπράττονται από την Εταιρεία σύμφωνα με τις δια¬ 
τάξεις του Κώδικα περί εισπράξεων Δημοσίων Εσόδων. 
Κατά της καταλογιστικής αυτής πράξης επιτρέπεται, 
εντός προθεσμίας είκοσι (20) ημερών από την κοινοποίη¬ 
σή της, ένσταση ενώπιον του Διοικητικού Συμβουλίου, το 
οποίο με νέα απόφασή του κρίνει οριστικά και αμετάκλητα 
επί της διαφοράς. Αναθεώρηση της απόφασης του Διοι¬ 
κητικού Συμβουλίου περί καταλογισμού μπορεί να γίνει 
μόνο μετά από αίτηση του εργαζομένου, με βάση νέα δι- 
καιολογητικά στοιχεία που θα πρέπει να υποβάλει ιεραρ- 
χικώς προς το Διοικητικό Συμβούλιο εντός εξήντα (60) 
ημερών από την κοινοποίηση της απόφασης αυτού περί 
καταλογισμού. Η απόφαση του Δ.Σ. επί της αίτησης ανα¬ 
θεώρησης θα πρέπει να κοινοποιηθεί στον εργαζόμενο 
από τον Διευθύνοντα Σύμβουλο εντός 30 ημερών. 

3. Ένσταση κατά της καταλογιστικής πράξης, σύμφωνα 
με την περιγραφόμενη στην παρ.2 διαδικασία, είναι δυνα¬ 
τή και για την περίπτωση της παρ.1 του παρόντος άρθρου. 

ΚΕΦΑΛΑΙΟ ΟΓΔΟΟ 
ΘΕΣΗ ΣΕ ΑΡΓΙΑ 

Άρθρο 48 

Αυτοδίκαιη θέση σε αργία 

1. Τίθεται αυτοδίκαια σε αργία ο εργαζόμενος στον 
οποίο επιβλήθηκε η ποινή της οριστικής παύσης. Η αργία 
αρχίζει από την κοινοποίηση της πειθαρχικής απόφασης 
και λήγει την τελευταία ημέρα της προθεσμίας άσκησης 
ένστασης ενώπιον του Πειθαρχικού Συμβουλίου ή την 
ημέρα κοινοποίησης της απόφασης του Πειθαρχικού 
Συμβουλίου, εφόσον έχει ασκηθεί ένσταση. 

2. Ο εργαζόμενος επανέρχεται αυτοδίκαια στα καθήκο- 
ντά του εφόσον εκλείψει ο λόγος για τον οποίο έχει τεθεί 
σε αργία. 

3. Κατά τη διάρκεια της κατά τα ανωτέρω απομάκρυν¬ 
σης: 

α) ο εργαζόμενος απέχει από την άσκηση των κύριων 
και παρεπόμενων καθηκόντωντου, 

β) διατηρούνται όλα τα λοιπά δικαιώματα και υποχρεώ¬ 
σεις του εργαζομένου που πηγάζουν απ’ την εργασιακή 
του σχέση καιτονπαρόντα Κανονισμό, ενώ δικαιούται μό¬ 
νο του ημίσεως των αποδοχών του. Οι υπόλοιπες αποδο¬ 
χές της εκτός υπηρεσίας χρονικής περιόδου αποδίδονται 
μόνο εφόσον ο εργαζόμενος απαλλαγεί με τελεσίδικη πει¬ 
θαρχική απόφαση ή τιμωρηθεί με ποινή μικρότερη της 
οριστικής παύσης. 


γ) Ο εργαζόμενος στον οποίο επιβλήθηκε πειθαρχική 
ποινή οριστικής παύσης για το παράπτωμα της αδικαιο¬ 
λόγητης αποχής από την εκτέλεση των καθηκόντων του, 
δεν δικαιούται αποδοχές αργίας. 

4. Ο χρόνος της αργίας δεν αποτελεί χρόνο πραγματι¬ 
κής υπηρεσίας για οποιαδήποτε συνέπεια εφόσον κατα- 
λήξει στην οριστική παύση. 

Άρθρο 49 

Δυνητική θέση σε αργία 

1. Σε περιπτώσεις σοβαρών παραπτωμάτων που επισύ¬ 
ρουν την ποινή της υποχρεωτικής αποχής από την εργασία, 
της οριστικής παύσης καθώς και όταν υπάρχει βάσιμη υπό¬ 
νοια για άτακτη διαχείριση, η οποία βασίζεται σε έκθεση της 
προϊσταμένης αρχής, ή αρμοδίου ελεγκτή ή επιθεωρητή, ο 
Διευθύνων Σύμβουλος μετά από γνώμη του Υπηρεσιακού 
Συμβουλίου, μπορεί σε οποιοδήποτε στάδιο της πειθαρχι¬ 
κής διαδικασίας και μέχρι την τελεσιδικία της πειθαρχικής 
απόφασης να θέτει προσωρινώς, εκτός υπηρεσίας, τον ερ¬ 
γαζόμενο, εφόσον απ’ τη φύση του παραπτώματος, τις λοι¬ 
πές συνθήκες ή χάριντης απρόσκοπτης διεξαγωγήςτης πει¬ 
θαρχικής ή της τυχόν παραλλήλως συντρέχουσας διοικητι¬ 
κής εξέτασης, κριθεί ότι επιβάλλεται η απομάκρυνσή του 
μέχρι την περάτωση της διαδικασίας. Κατά τη διάρκεια της 
κατά τα ανωτέρω απομάκρυνσης: 

α) ο εργαζόμενος απέχει από την άσκηση των κύριων 
και παρεπόμενων καθηκόντων του, 

β) διατηρούνται όλα τα λοιπά δικαιώματα και υποχρεώ¬ 
σεις του εργαζομένου που πηγάζουν απ’ την εργασιακή 
του σχέση καιτονπαρόντα Κανονισμό, ενώ δικαιούται μό¬ 
νο του ημίσεως των αποδοχών του. Οι υπόλοιπες αποδο¬ 
χές, της εκτός υπηρεσίας χρονικής περιόδου, αποδίδονται 
μόνο εφόσον ο εργαζόμενος απαλλαγεί με τελεσίδικη πει¬ 
θαρχική απόφαση ή τιμωρηθεί με ποινή μικρότερη του χρό¬ 
νου για τον οποίο τέθηκε προσωρινώς εκτός υπηρεσίας ή 
αποδειχθεί αβάσιμη η υπόνοια για άτακτη διαχείριση. 

2. Σε περιπτώσεις που ασκείται κατά του εργαζόμενου 
ποινική δίωξη για αδίκη μα που αποτελεί κατάτον παρόντα 
Κανονισμό κώλυμα πρόσληψης, ανεξάρτητα από την πει¬ 
θαρχική δίωξη αυτού, εφόσον ο διωχθείς δεν έχει στερη¬ 
θεί της προσωπικής του ελευθερίας με ένταλμα προφυ- 
λάκισης, λαμβανομένων υπόψη των ειδικών συνθηκών, εί¬ 
ναι δυνατόν, να τίθεται αυτός προσωρινώς εκτός 
υπηρεσίας με απόφαση του Διευθύνοντος Συμβούλου με¬ 
τά από γνωμοδότηση του Υπηρεσιακού Συμβουλίου, μέ¬ 
χρι να εκδοθεί απαλλακτική αμετάκλητη απόφαση ποινι¬ 
κού δικαστηρίου ή αμετάκλητο απαλλακτικό βούλευμα. 
Κατά τη διάρκεια της κατά τα ανωτέρω απομάκρυνσης 
διατηρούνται όλα τα λοιπά δικαιώματα και υποχρεώσεις 
του εργαζομένου που πηγάζουν απ’ την εργασιακή του 
σχέση και τον παρόντα Κανονισμό, εκτός του δικαιώμα¬ 
τος λήψης των αποδοχών του. Εφόσον εκδοθεί απαλλα¬ 
κτική απόφαση ή βούλευμα, αποδίδονται σ’ αυτόν στο 
ακέραιο οι μη καταβληθείσες αποδοχές. 

3. Ο χρόνος της αργίας εφόσον καταλήξει σε οριστική 
παύση δεν αποτελεί χρόνο πραγματικής υπηρεσίας για 
οποιαδήποτε συνέπεια. 

ΚΕΦΑΛΑΙΟ ΕΝΑΤΟ 

ΧΡΟΝΟΣ ΕΡΓΑΣΙΑΣ - ΥΠΕΡΩΡΙΑΚΗ ΑΠΑΣΧΟΛΗΣΗ 
Άρθρο 50 

Γ ενικές διατάξεις περί χρόνου εργασίας 

1. Με τις διατάξεις του παρόντος κεφαλαίου καθορίζο- 

νται οι ώρες εργασίας, οι ημέρες ανάπαυσης, οι περίοδοι 
εργασίας, η απασχόληση κατά τη νύκτα καθώς και η ημε¬ 
ρήσια και εβδομαδιαία διάρκεια εργασίας, η ετήσια άδεια 
ανάπαυσης και οι λοιπές άδειες του τακτικού, δόκιμου και 
έκτακτου προσωπικού. 

2. Για όλεςτις κατηγορίες εργαζομένων ως χρόνος ημε¬ 
ρήσιας εργασίας θεωρείται: 

(α) Ο χρόνος εργασίας για την εκτέλεση της οποίας 
υπάρχει εντολή του εργοδότη. 

(β) Ο χρόνος παράστασης των εκπροσώπων των εργα¬ 
ζομένων στις συνεδριάσεις του Υπηρεσιακού και του Πει¬ 
θαρχικού Συμβουλίου ή σε οποιαδήποτε τυχόν επιχειρη¬ 
σιακά συμμετοχικά όργανα. 

(γ) Ο χρόνος παράστασης του μισθωτού σε ποινικά ή 
πολιτικά δικαστήρια ως κατηγορουμένου, εναγομένου ή 
μάρτυρα, εφόσον η δίκη αφορά την Εταιρεία. 

(δ) Ο χρόνος της εκπαίδευσης, εφόσον πραγματοποιεί¬ 
ται μετά την πρόσληψη. 

(ε) Ο χρόνος της νόμιμης συνδικαλιστικής απαλλαγής των 
καθηκόντων με βάση τον νόμο ή τον παρόντα κανονισμό. 

3. Με απόφαση του Διοικητικού Συμβουλίου αμείβεται 
ως χρόνος εργασίας ή με εφάπαξ αποζημίωση, η εντε¬ 
ταλμένη παραμονή του μισθωτού πέραν του κανονικού 
ωραρίου για τη συμμετοχή του σε Συμβούλια ή Επιτροπές 
για την οποία δεν έχει προβλεφθεί ιδιαίτερη αμοιβή. 

4. Η προσέλευση στην υπηρεσία προς ανάληψη εργα¬ 
σίας και η κατά τη λήξη της υπηρεσίας αποχώρηση των 
εργαζομένων πρέπει να πιστοποιείται από τον αρμόδιο 
προϊστάμενο. Προκειμένου να εξασφαλίζεται η ακριβής 
καταγραφή του χρόνου έναρξης και λήξης της εργασίας, 
είναι δυνατόν να εφαρμόζεται οποιοσδήποτε πρόσφορος 
τρόπος προς το σκοπό αυτό. 

5. Η Εταιρεία είναι η μόνη αρμόδια να κρίνει τη σκοπιμό¬ 
τητα ή όχι της εκτέλεσης υπερωριακής ή άλλης πρόσθε¬ 
της εργασίας. Τυχόν παροχή τέτοιας εργασίας χωρίς την 
εντολή του αρμόδιου προϊσταμένου δεν γεννά αξίωση για 
οποιοσδήποτε φύσης πρόσθετη αμοιβή ή αποζημίωση. 

6. Ο χρόνος εργασίας που πραγματοποιείται κατά την 
χρονική περίοδο μεταξύ 22.00’ και ΟΘ.ΟΟ’ θεωρείται ως 
νυκτερινή εργασία. 

Άρθρο 51 

Κανονική εργασία - οργάνωση του χρόνου εργασίας 

1. Το προσωπικό εργάζεται με σύστημα πενθήμερης 
εβδομαδιαίας εργασίας. 

2. Η πενθήμερη εβδομαδιαία εργασία αρχίζει τη Δευτέ¬ 
ρα και λήγει την Παρασκευή. 

3. Οι ώρες κανονικής ημερήσιας εργασίας του προσω¬ 
πικού ορίζονται σε επτά και μισή (7,5) και κανονικής εβδο¬ 
μαδιαίας εργασίας σε τριανταεπτά και μισή (37,5) με την 
επιφύλαξη του παρακάτω εδαφίου. 

Οι ώρες κανονικής ημερήσιας εργασίας των υπαλλή¬ 
λων κλάδου Πληροφορικής, κατηγορίας ΠΕ Πληροφορι¬ 
κής, ΠΕ Μηχανικών Η/Υ, ΤΕ Πληροφορικής, ΤΕ Ηλεκτρο¬ 
νικών Υπολογιστών Συστημάτων, ΔΕ Προσωπικού Η/Υ με 
ειδικότητα Προγραμματιστών Η/Υ και Αυτοματισμού Η/Υ, 
αποκλεισμένης κάθε άλλης περίπτωσης, καθορίζονται σε 
επτά (7) και κανονικής εβδομαδιαίας εργασίας σε τριάντα 
πέντε (35). 

4. Στους εργαζόμενους, αποκλειστικά μπροστά σε Η/Υ, 
χορηγείται δεκαπέντε(ΐδ) λεπτά διάλειμμα κάθε δύο 
ώρες κατά τη διάρκεια του ωραρίου. Τα διαλείμματα αυ¬ 
τά δεν συσσωρεύονται. 


5. Το προσωπικό της Εταιρείας είναι δυνατόν να εργά¬ 
ζεται κατά την ημέρα του Σαββάτου, την ημέρα της Κυ¬ 
ριακής και λοιπές εξαιρέσιμες ημέρες για την εξυπηρέτη¬ 
ση του κοινού και προς το σκοπό της αύξησης της παρα¬ 
γωγικότητας και της βελτίωσης της ανταγωνιστικότητας 
του Λιμένος Πειραιώς. 

6. Η έναρξη και λήξη του κανονικού ωραρίου του προ¬ 
σωπικού ορίζεται κάθε φορά με κριτήριο την εξασφάλιση 
της ομαλής λειτουργίας του Λιμένος Πειραιώς με απόφα¬ 
ση του Διοικητικού Συμβουλίου της Εταιρείας. Σε κάθε 
περίπτωση, η έναρξη του πρωινού κανονικού ωραρίου 
δεν μπορεί να πραγματοποιείται νωρίτερα από τις 06:00 
και η λήξη του αργότερα από τις 16:30. Ομοίως, το απο¬ 
γευματινό κανονικό ωράριο δεν δύναται να ξεκινά νωρί¬ 
τερα από τις 13:00 και να περατώνεται αργότερα από τις 
23:30 ενώ το βραδινό κανονικό ωράριο δεν δύναται να ξε¬ 
κινά νωρίτερα από τις 21:00 και να περατώνεται αργότε¬ 
ρα από τις 07:30 την επόμενη ημέρα. 

7. Το ημερήσιο ωράριο εφαρμόζεται με σταθερές ή, 
εφόσον αυτό επιβάλλει η ομαλή λειτουργία του Λιμένος 
και οι ανάγκες της Εταιρείας, με εναλλασσόμενες βάρ¬ 
διες εργασίας, διαφορετικά για κάθε ομάδα εργασίας. 

8. Η σειρά εργασίας στις βάρδιες μεταβάλλεται κατά τις 
εναλλαγές των περιόδων εργασίας, έτσι ώστε, ο μισθω¬ 
τός που εργάσθηκε απογευματινές και βραδινές ώρες κα¬ 
τά τη μία περίοδο, η οποία δεν μπορεί να είναι μεγαλύτε¬ 
ρη από δύο εβδομάδες, να εργάζεται κατά την επομένη 
περίοδο εργασίας σε πρωινές ώρες, επιτρέπεται όμως 
κατά περίπτωση να μην γίνει εναλλαγή της βάρδιας, εφό¬ 
σον λόγοι εύρυθμης λειτουργίας της Υπηρεσίας το επι¬ 
βάλλουν και συμφωνεί ο εργαζόμενος. 

Άρθρο 52 
Μειωμένα ωράρια 

1. Προκειμένου για εργαζόμενες μητέρες το κανονικό 
ημερήσιο ωράριο περιορίζεται, χωρίς αντίστοιχη περικο¬ 
πή των αποδοχών κατά δύο ώρες, εφόσον έχουν τέκνα 
ηλικίας μέχρι δύο (2) ετών και κατά μία ώρα ημερησίως, 
εφόσον έχουν τέκνα ηλικίας από δύο (2) μέχρι τεσσάρων 
(4) ετών. Η μητέρα υπάλληλος δικαιούται εννέα (9) μήνες 
άδεια με αποδοχές για ανατροφή παιδιού, εφόσον δεν κά¬ 
νει χρήση του κατά το προηγούμενο εδάφιο μειωμένου 
ωραρίου. Τα ανωτέρω ισχύουν και όταν πρόκειται για υιο¬ 
θετημένα τέκνα. 

2. Προκειμένου για εργαζόμενους που έχουν παιδιά με 
πνευματική, ψυχική ή σωματική αναπηρία τουλάχιστον 
67% ή σύζυγο με αναπηρία 80%, τον οποίο συντηρούν, το 
ημερήσιο κανονικό ωράριο, χωρίς ανάλογη περικοπή των 
αποδοχών, μειώνεται κατά μία (1) ώρα. Η αναπηρία βε¬ 
βαιώνεται με απόφαση των Υγειονομικών Επιτροπών του 
άρθρου 64του παρόντος Κανονισμού. 

3. Η παραπάνω μείωση του κανονικού ημερήσιου ωρα¬ 
ρίου κατά μία (1) ώρα ισχύει και για τους τυφλούς, παρα¬ 
πληγικούς - τετραπληγικούς υπαλλήλους. 

Άρθρο 53 

Εργασία Κυριακών - εξαιρετέων 

1. Οι ημέρες αργίας και ημιαργίας του προσωπικού ορί¬ 
ζονται ως εξής: 

α) Ημέρες αργίας: Η πρώτη του έτους, τα Θεοφάνια, η 
Καθαρή Δευτέρα, η 25η Μαρτίου, η Μεγάλη Παρασκευή, 
το Μεγάλο Σάββατο, η Δευτέρα του Πάσχα, η 1η Μάίου, 
του Αγίου Πνεύματος, της Κοιμήσεως της Θεοτόκου, η 28η 

Οκτωβρίου, του Αγίου Σπυρίδωνος, τα Χριστούγεννα, η 
δεύτερη ημέρα των Χριστουγέννων και όλες οι Κυριακές. 

β) Ημέρες ημιαργίας: Η παραμονή των Χριστουγέννων 
και η παραμονή της Πρωτοχρονιάς. Κατά τις ημέρες αυ¬ 
τές η εργασία διακόπτεται την 13η ώρα. 

2. Σε περίπτωση σύμπτωσης αργίας με ημέρα Σάββατο 
ή Κυριακή, η αργία δεν μετατίθεται σε εργάσιμη ημέρα. 

Άρθρο 54 

Υπερωρίες - εργασία Σαββάτου και αργιών 

1. Σχετικά με την υπερωριακή εργασία και γενικά την πέ¬ 
ρα του κανονικού ημερήσιου και εβδομαδιαίου ωραρίου 
απασχόληση και κάθε είδους πρόσθετη εργασία, εφαρ¬ 
μόζονται οι εκάστοτε ισχύουσες διατάξεις της εργατικής 
νομοθεσίας, των Συλλογικών Συμβάσεων Εργασίας και 
του παρόντος Κανονισμού. 

2. Για την εξασφάλιση της λειτουργίας των εγκαταστά- 
σεωντου Οργανισμού καθ’ όλο το 24ωρο και όλεςτις ημέ¬ 
ρες του έτους, καθώς και για την κάλυψη των έκτακτων 
και απρόβλεπτων αναγκών που δεν μπορούν να αντιμε¬ 
τωπιστούν μέσα στο κανονικό ωράριο, επιτρέπεται με 
απόφαση του Διοικητικού Συμβουλίου της Εταιρείας η 
πέραν του κανονικού ωραρίου εργασία καθώς και η ερ¬ 
γασία κατά τις ημέρες Σαββάτου, Κυριακής και λοιπών 
εξαιρέσιμων καθώς και κατά τις νυκτερινές ώρες εφόσον 
αυτή έχει εγκριθεί αρμοδίως. 

3. Προσωπικό για το οποίο προβλέπεται, με βάση ειδική 
διάταξη του παρόντος Κανονισμού, μειωμένο ημερήσιο 
ωράριο δεν επιτρέπεται να εργαστεί πέραν του μειωμέ¬ 
νου αυτού ωραρίου. 

ΚΕΦΑΛΑΙΟ ΔΕΚΑΤΟ 
ΔΙΚΑΙΩΜΑΤΑ 

Άρθρο 55 
Κανονική άδεια 

1. Το έκτακτο, δόκιμο και τακτικό προσωπικό δικαιούται 
ετήσιας άδειας με αποδοχές καθώς και επιδόματος άδει¬ 
ας,σύμφωνα με την εργατική νομοθεσία σε συνδυασμό με 
τις διατάξειςτης εκάστοτε εν ισχύ Ε.Γ.Σ.Σ.Ε., τις ειδικότε¬ 
ρες συλλογικές συμβάσεις εργασίας που εφαρμόζονται 
στην Εταιρεία και τις διατάξεις του παρόντος Κανονισμού. 

2. Ειδικά το τακτικό προσωπικό της Εταιρείας μετά από 
συνεχή απασχόληση δέκα (10) μηνών (βασικός χρόνος), δι¬ 
καιούται κάθε ημερολογιακό έτος κανονική ετήσια άδεια 
ανάπαυσης με αποδοχές είκοσι (20) εργάσιμων ημερών μη 
υπολογιζόμενου του Σαββάτου επί πενθήμερης εργασίας. 
Η άδεια αυτή προσαυξάνεται κατά μία (1) εργάσιμη ημέρα 
για κάθε έτος απασχόλησης επί πλέοντου βασικού χρόνου 
και μέχριτη συμπλήρωση είκοσι πέντε (25) εργασίμων ημε¬ 
ρών. Ο εργαζόμενος δικαιούται, κατά τον πρώτο χρόνο ερ¬ 
γασίας του να λάβει, από την έναρξη της απασχόλησής 
του, ποσοστό της ετήσιας κανονικής άδειας με αποδοχές 
ανάλογο με το χρόνο εργασίας του στην εταιρεία. 

3. Η κανονική άδεια χορηγείται υποχρεωτικά στο σύνο¬ 
λό της εντός του ημερολογιακού έτους. Σε κάθε περί¬ 
πτωση χορηγείται συνεχής άδεια δέκα (10) ημερών του- 
λάχιστοντο διάστημα από 10/6 έως 15/9 κάθε έτους σύμ¬ 
φωνα με τον προγραμματισμό των υπηρεσιακών αναγκών 
της εταιρείας και την τυχόν αίτηση του δικαιούχου εργα¬ 
ζόμενου. 

4. Είναι δυνατό, μετά από έγκριση του αρμοδίου οργά¬ 
νου, να μη χορηγείται, να περιορίζεται ή να ανακαλείται η 


κανονική άδεια προκειμένου να αντιμετωπισθούν έκτα¬ 
κτες ανάγκες της Εταιρείας. 

5. Η άδεια που δεν χορηγήθηκε κατ’ εφαρμογή της 
προηγούμενης παραγράφου, χορηγείται υποχρεωτικά 
μέχρι 31 Μαρτίου του επομένου έτους. Άδεια που δεν χο¬ 
ρηγήθηκε εντός του ημερολογιακού έτους, λόγω ασθέ¬ 
νειας μεταφέρεται στο επόμενο, και χορηγείται αμέσως 
μετά τη λήξη αυτής. 

6. Σε περίπτωση μη χορήγησης της άδειας, για λόγους 
που ανάγονται στην Εταιρεία, μέχρι 31 Μαρτίου του επο¬ 
μένου έτους, η Εταιρεία υποχρεούται να καταβάλει στον 
εργαζόμενο τις αποδοχές αδείας. Επίσης οφείλει να κα¬ 
ταβάλει και το επίδομα αδείας. 

7. Στις ημέρες ετήσιας κανονικής άδειας που δικαιούται 
ο μισθωτός δεν συμψηφίζονται οι ημέρες αποχής απ’ την 
εργασία λόγω βραχείας ασθένειας, στράτευσης, συμμε¬ 
τοχής σε νόμιμη απεργία ή λόγω ανώτερης βίας ή σπου¬ 
δαίου λόγου κατά το άρθρο 657 ΑΚ ή οι ημέρες μη παρο¬ 
χής της εργασίας σύμφωνα με τους όρους του άρθρου 
656 ΑΚ. Οι ημέρες αποχής που οφείλεται στους ίδιους λό¬ 
γους θεωρούνται ως χρόνος πραγματικής απασχόλησης, 
προκειμένου να θεμελιωθεί το δικαίωμα λήψης άδειας. 
Βραχεία ασθένεια θεωρείται αυτή που δεν υπερβαίνει 
τους έξι (6) μήνες, μέσα στο αυτό έτος. 

8. Εφόσον κατά τη διάρκεια της ετήσιας αδείας ο μι¬ 
σθωτός ασθενήσει, οι ημέρες ασθένειας δεν υπολογίζο¬ 
νται στην εν λόγω άδεια, αλλά μετά την επιστροφή αυτού 
από την άδεια στην υπηρεσία γίνεται νέος προγραμματι¬ 
σμός για να χορηγηθούν οι απολεσθείσες αυτές ημέρες, 
σύμφωνα με τις υφιστάμενες υπηρεσιακές ανάγκες. Η 
ασθένεια πρέπει να αποδεικνύεται από επίσημα ιατρικά 
πιστοποιητικά του ΙΚΑ, τα οποία πρέπει να προσκομίζο¬ 
νται το συντομότερο και πάντως όχι πέραν του χρόνου 
της επιστροφής του προσωπικού στην υπηρεσία. 

9. Σε περίπτωση λύσης της σχέσης εργασίας χωρίς να 
έχειληφθεί η ετήσια άδεια με αποδοχές, εφαρμόζονται οι 
σχετικές διατάξεις της εργατικής νομοθεσίας. 

10. Χορηγείται στους εργαζόμενους μπροστά σε Η/Υ 
μία ημέρα αδείας με αποδοχές ανά δίμηνο πέραν της κα¬ 
νονικής, ύστερα από αίτησητου εργαζόμενου. Το δικαίω¬ 
μα αυτό θα πρέπει να ασκηθεί εντός του συγκεκριμένου 
διμήνου άλλως χάνεται. 

Άρθρο 56 

Άδεια κύησης και λοχείας 

1. Η συνολική διάρκεια της αμειβόμενης άδειας μητρό¬ 
τητας ορίζεται σε πέντε (5) μήνες. Δύο (2) μήνες χορη¬ 
γούνται υποχρεωτικά πριν από την πιθανή ημερομηνία το¬ 
κετού και οι υπόλοιποι τρεις (3) μετά τον τοκετό. Σε περί¬ 
πτωση που ο τοκετός πραγματοποιηθεί σε χρόνο 
προγενέστερο απ’ αυτόν που είχε αρχικά πιθανολογηθεί, 
το υπόλοιπο της άδειας χορηγείται υποχρεωτικά μετάτον 
τοκετό ώστε να εξασφαλίζεται χρόνος συνολικής άδειας 
πέντε (5) μηνών. 

2. Γενικότερα ως προς τη χορήγηση της άδειας αυτής 
και την αμοιβή της ισχύουν τα εκάστοτε προβλεπόμενα 
για το θέμα αυτό από την εργατική νομοθεσία, επιφυλασ- 
σομένων των διατάξεων του άρθρου 52 του Ν. 2688/99. 

Άρθρο 57 
Άδεια γάμου 

1. Εργαζόμενοι και εργαζόμενες που συνάπτουν γάμο 
δικαιούνται να πάρουν άδεια γάμου με αποδοχές πέντε 

(5) εργασίμων ημερών, η οποία δεν συμψηφίζεται με την 
ετήσια κανονική τους άδεια. 

2. Η άδεια αυτή θα πρέπει να ακολουθεί αμέσως την 
ημέρα τέλεσης του γάμου με δυνατότητα μέρος αυτής να 
προηγείται αμέσως της ημέρας αυτής και δεν είναι δυνα¬ 
τόν να δίνεται κατατμημένη. 

Άρθρο 58 

Λοιπές άδειες οικογενειακών διευκολύνσεων 

1. Στον εργαζόμενο του οποίου η σύζυγος αποκτά τέκνο 
χορηγείται άδεια τριών (3) εργασίμων ημερών με αποδο¬ 
χές, που δεν συμψηφίζεται με την κανονική άδεια. 

2. Στις εργαζόμενες που υιοθετούν τέκνο χορηγείται 
άδεια τριών (3) μηνών με πλήρεις αποδοχές, εντός του 
πρώτου εξαμήνου από την περάτωση της διαδικασίας υι¬ 
οθεσίας, εφόσοντο υιοθετημένο τέκνο είναιηλικίας μέχρι 
έξι (6) ετών. 

3. Σε περιπτώσεις θανάτου συζύγου, τέκνων, γονέων 
και αδελφών φυσικών ή αγχιστείας χορηγείται στον ερ¬ 
γαζόμενο άδεια τριών (3) εργασίμων ημερών με πλήρεις 
αποδοχές, που δεν συμψηφίζεται με την κανονική άδεια. 

4. Επίσης χορηγούνται, σύμφωνα με τις εκάστοτε ισχύ- 
ουσες διατάξεις της εργατικής νομοθεσίας οι εξής ειδι¬ 
κές άδειες: 

(α) Άδεια απουσίας για την παρακολούθηση της σχολι¬ 
κής επίδοσης των παιδιών. 

(β) Γονική άδεια ανατροφής. 

(γ) Άδεια για ασθένεια εξαρτωμένων μελών. 

(δ) Άδεια στους πάσχοντες από μεσογειακή αναιμία ή 
στους εργαζόμενους που προστατεύουν μέλη της οικο- 
γένειάς τους με μεσογειακή αναιμία. 

(ε) Πρόσθετη άδεια για άτομα με ειδικές ανάγκες. 

5. Οι ανωτέρω άδειες χορηγούνται σύμφωνα με τους 
όρους και προϋποθέσεις που ορίζονται από τη διάταξη 
που τις προβλέπει. 

Άρθρο 59 

Άδεια χωρίς αποδοχές 

1. Το προσωπικό μπορεί να ζητήσει άδεια χωρίς αποδο¬ 
χές σε άλως εξαιρετικές περιπτώσεις και υπό την προϋ¬ 
πόθεση εξάντλησης της κανονικής άδειας ή οποιοσδήπο¬ 
τε άλλης άδειας που ο εργαζόμενος θα μπορούσε να ζη¬ 
τήσει για το λόγο τον οποίο επικαλείται. 

2. Προκειμένου να χορηγηθεί η άδεια χωρίς αποδοχές, 
ο εργαζόμενος οφείλει να υποβάλλει έγγραφη αίτηση για 
τη χορήγηση αυτής, στην οποία πρέπει να εκθέτει τους 
σοβαρούς προσωπικούς ή οικογενειακούς λόγους οι 
οποίοι κατά τη γνώμη του επιβάλλουν τη χορήγηση της 
άδειας, καθώς και την αιτούμενη διάρκεια και χρονική πε¬ 
ρίοδο χορήγησής της. 

3. Η αίτηση υποβάλλεται ιεραρχικώς προς την αρμόδια 
Διεύθυνση Προσωπικού για την έγκρισή της. Αρμόδιος 
για την έγκριση αδείας χωρίς αποδοχές είναι ο Διευθύνων 
Σύμβουλος ή το εξουσιοδοτημένο απ’ αυτόν όργανο. 
Όταν η άδεια χωρίς αποδοχές υπερβαίνει τις τριάντα (30) 
ημέρες {είκοσιδύο (22) εργάσιμες}, απαιτείται και γνώμη 
του Υπηρεσιακού Συμβουλίου. 

4. Σε κάθε περίπτωση, ανεξάρτητα απ’ τους προβαλλό¬ 
μενους λόγους, η έγκριση ή η απόρριψη της αιτουμένης 
άδειας χωρίς αποδοχές, απόκειται στην αποκλειστική 
εκτίμηση του αρμοδίου για τη χορήγησή της οργάνου, 
λαμβανομένων ιδίως υπόψη των αναγκών της Εταιρείας. 
Το αρμόδιο όργανο μπορεί, κατ’ εκτίμησή του και με βά¬ 


ση τις ανάγκες της Εταιρείας, να εγκρίνει μικρότερης της 
αιτουμένης διάρκειας άδεια ή και τη χορήγησή της κατά 
διαφορετική περίοδο απ’ την αιτουμένη. 

5. Ο συνολικός χρόνος αδείας χωρίς αποδοχές που δι¬ 
καιούται το προσωπικό δεν δύναται να ξεπεράσει τα δύο 
έτη για το σύνολο της υπηρεσιακής του θητείας. 

Άρθρο 60 
Λοιπές άδειες 

1. Χορηγούνται επίσης με αποδοχές οι άδειες που προ- 
βλέπονται για ειδικούς λόγους ή για ειδικές περιπτώσεις 
μισθωτών από ειδικές διατάξεις ή διατάξεις της εργατι¬ 
κής νομοθεσίας ή από τον παρόντα Κανονισμό και ειδικό¬ 
τερα: 

(α) Αμειβόμενη Συνδικαλιστική άδεια. 

ί) Στο προεδρείο (Πρόεδρο, Αντιπρόεδρο, Ταμία, Γ. 
Γραμματέα) της ΟΜΥΛΕ και Ο.Φ.Ε. εφόσον προέρχονται 
από το προσωπικό της Ο.Λ.Π. Α.Ε, πλήρη απαλλαγή εκ 
των εργασιακών καθηκόντων τους κατά τη διάρκεια της 
θητείας τους. 

ϋ) Στον Πρόεδρο, Αντιπρόεδρο και Γενικό Γραμματέα 
των πρωτοβάθμιων σωματείων της Ο.Λ.Π. Α.Ε. που αριθ¬ 
μούν πάνω από 200 μέλη, καθώς και στον Ταμία, εφόσον 
αριθμούν πάνω από 600 μέλη, πλήρη απαλλαγή εκ των 
εργασιακών καθηκόντων τους κατά τη διάρκεια της θη¬ 
τείας τους. 

ίϋ) Στον Πρόεδρο, Αντιπρόεδρο, Γεν.Γραμματέα και Τα¬ 
μία του Εργατικού Κέντρου Πειραιά και στα μέλη της Δι¬ 
οίκησης της Γ.Σ.Ε.Ε., εφόσον προέρχονται από το προ¬ 
σωπικό της Ο.Λ.Π. Α.Ε., πλήρη απαλλαγή έκτων εργασια¬ 
κών καθηκόντων τους κατά τη διάρκεια της θητείας τους. 

ίν) Στον Πρόεδρο Πρωτοβάθμιων Σωματείωντης Ο.Λ.Π. 
Α.Ε. που αριθμούν κάτω από 200 μέλη, απαλλαγή πέντε 
(5) ημερών ανά μήνα. 

ν) Μέλη Δ.Σ. ΟΜΥΛΕ, Ο.Φ.Ε. και Εργατικού Κέντρου 
Πειραιά, απαλλαγή μέχρι δύο (2) ημέρες ανά μήνα, για 
συμμετοχή τους στις συνεδριάσεις του Δ.Σ.. 

Επίσης παρέχεται διευκόλυνση κατά τη διάρκεια της 
εργασίας για συμμετοχή στα Διοικητικά Συμβούλια, ενη¬ 
μέρωση των εργαζομένων κ.λ.π., μετά από ενημέρωση 
των οικείων προϊσταμένων και εφόσον δεν υφίσταται σο¬ 
βαρή υπηρεσιακή ανάγκη. 

Τα της αμοιβής των εργαζομένων που απαλλάσσονται 
πλήρως της εργασίας τους για τους λόγους που αναφέ- 
ρονται στην παρούσα παράγραφο, ορίζονται με απόφαση 
Δ.Σ. της Εταιρίας, στο πλαίσιο των υφισταμένων Συλλογι¬ 
κών Συμβάσεων Εργασίας. 

(β) Σπουδαστική άδεια συμμετοχής σε εξετάσεις. 

(γ) Άδεια εκλεγμένων εκπροσώπων στην Τοπική Αυτο¬ 
διοίκηση. 

(δ) Άδεια για άσκηση εκλογικού δικαιώματος. 

(ε) Άδεια ασθένειας. 

(στ) Άδεια επαγγελματικής εκπαίδευσης, όπως καθορί¬ 
ζεται στο οικείο κεφάλαιο του παρόντος Κανονισμού. 

Οι ανωτέρω άδειες χορηγούνται σύμφωνα με τους 
όρους και προϋποθέσεις που ορίζονται από τις διατάξεις 
που τις προβλέπουν. 

2. Χορηγείται κατά την κρίση της υπηρεσίας άδεια μιας 
εργάσιμης ημέρας για εθελοντική αιμοδοσία με πλήρεις 
αποδοχές. Στην ανωτέρω άδεια δεν περιλαμβάνεται η 
ημέρα αιμοδοσίας. Σε περίπτωση που η αιμοδοσία γίνεται 
αποκλειστικά για μισθωτό της Ο.Λ.Π. Α.Ε. ή για Τράπεζα 
Αίματος του Προσωπικού της Ο.Λ.Π. Α.Ε. χορηγείται 

άδεια δύο εργασίμων ημερών Η διαδικασία βεβαίωσης 
της αιμοδοσίας, τα παραστατικά, ο χρόνος χορήγησης 
της άδειας κ.λ.π. λεπτομέρειες, ρυθμίζονται με ειδική 
εγκύκλιο της Ο.Λ.Π. Α.Ε. 

3. Μετά από τεκμηριωμένη αίτηση του εργαζόμενου, 
χορηγείται άδεια με αποδοχές μίας (1) έως τριών (3) ημε¬ 
ρών για τη συμμετοχή σε δίκη ενώπιον οποιουδήποτε δι¬ 
καστηρίου. 

Άρθρο 61 

Γενικές διατάξεις περί αδειών 

1. Το προσωπικό δεν επιτρέπεται να εγκαταλείψειτη θέ¬ 
ση του πριν του κοινοποιηθεί η περί χορήγησης της άδει¬ 
ας απόφαση και πριν από την ορισμένη ημέρα έναρξης 
αυτής. 

2. Εφόσον πρόκειται για θέση για την οποία είναι απα¬ 
ραίτητη η ύπαρξη αντικαταστάτη, θα πρέπει ο αναχωρών 
σε άδεια να παραδώσει σ’ αυτόν πριν την αναχώρησή του 
την υπηρεσία κανονικά. 

3. Ανάκληση άδειας επιτρέπεται μόνο για ιδιαίτερα σο¬ 
βαρούς υπηρεσιακούς λόγους. Επίσης μετά από αίτηση 
του ενδιαφερομένου επιτρέπεται διακοπή αδείας, ύστε¬ 
ρα από εκτίμηση της σοβαρότητας των λόγων που ο ερ¬ 
γαζόμενος επικαλείται και υπό την προϋπόθεση ότι δεν 
δημιουργούνται προβλήματα στην υπηρεσία. 

4. Η υπέρβαση του χρόνου άδειας, εάν δεν δικαιολογεί¬ 
ται από σπουδαίο λόγο που αποδεικνύεται δεόντως, συ- 
νιστά αυθαίρετη απουσία του μισθωτού, με όλες τις σχε¬ 
τικές συνέπειες. 

5. Σε κάθε όμως περίπτωση, ο εργαζόμενος οφείλει να 
ειδοποιήσει έγκαιρα και με τον δέοντα ιεραρχικό τρόπο 
την υπηρεσία του σχετικά με το λόγο και το χρόνο της κα¬ 
θυστέρησης επανόδουτου. Αδικαιολόγητη παράλειψη ει¬ 
δοποίησης συνιστά σοβαρό πειθαρχικό παράπτωμα. 

6. Ανεξάρτητα από τις πειθαρχικές ή άλλες συνέπειες, 
για τις ημέρες υπέρβασηςτης άδειας δεν οφείλονται απο¬ 
δοχές, εκτός εάν η υπέρβαση είναι δικαιολογημένη. 

7. Το προσωπικό που διατελεί σε άδεια λαμβάνει τις 
αποδοχές αδείας, εφόσον ρητώς αυτό προβλέπεται από 
τις οικείες νομοθετικές διατάξεις ή τις διατάξεις του πα¬ 
ρόντος Κανονισμού. 

8. Άδεια στο προσωπικό χορηγείται με απόφαση του Δι- 
ευθύνοντος Συμβούλου ή του εξουσιοδοτημένου από αυ¬ 
τόν οργάνου, εκτός της αδείας άνευ αποδοχών, η χορή¬ 
γηση της οποίας γίνεται σύμφωνα με τα οριζόμενα στην 
παρ. 3 του άρθρου 59. 

Άρθρο 62 

Εκπαιδευτική άδεια 

1. Σε εργαζόμενο που έχει συμπληρώσει τουλάχιστον 
τρία (3) έτη υπηρεσίας στην Εταιρεία, είναι δυνατό να χο¬ 
ρηγηθεί εκπαιδευτική άδεια με αποδοχές ή χωρίς αποδο¬ 
χές, για την πραγματοποίηση σπουδών, στο εσωτερικό ή 
εξωτερικό, εφόσον οι σπουδές και η εκπαίδευση είναι συ¬ 
ναφείς με ειδικότητες, που σχετίζονται με τις υπηρεσια¬ 
κές ανάγκες της Εταιρείας. Η εκπαιδευτική άδεια χορη¬ 
γείται με απόφαση του Διευθύνοντος Συμβούλου έπειτα 
από γνώμη του Υπηρεσιακού Συμβουλίου. 

2. Γιατη χορήγηση αυτήςτης άδειας ο ενδιαφερόμενος 
υποβάλλει αίτηση, στην οποία αναφέρεται: 

α) Η διάρκεια των σπουδών ή της εκπαίδευσης. 

β) Το εκπαιδευτικό ίδρυμα στο οποίο θα φοιτήσει και η 
αποδοχή της εγγραφής του σε αυτό. 


γ) Η ειδικότητα που θα αποκτήσει, όπως προκύπτει από 
το πρόγραμμα σπουδών. 

δ) Τα τυχόν δίδακτρα και το κόστος διαβίωσης ή άλλες 
δαπάνες. 

3. Η εκπαιδευτική άδεια δεν μπορεί να χορηγηθεί για 
χρόνο πέραντων δύο (2) ετών. Εφόσονπρόκειταιγιαπρο- 
γράμματα πανεπιστημιακών μεταπτυχιακών σπουδών ή 
για εκπόνηση διδακτορικής διατριβής, ο χρόνος της εκ¬ 
παιδευτικής άδειας ορίζεται σε δύο (2) και τρία (3) έτη 
αντίστοιχα. Ο αρχικός χρόνος μπορεί μετά από σχετική 
αίτηση του ενδιαφερομένου να παραταθεί το πολύ για 
ένα (1) έτος, εφόσον η παράταση δικαιολογείται από τις 
συγκεκριμένες συνθήκες. 

4.0 συνολικός χρόνος για εκπαιδευτικές άδειες που δι¬ 
καιούται κάθε εργαζόμενος για όλο τον εργασιακό του 
βίο στην Εταιρεία δεν είναι δυνατό να υπερβείτα πέντε (5) 
έτη. 

5. Η εκπαιδευτική άδεια χορηγείται υπό τις εξής προϋ¬ 
ποθέσεις: 

α) Το αντικείμενο της εκπαίδευσης ή επιμόρφωσης του 
ενδιαφερομένου να είναι συναφές με τη σύγχρονη ή τη 
μελλοντική επαγγελματική του δραστηριότητα στην Εται¬ 
ρεία και να εκτιμάται ότι η συγκεκριμένη μετεκπαίδευση ή 
επιμόρφωση θα οδηγήσει στη βελτίωση της αποτελεσμα- 
τικότητας και αποδοτικότητάςτου. 

β) Να κρίνεται ότι ο ενδιαφερόμενος, με βάση την προ¬ 
σωπικότητά του και την υπηρεσιακή του παρουσία, πα¬ 
ρουσιάζει τα εχέγγυο για ουσιαστική χρήση της εκπαι¬ 
δευτικής άδειας. 

γ) Εφόσον πρόκειται για εκπαιδευτική άδεια στην αλλο¬ 
δαπή, απαιτείται πολύ καλή γνώση της γλώσσας εργα¬ 
σίας του εκπαιδευτικού προγράμματος το οποίο πρόκει¬ 
ται να παρακολουθήσει ο ενδιαφερόμενος. 

6. Η τυχόν λήψη υποτροφίας για το αντικείμενο της εκ¬ 
παίδευσης ή επιμόρφωσης από ελληνικό ή αλλοδαπό 
Ίδρυμα ή Οργανισμό συνεκτιμάται θετικά για τη χορήγη¬ 
ση της αιτούμενης άδειας. 

7. Η έγκριση ή η απόρριψη της αίτησης για χορήγηση 
της εκπαιδευτικής άδειας πρέπει να αιτιολογούνται ειδι¬ 
κά. 

8. Οι ειδικότεροι όροι χορήγησης εκπαιδευτικής άδει¬ 
ας, η καταβολή των αποδοχών ή και άλλης οικονομικής 
ενίσχυσης, ο τρόπος εποπτείας του εκπαιδευόμενου και 
η σχέση του με την Εταιρεία κατά το χρόνο απουσίας του 
ρυθμίζεται επίσης με την εγκριτική απόφαση. Σε κάθε πε¬ 
ρίπτωση, όσοι τελούν σε εκπαιδευτική άδεια, έχουν υπο¬ 
χρέωση να ενημερώνουν τουλάχιστον ανά εξάμηνο την 
υπηρεσία για την πορεία της εκπαίδευσής τους και στη 
λήξη αυτής να υποβάλουν τους τίτλους σπουδών ή τα πι¬ 
στοποιητικά εκπαίδευσης που απέκτησαν. 

9.0 λαβών εκπαιδευτική άδεια αμείβεται κανονικά κατά 
το χρόνο αυτής, ενώ ο χρόνος αδείας λογίζεται, υπό την 
επιφύλαξη των επομένων παραγράφων, ως χρόνος πραγ¬ 
ματικής υπηρεσίας. 

10. Ειδικά σε περίπτωση χορήγησης εκπαιδευτικής 
άδειας στην αλλοδαπή, λαμβανομένων υπόψη των ειδι¬ 
κών συνθηκών, είναι δυνατόν, εφόσον δεν χορηγείται από 
άλλο φορέα υποτροφία ή άλλου είδους χρηματική αμοι¬ 
βή ή αποζημίωση, να προβλεφθεί πρόσθετη μηνιαία ή 
εφάπαξ αποζημίωση για την αντιμετώπιση των αυξημέ¬ 
νων εξόδωντου μισθωτού, η οποία δεν θεωρείται μισθός. 

11. Κατά τη λήξη της εκπαιδευτικής άδειας ο εργαζόμε¬ 
νος οφείλει να υποβάλει σχετική έκθεση για τα αποτελέ- 

σματα της εκπαίδευσής του και να επισυνάψει τους σχε¬ 
τικούς τίτλους σπουδών. 

12. Η εκπαιδευτική άδεια μπορεί να ανακαλείται με τον 
ίδιο τρόπο που εκδόθηκε, εφόσον αποδεδειγμένα ο ερ¬ 
γαζόμενος δεν κάνει ουσιαστική χρήση αυτής ή εάν πα- 
ραβαίνειτις ειδικότερες υποχρεώσεις που ορίζονται στην 
εγκριτική απόφαση ή εφόσον αυτός υποπέσει σε άλλο σο¬ 
βαρό πειθαρχικό παράπτωμα. Στην περίπτωση της ανά¬ 
κλησης για τους παραπάνω λόγους δεν αποκλείεται, κα¬ 
τά τις περιστάσεις, να απαιτηθεί η επιστροφή των αποδο¬ 
χών ή άλλων παροχών που χορηγήθηκαν απ’την Εταιρεία 
στον εργαζόμενο κατά τη διάρκεια της άδειας και βεβαί¬ 
ως ο διαδρομών χρόνος δε λογίζεται ως χρόνος πραγμα¬ 
τικής υπηρεσίας. 

13. Επίσης, η εκπαιδευτική άδεια μπορεί, με τον ίδιο 
τρόπο που χορηγήθηκε, να διακόπτεται προσωρινά ή ορι¬ 
στικά πριν από τη λήξη της εάν το υπαγορεύουν εξαιρετι¬ 
κοί λόγοι που ανάγονται στις συγκεκριμένες ανάγκες της 
Υπηρεσίας που δεν είναι δυνατόν να αντιμετωπιστούν 
διαφορετικά. 

14. Μετά το τέλος της χορηγηθείσας εκπαιδευτικής 
άδειας, ο εργαζόμενος οφείλει να υπηρετήσει στην Εται¬ 
ρεία για χρονικό διάστημα ίσο τουλάχιστον με το τριπλά¬ 
σιο του χρόνου της αδείας και πάντως όχι λιγότερο από 
τρία (3) και περισσότερο από δέκα (10) έτη. Σε περίπτωση 
αθέτησης της υποχρέωσης αυτής ο εργαζόμενος υπο- 
χρεούται να επιστρέφει τις αποδοχές που έλαβε κατά το 
χρόνο της εκπαιδευτικής άδειας, στην περίπτωση δε αυ¬ 
τή δεν λογίζεται ως χρόνος πραγματικής υπηρεσίας ο 
χρόνος της εκπαιδευτικής άδειας. Το ίδιο ισχύει και σε πε¬ 
ρίπτωση που η Εταιρεία καταγγείλει τη σύμβασή του 
ύστερα από δική του υπαιτιότητα. 

ΚΕΦΑΛΑΙΟ ΕΝΔΕΚΑΤΟ 
ΑΣΘΕΝΕΙΑ ΕΡΓΑΖΟΜΕΝΩΝ 

Άρθρο 63 

Αποχή από την εργασία λόγω ασθένειας 

1. Εάν ο εργαζόμενος δεν μπορεί, λόγω ασθένειας, να 
προσέλθει στην εργασία του, οφείλει να ενεργήσει ως 
εξής: 

α) Ειδοποιεί, κατά το δυνατόν πριν την έναρξη της ερ¬ 
γασίας του, σχετικά με την αδυναμία του αυτή τον άμεσο 
προϊστάμενό του ή σε περίπτωση απουσίας αυτού, τον 
αντικαταστάτη του ή σε περίπτωση μη εύρεσης αυτών, το 
Τμήμα Προσωπικού. 

β) Αποδεικνύει την ασθένειά του με την προσκόμιση με 
οποιοδήποτε τρόπο, το αργότερο εντός 48 ωρών, στον 
άμεσο προϊστάμενό του ή τον αντικαταστάτη του ή στο 
Τμήμα Προσωπικού, βεβαίωσης γιατρού του κύριου 
ασφαλιστικού του φορέα, ή Δημόσιου Νοσοκομείου ή 
συμβεβλημένης με τον ασφαλιστικό του φορέα Κλινικής, 
όπου θα αναγράφονται και οι ημέρες της ιατρικώς επιβε¬ 
βλημένης αποχής αυτού απ’ την εργασία. Τις ίδιες υπο¬ 
χρεώσεις έχει και στην περίπτωση επιμήκυνσης της ασθέ- 
νειάςτου και παράτασης της αδυναμίας του προς παροχή 
εργασίας. Επίσης, επιφυλασσομένων των διατάξεων της 
παρ.11 του παρόντος άρθρου, είναι δυνατό οι εργαζόμε¬ 
νοι να απουσιάζουν λόγω ασθένειας έως δύο (2) ημέρες 
κάθε φορά και όχι περισσότερες από τέσσερις (4) ημέρες 
κατ’ έτος καταθέτοντας σχετική υπεύθυνη δήλωση. Στην 
περίπτωση αυτή: όσον αφορά στο υπαλληλικό προσωπι¬ 
κό, περικόπτεται το σύνολο των επιδομάτων που αντιστοι¬ 


χούν στις ημέρες απουσίας πλην του χρονοεπιδόματος 
και του οικογενειακού επιδόματος, όσον αφορά στο λιμε- 
νεργατικό προσωπικό, καταβάλλεται μόνο το βασικό ημε¬ 
ρομίσθιο, το χρονοεπίδομα και το επίδομα γάμου. 

γ) Κατά τη διάρκεια της ασθένειάς του, ο εργαζόμενος 
οφείλει να μην απουσιάζει απάτην κατοικίατου, παρά μό¬ 
νο εξ αιτίας εντελώς απόλυτης ανάγκης και να παρέχει 
οποιαδήποτε σχετική πληροφορία για την εξέλιξη της 
υγείας του, καθώς και πλήρη στοιχεία της διαμονής του 
για παροχή πληροφοριών υπηρεσιακής φύσης. 

δ) Την ημέρα επανάληψης της εργασίας, υποχρεούται 
να καταθέσει στο Τμήμα Προσωπικού κάθε αναγκαίο δι- 
καιολογητικό και έγγραφο που θα του ζητηθεί σχετικά με 
την ασθένειά του και να παρουσιαστεί αμέσως στο συνη¬ 
θισμένο τόπο παροχής της εργασίας του για ανάληψη 
υπηρεσίας. 

2. Τις ίδιες παραπάνω υποχρεώσεις έχει και ο εργαζό¬ 
μενος που αδυνατεί να εργασθεί λόγω εργατικού ατυχή¬ 
ματος. 

3. Εφόσον υπάρχει ανάγκη να επισκεφθεί γιατρό του κύ¬ 
ριου ασφαλιστικού φορέα του κατά τις ώρες εργασίας, 
υποχρεούται να ζητήσει από τον άμεσο προϊστάμενό του 
ένα Δελτίο Ιατρικής Εξέτασης, το οποίο οφείλει να το επι¬ 
στρέφει θεωρημένο απ’ τον ασφαλιστικό φορέα κατά την 
επιστροφή του. Σε περίπτωση διακοπής της εργασίας με¬ 
τά από ιατρική γνωμάτευση ο εργαζόμενος πρέπει να τη¬ 
ρήσει τη διαδικασία που προβλέπεται παραπάνω. 

4. Εφόσον ο εργαζόμενος δεν προσκομίσει τα απαιτού- 
μενα κατά τα ανωτέρω δικαιολογητικά, θεωρείται ότι 
απούσιασε αυθαίρετα και αδικαιολόγητα με τις συνέπει¬ 
ες που αυτό συνεπάγεται. Η προσκόμιση βεβαίωσης περί 
ασθένειας ιδιώτη γιατρού δεν καθιστά δικαιολογημένη 
την απουσία του μισθωτού. 

5. Το προσωπικό, εκτός από αυτό που διατήρησε τη μο- 
νιμότητάτου σύμφωνα με το Ν. 2688/99, δικαιούται, κατά 
τη διάρκεια της αποχής του από την εργασία λόγω ασθέ¬ 
νειας, καταβολής αποδοχών σύμφωνα με τις ισχύουσες 
κάθε φορά διατάξεις της εργατικής νομοθεσίας και επι¬ 
δότησης σύμφωνα μετά οριζόμενα στις διατάξειςτου κυ¬ 
ρίου ασφαλιστικού φορέα. Εάν η λόγω ασθένειας αποχή 
απ’ την εργασία συνεχισθεί για χρονικό διάστημα μεγα¬ 
λύτερο από τα χρονικά όρια της βραχείας ασθένειας, 
όπως ορίζονται από την εργατική νομοθεσία, τότε, λαμ- 
βανομένων υπόψη των λοιπών συνθηκών, μπορεί να θεω¬ 
ρηθεί ότι η σχέση εργασίας λύθηκε με καταγγελία αυτής 
εκ μέρουςτου μισθωτού. Στην περίπτωση σοβαρής ασθέ¬ 
νειας που διαρκεί πέρα από το χρονικό διάστημα, κατά το 
οποίο διατηρείται σύμφωνα με το άρθρα 657-658 Α.Κ. η 
αξίωση στο μισθό, είναι δυνατόν, ο εργαζόμενος ο οποίος 
κατ’ εκτίμηση της αρμόδιας υγειονομικής επιτροπής πά¬ 
σχει από ιάσιμη ασθένεια, λαμβανομένων υπόψη των εν 
γένει συνθηκών και των αναγκών της υπηρεσίας, με από¬ 
φαση του Διευθύνοντος Συμβούλου μετά από γνώμη του 
Υπηρεσιακού Συμβουλίου να τίθεται, αυτεπάγγελτα ή με¬ 
τά από αίτησή του σε διαθεσιμότητα λόγω νόσου, κατ’ 
ανώτατο όριο μέχρι ένα έτος από τη λήξη του παραπάνω 
χρονικού διαστήματος. Κατά το χρόνο της διαθεσιμότη¬ 
τας καταβάλλονται σ’ αυτόν τα 3/4 των τακτικών αποδο¬ 
χών του, εκπίπτονται όμως τα ποσά που τυχόν του κατα¬ 
βάλλονται υπό τη μορφή επιδόματος από το ΙΚΑ ή άλλο 
ασφαλιστικό Οργανισμό. 

6. Εφόσον ο εργαζόμενος έχει λόγω της ασθένειας κρι- 
θεί μερικώς ή ολικώς ανίκανος προς εργασία με οριστική 

απόφαση των αρμοδίων οργάνων του ΙΚΑ (Υγειονομικές 
Επιτροπές), εφαρμόζονται οι εκάστοτε ισχύουσες κοινω- 
νικοασφαλιστικές διατάξεις. 

7. Στην περίπτωση που λύεται η σύμβαση λόγω πλή¬ 
ρους διαρκούς ανικανότητας που οφείλεται σε εργατικό 
ατύχημα, ο παθών δικαιούται την νόμιμη αποζημίωση 
απόλυσης. 

8. Η άμεση υποβολή των γνωματεύσεων ανικανότητας, 
όπως και η υποβολή βεβαιώσεων πρωτοτύπων επιδοτή- 
σεωςτου ΙΚΑ, είναι υποχρεωτικές για το προσωπικό. 

9. Η Εταιρεία δικαιούται οποτεδήποτε να ζητήσει από 
τον ασθενήτηνπροσκόμισητου βιβλιαρίου υγείαςτου για 
την επίλυση τυχόν αμφισβητήσεων που προκύπτουν απ’ 
την εφαρμογή των παραπάνω διατάξεων. 

10. Τα όργανα της Ο.Λ.Π. Α.Ε. στα οποία προσκομίζο- 
νταιτα παραστατικά ή το βιβλιάριο του Ασφαλιστικού Φο¬ 
ρέα, είναι υποχρεωμένα να τηρούν αυστηρά το απόρρη¬ 
το για οποιοσδήποτε φύσης ιατρική πληροφορία πέσει 
στην αντίληψή τους κατά την άσκηση των καθηκόντων 
τους. 

11. Ειδικά, στο προσωπικό που διατήρησε τη μονιμότη- 
τάτου, με βάση το Ν. 2688/99, εφαρμόζονται για τις αναρ- 
ρωτικές άδειες και την Υγειονομική περίθαλψη, οι σχετι¬ 
κές διατάξεις για τους Δημοσίους Υπαλλήλους, όπως αυ¬ 
τές κάθε φορά ισχύουν. 

Άρθρο 64 

Υγειονομικές Επιτροπές 

Τα κατά τις οικείες διατάξεις καθήκοντα υγειονομικών 
επιτροπών επί του τακτικού προσωπικού ασκούν οι αρμό¬ 
διες υγειονομικές επιτροπές του αρμόδιου ασφαλιστικού 
φορέα. 

ΚΕΦΑΛΑΙΟ ΔΩΔΕΚΑΤΟ 
ΕΚΠΑΙΔΕΥΣΗ ΠΡΟΣΩΠΙΚΟΥ 

Άρθρο 65 

Εκπαίδευση προσωπικού 

1. Η εκπαίδευση αποτελεί αναπτυξιακό στόχο της Εται¬ 
ρείας, για τη βελτίωση των υπηρεσιών της και την αύξηση 
της παραγωγικότητάς της. Στο πλαίσιο αυτό η Εταιρεία 
σχεδιάζει προγράμματα εκπαίδευσης των εργαζομένων, 
στα οποία αυτοί καλούνται να συμμετάσχουν με δαπάνη 
της Εταιρείας. 

2. Κατά το σχεδίασμά των προγραμμάτων λαμβάνονται 
υπόψη ιδίως τα εξής: 

α) Οι υπηρεσιακές ανάγκες της Εταιρείας για νέες ερ¬ 
γασιακές δεξιότητες ή για βελτίωση υφισταμένων. 

β) Η ενίσχυση της απασχόλησης και ασφάλειας της ερ¬ 
γασίας για τους εργαζόμενους, των οποίων οι θέσεις ερ¬ 
γασίας απαξιώνονται. 

γ) Η διαφάνεια και ισότητα ευκαιριών, χωρίς διάκριση, 
με βάση το φύλο, την ηλικία ή άλλο παράγοντα για την 
άσκηση του δικαιώματος εκπαίδευσης. 

3. Η συμμετοχή σε εκπαιδευτικό πρόγραμμα της Εται¬ 
ρείας αποτελεί δικαίωμα και υποχρέωση των εργαζομέ¬ 
νων αφού η συμμετοχή σε εκπαιδευτικά προγράμματα και 
η πιστοποιημένη επίδοση λαμβάνεται υπόψη στην υπηρε¬ 
σιακή αξιολόγηση και εξέλιξη. 

4. Οι εκπαιδεύσεις στοχεύουν στο να καταστήσουν το 
προσωπικό ικανό να προσφέρει τις υπηρεσίες του στο με¬ 
γαλύτερο δυνατό φάσμα των λειτουργιών και των δρα¬ 
στηριοτήτων της Εταιρείας. 


5. Για την κάλυψη των εκπαιδευτικών αναγκών και τη 
βελτίωση των ουσιαστικών και των τυπικών προσόντων 
των εργαζομένων η Εταιρεία καταρτίζει προγράμματα 
κατάρτισης ως εξής: 

α) Οργανώνει προγράμματα εσωτερικής εκπαίδευσης 
ή επιμόρφωσης αυτοδύναμα ή και σε συνεργασία με κα¬ 
τάλληλους εκπαιδευτικούς φορείς του δημόσιου και του 
ιδιωτικού τομέα (ΑΕΙ, ΤΕΙ, ΙΕΚ, Υπουργεία, κ.λ.π.) 

β) Εγκρίνει, ύστερα από εισήγηση της Υπηρεσίας ή αί¬ 
τηση των εργαζομένων, την εκπαίδευση, μετεκπαίδευση, 
επιμόρφωση ή ενημέρωση των εργαζομένων σε εκπαι¬ 
δευτικά, επιστημονικά και ενημερωτικά προγράμματα ή 
άλλες εκδηλώσεις στο εσωτερικό ή εξωτερικό (σπουδές, 
σεμινάρια, συνέδρια, κ.λ.π.). 

6. Ο χρόνος εκπαίδευσης αποτελεί χρόνο απασχόλη¬ 
σης και αμείβεται επιπλέον ανά εκπαιδευτική ώρα, μόνο 
στηνπερίπτωση που δεν συμπίπτει με το χρόνο εργασίας. 
Με απόφαση του Διοικητικού Συμβουλίου καθορίζεται η 
διαδικασία επιλογής των ενδιαφερομένων για εκπαίδευ¬ 
ση, η διαπίστωση της παρακολούθησης και της επίδοσης 
των εκπαιδευομένων, η αμοιβή και κάθε άλλη σχετική λε¬ 
πτομέρεια. 

ΚΕΦΑΛΑΙΟ ΔΕΚΑΤΟ ΤΡΙΤΟ 
ΟΡΟΙ ΕΡΓΑΣΙΑΣ - ΑΜΟΙΒΕΣ ΚΑΙ ΠΑΡΟΧΕΣ 

Άρθρο 66 

Γ ενικά περί αμοιβής 

1. Οι όροι καταβολής των αποδοχών και οι λοιποί όροι 
εργασίας του προσωπικού της Εταιρείας καθορίζονται 
από τον παρόντα Κανονισμό Εργασίας, απ’ τις εκάστοτε 
ισχύουσες συλλογικές συμβάσεις εργασίας στις οποίες 
αυτό υπάγεται ή τις αντίστοιχες διαιτητικές αποφάσεις 
και ιδίως από τις επιχειρησιακές συλλογικές συμβάσεις 
που υπογράφεις Εταιρεία. Συμπληρωματικά, εφόσον δεν 
ορίζεται διαφορετικά, εφαρμόζονται οι γενικές διατάξεις 
της εργατικής νομοθεσίας καθώς και οι τυχόν υφιστάμε¬ 
νες για το προσωπικό του Ο.Λ.Π. ειδικές διατάξεις. 

2. Οι αποδοχές των Γενικών Διευθυντών, του Νομικού 
Συμβούλου και των Δικηγόρων, του προσωπικού των γρα¬ 
φείων των Οργάνων Διοίκησης και των Ιατρών Εργασίας, 
εφόσον δεν αποτελούν τακτικό προσωπικό της Εταιρεί¬ 
ας, ορίζονται με απόφαση του Δ.Σ. αυτής. Ομοίως, με 
απόφαση του Διοικητικού Συμβουλίου της Εταιρείας ορί¬ 
ζεται το επίδομα ευθύνης των Διευθυντών. 

3. Οι αποδοχές του Ειδικού Επιστημονικού Προσωπι¬ 
κού και του λοιπού προσωπικού για το οποίο η κτήση με¬ 
ταπτυχιακού τίτλου αποτελεί τυπικό προσόν πρόσληψης, 
ρυθμίζονται με ειδικό μισθολόγιο μέσω της Συλλογικής 
Σύμβασης Εργασίας του υπαλληλικού προσωπικού. 

4. Με την επιφύλαξη του άρθρου 74 του παρόντος Κα¬ 
νονισμού, ο εργαζόμενος λαμβάνει τις αποδοχές που 
πράγματι αντιστοιχούν στο είδος της συγκεκριμένης υπη¬ 
ρεσίας που είναι τοποθετημένος, χωρίς να έχει σημασία η 
ειδικότητα με την οποία προσλήφθηκε ή η τυχόν προη¬ 
γούμενη απασχόλησή του σε άλλη εργασία, θέση ή ειδι¬ 
κότητα. 

5. Οι κάθε φύσης αποδοχές του προσωπικού καταβάλ¬ 
λονται δεδουλευμένες για χρονικά διαστήματα που δεν 
μπορούν να υπερβούντο μήνα εργασίας, εκτός αν άλλως 
ορίζεται στις συλλογικές συμβάσεις εργασίας. 

6. Η Εταιρεία επιφυλάσσεται να χορηγεί, με απόφαση 
του Δ.Σ., στο προσωπικό προκαταβολές ή χρηματικά πο- 

σά έναντι αποδοχών, μέχρι του ποσού των αποδοχών 
ενός μηνός, και να καθορίζει τις ημερομηνίες καταβολής 
τους. 

7. Η αξίωση του εργαζομένου για λήψη των αποδοχών 
του αρχίζει από την ημέρα ανάληψης εργασίας και λήγει με 
τη λύση με οποιοδήποτε τρόπο της εργασιακής σχέσης. 

8. Σε περίπτωση μισθολογικής μεταβολής, οι αποδοχές 
που αντιστοιχούν στο νέο μισθολογικό κλιμάκιο οφείλο¬ 
νται από την ημέρα της μεταβολής εκτός των περιπτώσε¬ 
ων που ορίζεται διαφορετικά στον παρόντα Κανονισμό. 

9. Ειδικά στο προσωπικό που διατήρησε τη μονιμότητά 
του και επέλεξε τη συνταξιοδότησή του με βάση τις δια¬ 
τάξεις του Ν. 3163/55, εξακολουθούν να καταβάλλονται 
επίτρίμηνο, μετά τη λύση της σχέσης εργασίαςτου, οιτα- 
κτικές αποδοχές που καταβλήθηκαν σ’ αυτό κατά τον τε¬ 
λευταίο μήνα, πριν από το μήνα της αποχώρησής του από 
την Υπηρεσία. 

10. Σε περίπτωση μη παροχής υπηρεσιών δεν οφείλο¬ 
νται αποδοχές, σε περίπτωση δε μερικής παροχής υπη¬ 
ρεσιών οφείλονται αποδοχές μειωμένες ανάλογα. Εξαι¬ 
ρούνται οι περιπτώσεις κατά τις οποίες μολονότι δεν πα¬ 
ρέχεται εργασία, η εργατική νομοθεσία ή ο παρών 
Κανονισμός, προβλέπει την καταβολή του συνόλου ή μέ¬ 
ρους του μισθού. 

11. Για την παραγραφή των αξιώσεων των εργαζομένων 
επί των αποδοχών, αποζημιώσεων και λοιπών παροχών 
ισχύουν οι οικείες διατάξεις του Αστικού Κώδικα. 

Άρθρο 67 

Κρατήσεις επί των αποδοχών 

1. Κρατήσεις επί των αποδοχών των εργαζομένων επι¬ 
τρέπονται μόνο: 

α) Γ ια την παρακράτηση προκαταβολών έναντι αποδο¬ 
χών καθώς και των μηνιαίων δόσεων για τα τυχόν χορη- 
γηθέντα δάνεια εκ μέρους της Εταιρείας προς τον εργα¬ 
ζόμενο, με βάση τον προκαθορισμένο τρόπο εξόφλησης. 

β) Γ ια την παρακράτηση προστίμων που επεβλήθησαν 
σύμφωνα με τον παρόντα κανονισμό. 

γ) Γ ια ποσά που έχουν καταλογισθεί στον εργαζόμενο 
υπέρ της Εταιρείας για ζημιές, καταστροφές ή αδικαιο¬ 
λόγητες φθορές που προκάλεσε αυτός με δόλο ή βαρεία 
αμέλεια στις εγκαταστάσεις, σε εξοπλισμό, υλικά κ.λπ. 
της Εταιρείας, κατά τα καθοριζόμενα στο Άρθρο 47 του 
παρόντος Κανονισμού. 

δ) Γ ια τα τυχόν ασφάλιστρα για προσωπικές καλύψεις 
που συνάπτονται με μεσολάβηση της Εταιρείας καθώς 
και κάθε άλλη δαπάνη που πραγματοποιείται για λογα¬ 
ριασμό του εργαζόμενου, ύστερα από αίτηση ή με σύμ¬ 
φωνη γνώμη αυτού. 

ε) Γ ια εισφορές υπέρ Οργανισμού κύριας ή επικουρικής 
κοινωνικής ασφάλισης ή υπέρ οποιουδήποτε άλλου Ορ¬ 
γανισμού ή φορέα που προβλέπεται από την εκάστοτε 
ισχύουσα νομοθεσία. 

στ) Για φόρο μισθωτών υπηρεσιών, χαρτόσημο, ΟΓΑ 
κ.λπ. που είναι σε βάρος του εργαζόμενου. 

ζ) Γ ια κατάσχεση που έχει επιβληθεί εις χείρας της Εται¬ 
ρείας ως τρίτης, σύμφωνα με τις κείμενες διατάξεις. 

η) Για συνδρομές σε συνδικαλιστικές οργανώσεις, εφό¬ 
σον έχει ρητά συγκατατεθεί ο εργαζόμενος. 

2. Η εκχώρηση του συνόλου ή μέρουςτων αποδοχών σε 
τρίτους είναι δυνατή και έγκυρη μόνο εφόσον προβλέπε- 
ται από το νόμο ή παρέχεται η σχετική έγγραφη συγκατά¬ 
θεση του εργαζομένου. 


3. Μισθοί, επιδόματα, προσαυξήσεις και αποζημιώσεις 
κάθε είδους που καταβλήθηκαν αχρεώστητα από λάθος 
της Υπηρεσίας, θεωρούνται ως προκαταβολή αποδοχών 
και κρατούνται με μηνιαίες δόσεις απ’ τις αποδοχές των 
επομένων μηνών, οι οποίες δεν μπορεί να υπερβαίνουν το 
1/8 των μηνιαίων αποδοχών. Εάν για το λάθος, συνήργη- 
σε συνειδητά ο εργαζόμενος, παραπλανώντας το αρμό¬ 
διο για τη μισθοδοσία όργανο με ψευδή στοιχεία και πι¬ 
στοποιητικά, το αχρεωστήτως καταβληθέν ποσό παρα- 
κρατείται με βάση τις γενικές διατάξεις. Σε περίπτωση 
λύσης της εργασιακής σχέσης το αχρεωστήτως κατα¬ 
βληθέν ποσό κρατείται ολόκληρο απ’ την οφειλόμενη 
αποζημίωση. 

4. Γ ια όλες τις περιπτώσεις αποχής των εργαζομένων, 
που ήταν τακτικοί υπάλληλοι κατά το χρόνο μετατροπής 
του Ο.Α.Π. σεΑ.Ε.,την 1.5.1999,0 υπολογισμός του χρό¬ 
νου υπηρεσίας καθώς και ο τρόπος περικοπής των απο¬ 
δοχών, θα γίνεται σύμφωνα με τις εκάστοτε ισχύουσες 
διατάξεις του Δημοσίου επί των πραγματικά καταβαλλο- 
μένων αποδοχών, βάσει της Σ.Σ.Ε. των υπαλλήλων του 
Ο.Α.Π. Α. Ε. 

Άρθρο 68 

Πρόσθετες αμοιβές και αποζημιώσεις 

Στο προσωπικό καταβάλλονται πρόσθετες αμοιβές και 
αποζημιώσεις σύμφωνα με τα ειδικότερα προβλεπόμενα 
στις εκάστοτε ισχύουσες Σ.Σ.Ε. 

Άρθρο 69 
Χορήγηση δανείων 

Στο προσωπικό μπορεί να χορηγείται προς κάλυψη 
εκτάκτων και απρόβλεπτων αναγκών δάνειο σύμφωνα με 
τα ειδικότερα προβλεπόμενα στις εκάστοτε ισχύουσες 
Σ.Σ.Ε. 

Άρθρο 70 

Αοιπές παροχές πρόνοιας 

1. Η Εταιρεία καταβάλει τα έξοδα κηδείας αποθανόντων 
εργαζομένων που ανήκουν στο τακτικό προσωπικό, κα¬ 
θώς και της συζύγου και των τέκνων αυτών, εφόσον απο¬ 
τελούν κατά την κοινωνικοασφαλιστική νομοθεσία προ- 
στατευόμενα μέλη της οικογένειας του εργαζόμενου. 
Από το ποσό αυτό εκπίπτει κάθε ποσό που καταβλήθηκε 
γιατο σκοπό αυτό από τον οικείο ασφαλιστικό οργανισμό. 

Το ύψος και ο τρόπος της καταβολής των εξόδων κηδεί¬ 
ας καθορίζονται με απόφαση του Διοικητικού Συμβουλίου. 

2. Σε πολιτιστικούς ή ψυχαγωγικούς ομίλους ή λέσχες ή 
λοιπές σχετικές ενώσεις των εργαζομένων στον Ο.Α.Π. ή 
των συνταξιούχων-πρώην εργαζομένων του Ο.Α.Π., που 
έχουν συσταθεί και λειτουργούν νόμιμα, μπορεί να παρέ¬ 
χεται από την Εταιρεία, κατά το λόγο του αριθμού των με¬ 
λών τους, οικονομική ενίσχυση ή η χρήση οικημάτων ή 
εξοπλισμού, σύμφωνα με απόφαση του Διοικητικού Συμ¬ 
βουλίου. 

Άρθρο 71 

Ηθικές και υλικές αμοιβές 

1. Η οικεία Δ/νση μπορεί να εισηγείται αιτιολογημένα 
στο Διευθύνοντα Σύμβουλο της Εταιρείας την απονομή 
ηθικών και υλικών αμοιβών, οι οποίες είναι: 

α) Έπαινος 

β) Έπαινος και χρηματική αμοιβή 

γ) Τιμητική άδεια με αποδοχές 

2. Οι ηθικές και υλικές αμοιβές χορηγούνται στις περι¬ 
πτώσεις κατά τις οποίες ο εργαζόμενος διακρίθηκε λόγω 
της διαγωγής του κατά την εκτέλεση της εργασίας του ή 
των εξαίρετων πράξεώντου, εντός ή και εκτός υπηρεσίας. 
Το τι συνιστά εξαιρετική πράξη, καθώς και το είδος της 
αντιστοιχούσας ηθικής και το ύψος της χρηματικής αμοι¬ 
βής, καθορίζεται με απόφαση του Διευθύνοντος Συμβού¬ 
λου μετά από γνώμη του Υπηρεσιακού Συμβουλίου. 

3. Εξαιρετικές πράξεις, ενδεικτικά είναι: 

α) Η με αυτοθυσία επέμβαση κάποιου για να αποτρέψει 
κινδύνους που θα μπορούσαν να έχουν επιζήμιες συνέ¬ 
πειες σε προσωπικό και υλικό. 

β) Πράξη ή διαγωγή που μπορεί να θεωρηθεί αξιομίμη¬ 
τη και η οποία προξένησε ευμενή σχόλια για την Εταιρεία 
και το προσωπικό της γενικότερα. 

4. Οι ηθικές αμοιβές απονέμονται στους εργαζόμενους 
απ’ τον Διευθύνοντα Σύμβουλο μετά από έγγραφη και αι¬ 
τιολογημένη πρόταση των προϊσταμένων τους. 

5. Η πράξη με την οποία απονέμεται ηθική ή υλική αμοι¬ 
βή κοινοποιείται ως εγκύκλιος σε όλο το προσωπικό και 
αντίγραφο αυτής τοποθετείται στο προσωπικό μητρώο 
του εργαζομένου. 

6. Η χρηματική αμοιβή μπορεί να φθάσει στο ύψος του 
ήμισυ (1/2) τωντακτικώνμηνιαίων αποδοχώντου εργαζο¬ 
μένου. 

7. Ο αριθμός των ημερών της χορηγούμενης τιμητικής 
άδειας καθορίζονται κατά την απόλυτη κρίση του Διευθύ- 
νοντος Συμβούλου. 

8. Η απονομή ηθικών και υλικών αμοιβών συνεκτιμάται 
κατά την κρίση για την εξέλιξη του προσωπικού. 

ΚΕΦΑΛΑΙΟ ΔΕΚΑΤΟ ΤΕΤΑΡΤΟ 
ΑΝΑΘΕΣΕΙΣ 

Άρθρο 72 

Ανάθεση θέσης στην ιεραρχία 

1. Η ανάθεση θέσης στην ιεραρχία ενεργείται με βάση 
τα τυπικά και ουσιαστικά προσόντα του προσωπικού, 
σύμφωνα με τους όρους που καθορίζονται από τον παρό¬ 
ντα Κανονισμό και από τον Κανονισμό Εσωτερικής Οργά¬ 
νωσης και Λειτουργίας. 

2. Θέση στην ιεραρχία ανατίθεται, για τρία (3) χρόνια, 
εφόσον συντρέχουν οι εξής βασικές προϋποθέσεις: 

α) Ύπαρξη κενής θέσης, η οποία έχει κριθεί ότι πρέπει 
να καλυφθεί. 

β) Κάλυψη από τον εργαζόμενο των γενικών και ειδικών 
προσόντων και κριτηρίων που απαιτούνται για τη συγκε¬ 
κριμένη θέση. 

3. Οι απαιτούμενες προϋποθέσεις για την ανάθεση πρέ¬ 
πει να βασίζονται στα στοιχεία που περιέχονται στο προ¬ 
σωπικό μητρώο του εργαζομένου. Ιδιαίτερα λαμβάνονται 
υπόψη τα ακόλουθα: 

α) Γραμματικές γνώσεις 
β) Ξένες γλώσσες 

γ) Προϋπηρεσία στον ΟΛΠ (άλλη προϋπηρεσία) 
δ) Άσκηση καθηκόντων προϊσταμένου 
ε) Ετήσια αξιολόγηση 

στ) Επαγγελματική εμπειρία στο αντικείμενο της προ- 
κηρυσσόμενης θέσης 

ζ) Ικανότητες διοίκησης και ανάπτυξης ανθρώπινου δυ¬ 
ναμικού 

η) Ικανότητες σχεδιασμού, οργάνωσης, προγραμματι¬ 
σμού και ελέγχου 


θ) Προσωπικότητα - κύρος 

Με απόφαση του Διοικητικού Συμβουλίου μπορεί να κα¬ 
θορίζονται και επιπλέον κριτήρια γενικά ή ανά θέση ιε¬ 
ραρχίας. 

4. Η ανάθεση θέσης στην ιεραρχία του εργαζομένου 
δεν μπορεί να ενεργηθεί μόνο με βάση την αρχαιότητά 
του ή με την ηλικία του. Συνεπώς η ανάθεση θέσης στην 
ιεραρχία εργαζόμενου νεώτερου σε ηλικία ή αρχαιότητα 
έναντι άλλου δεν μπορεί αφ’ εαυτής να θεωρηθεί ως άνι- 
ση μεταχείριση. 

5. Την επιλογή και κάλυψη των θέσεων όλων των βαθμι¬ 
δών της ιεραρχίας που αναφέρονται στον Κανονισμό Ορ¬ 
γάνωσης και Λειτουργίας, πλην των θέσεων Γενικών Δι¬ 
ευθυντών και Διευθυντών, διενεργεί ο Διευθύνων Σύμ¬ 
βουλος, μετά από γνώμη του Υπηρεσιακού Συμβουλίου. 

Την επιλογή των Γενικών Διευθυντών διενεργεί το Δ.Σ. 
της Εταιρείας. 

Την επιλογή των Διευθυντών διενεργεί το Δ.Σ., με εισή¬ 
γηση του Διευθύνοντος Συμβούλου, ύστερα από γνώμη 
του Υπηρεσιακού Συμβουλίου. 

6. Ο επιλεγείς σε θέση ιεραρχίας μπορεί, επανακρινό- 
μενος κατά τη διάρκεια της θητείας του, να θεωρηθεί ανε¬ 
παρκής και να χάσει την ιδιότητα του στελέχους, επανερ¬ 
χόμενος στη θέση που κατείχε πριν την επιλογή του. Αν η 
θέση που κατείχε δεν είναι κενή ή έχει καταργηθεί, θεω¬ 
ρείται ότι κατέχει αντίστοιχη με αυτήν προσωρινή θέση 
στην ιεραρχία. Στην περίπτωση αυτή, καθώς και στην πε¬ 
ρίπτωση μη επανεπιλογής μετά τη λήξη της θητείας, δια¬ 
κόπτεται καιτοτυχόν χορηγούμενο επίδομα ευθύνης, χω¬ 
ρίς η διακοπή αυτή να μπορεί να θεωρηθεί, από υλικής ή 
ηθικής πλευράς, ως μονομερής βλαπτική μεταβολή των 
όρων εργασίας. 

7. Χρόνος που απαιτείται για την ανάθεση θέσης στην 
ιεραρχία είναι: 

α) Για τους κατόχους μεταπτυχιακού διπλώματος επι¬ 
πέδου διδακτορικού, δετής υπηρεσία στον ΟΛΠ, προκει- 
μένου για θέσεις Διευθυντών, και δετής υπηρεσία στον 
ΟΛΠ για τις λοιπές θέσεις ιεραρχίας. 

β) Για τους κατόχους μεταπτυχιακού διπλώματος επι¬ 
πέδου ΜεεΙθτ, θετής υπηρεσία στον ΟΛΠ, προκειμένου 
για θέσεις Διευθυντών, και θετής υπηρεσία στον ΟΛΠ για 
τις λοιπές θέσεις ιεραρχίας. 

γ) Για τους πτυχιούχους Πανεπιστημιακής Εκπαίδευ¬ 
σης (ΠΕ), ΙΟετής υπηρεσία στον ΟΛΠ, προκειμένου για 
θέσεις Διευθυντών, και 7ετής υπηρεσία στον ΟΛΠ για τις 
λοιπές θέσεις ιεραρχίας. 

δ) Για τους πτυχιούχους Τεχνολογικής Εκπαίδευσης 
(ΤΕ), ΙΟετής υπηρεσία στον Ο.Λ.Π. για τις θέσεις ιεραρ¬ 
χίας, και 1 δετής υπηρεσία για τις θέσεις Διευθυντών. 

ε) Για τους κατόχους τίτλου σπουδών Δευτεροβάθμιας 
Εκπαίδευσης (ΔΕ), Ιδετής υπηρεσία στον Ο.Λ.Π. για τις 
θέσεις ιεραρχίας, πλην των θέσεων Διευθυντών. 

Γιατην επιλογή σε θέση Διευθυντή συνυπολογίζεται και 
τυχόν προϋπηρεσία σε θέση Προϊσταμένου Τμήματος. 
Προϋπηρεσία που τυχόν έχει παρασχεθεί σε άλλο φορέα 
του ευρύτερου Δημόσιου Τομέα, πλην του Ο.Λ.Π., λαμ- 
βάνεται υπόψη για τη συμπλήρωση των ετών που αναφέ- 
ρονται ανωτέρω, κατά το ήμισυ, υπό την προϋπόθεση ότι 
έχει παρασχεθεί με τα τυπικά προσόντα που απαιτούνται 
για την κάλυψη της θέσης της ιεραρχίας. 

στ) Γ ια τους μισθωτούς οι οποίοι δεν προσέφεραν 
πραγματική υπηρεσία λόγω συνδικαλιστικής άδειας για 
χρόνο μεγαλύτερο του μήνα κατά το έτος κρίσης, η επί- 

δόσή τους για το ανωτέρω χρονικό διάστημα τεκμαίρεται 
ως πλήρως ικανοποιητική. 

δ.Στονχρόνο υπηρεσίας που λαμβάνεται υπόψη για την 
ανάθεση θέσης στην ιεραρχία δεν υπολογίζονται τα χρο¬ 
νικά διαστήματα: α) της υποχρεωτικής αποχής από την 
εργασία (προσωρινής παύσης), β) της αργίας και γ) ο 
χρόνος της αδικαιολόγητης αποχής από την εργασία, 
ακόμα κι αν δεν επιβλήθηκε πειθαρχική ποινή για την απο¬ 
χή αυτή. 

9. Η τοποθέτηση στη θέση ευθύνης του προσωπικού 
που επιλέχθηκε, πραγματοποιείται άμεσα με απόφαση 
του Διευθύνοντος Συμβούλου. 

10. Ανάκληση Προϊσταμένου από τη θέση που κατέχει, 
πριν από τη λήξη της θητείας του, γίνεται ύστερα από αι¬ 
τιολογημένη εισήγηση των οικείων ιεραρχικά προϊσταμέ¬ 
νων, με αιτιολογημένη απόφαση του Διευθύνοντα Συμ¬ 
βούλου, ύστερα από γνώμη του Υπηρεσιακού Συμβουλί¬ 
ου. Σε κατεπείγουσες περιπτώσεις που διακυβεύεται το 
συμφέρον και το κύρος της Εταιρείας, μπορεί άμεσα να 
επιβληθεί στον υπάλληλο αναστολή άσκησης των καθη¬ 
κόντων του με μόνη απόφαση του Διευθύνοντος Συμβού¬ 
λου. Στην περίπτωση αυτή, το Υπηρεσιακό Συμβούλιο 
εντός δεκαπέντε (15) το πολύ ημερών γνωμοδοτεί για τη 
θέση του υπαλλήλου σε αργία κατά τις διατάξεις του άρ¬ 
θρου 49. Εάν το Υπηρεσιακό Συμβούλιο γνωμοδοτήσει 
περί τη μη θέση του υπαλλήλου σε αργία, οριστική από¬ 
φαση λαμβάνεται από το Διοικητικό Συμβούλιο. 

11. Μετά τη θέση σε ισχύ του Κανονισμού Εσωτερικής 
Οργάνωσης και Λειτουργίας, πληρούνται όλες οι θέσεις 
των βαθμιδών της ιεραρχίας, με βάση τα οριζόμενα στο 
άρθρο αυτό. 

12. Εφόσον ο Διευθύνων Σύμβουλος και οι Γ ενικοί Διευ¬ 
θυντές προέρχονται από την ιεραρχία της Εταιρείας: 

α) ο χρόνος που έχουν διανύσει στη θέση του Διευθύ- 
νοντος Συμβούλου ή του Γ ενικού Διευθυντή λογίζεται ως 
χρόνος κανονικής υπηρεσίας, ως προς οποιαδήποτε έν- 
νομη συνέπεια που απορρέει από την εργασιακή τους 
σχέση, είτε με βάση τον παρόντα κανονισμό είτε από 
οποιαδήποτε άλλη διάταξη. 

β) μετά τη λήξη της θητείας τους, επανέρχονται στις θέ¬ 
σεις που κατείχαν πριν την τοποθέτησή τους σε θέση Διευ- 
θύνοντος Συμβούλου ή Γενικού Διευθυντή και εφόσον οι 
θέσεις αυτές δεν είναι κενές, τοποθετούνται σε προσωπο¬ 
παγείς θέσεις τα καθήκοντα και οι αρμοδιότητες τον οποί¬ 
ων ορίζονται με απόφαση του Διοικητικού Συμβουλίου. 

Άρθρο 73 

Αναπλήρωση Προϊσταμένων 

1. Ο Προϊστάμενος κάθε θέσης ευθύνης προτείνει ως 
αναπληρωτή του έναν από τους Προϊσταμένους θέσης 
ευθύνηςτου αμέσως κατώτερου επιπέδου που υπάγονται 
σ’ αυτόν. 

Αν δεν υπάρχει θέση ευθύνης κατώτερου επιπέδου, ο 
Προϊστάμενος προτείνει ως αναπληρωτή του έναν από 
τους υφισταμένους του. 

Σε κάθε περίπτωση, ο προτεινόμενος ως αναπληρωτής 
θα πρέπει να πληροί τα κριτήρια που αναφέρονται στην 
παρ.7 του Άρθρου 72 του παρόντος Κανονισμού. 

2. Ο ορισμός, ύστερα από την πρόταση του οικείου 
Προϊσταμένου, γίνεται με απόφαση του Διευθύνοντος 
Συμβούλου. 

3. Δεν αποκλείεται ως αναπληρωτής να ορισθεί με από¬ 
φαση του Διευθύνοντος Συμβούλου, Προϊστάμενος άλ¬ 


λης θέσης ευθύνης του αυτού επιπέδου και για χρονικό 
διάστημα όχι μεγαλύτερο των έξι (6) μηνών. 

Άρθρο 74 

Προσωρινή ανάθεση καθηκόντων 

1. Σε περίπτωση πρόσκαιρου κωλύματος ή απουσίας 
εργαζομένου επιτρέπεται, εφόσον είναι απολύτως ανα¬ 
γκαίο, με απόφαση του Διευθύνοντος Συμβούλου η προ¬ 
σωρινή ανάθεση του συνόλου ή μέρους των καθηκόντων 
αυτού για εύλογο χρονικό διάστημα, όχι μεγαλύτερο του 
ενός έτους, σε άλλο μισθωτό κατά προτίμηση της αυτής 
Υπηρεσίας ή, εφόσον δεν καθίσταται αυτό δυνατό, άλλης 
Υπηρεσίας, εφόσον μπορεί να ασκεί παράλληλα εντός 
του αυτού ωραρίου και τα δικά του καθήκοντα. 

2. Η προσωρινή ανάθεση καθηκόντων θα πρέπει επίσης 
κατά προτίμηση να γίνεται σε εργαζόμενο της αυτής ιε¬ 
ραρχικής θέσης ή της αμέσως υποκείμενης, της αυτής ή 
άλλης οργανικής μονάδας. Εάν αυτό λόγω των υπηρε¬ 
σιακών αναγκών δεν καθίσταται δυνατό, μπορεί τα εν λό¬ 
γω καθήκοντα να ανατεθούν και σε εργαζόμενο ανώτε¬ 
ρης θέσης, της αυτής ή άλλης οργανικής μονάδας, χωρίς 
η ανάθεση αυτή να μπορεί να θεωρηθεί ως βλαπτική με¬ 
ταβολή των όρων της σύμβασης εργασίας. 

3. Όταν η εργασία που παρέχει ο εργαζόμενος στο πλαί¬ 
σιο της ειδικότητάς του, αντικειμενικά δεν επαρκεί για να 
καλυφθεί ολόκληρο το ωράριό του, μπορεί να απασχολεί¬ 
ται σε άλλη παρεμφερή εργασία μέσα στο ίδιο ή άλλο Τμή- 
μα της οικείας Διεύθυνσης, χωρίς αυτό να αποτελεί βλα¬ 
πτική μεταβολή των όρων της σύμβασης εργασίας ή να 
γεννά δικαιώματα για πρόσθετη αμοιβή ή οποιαδήποτε 
προσαύξηση. Η κατά τα ανωτέρω απασχόληση του εργα¬ 
ζόμενου πραγματοποιείται με απόφαση του οικείου Διευ¬ 
θυντή,σύμφωνα με τα οριζόμενα στον Ειδικό Κανονισμό 
Εργασίας για κάθε εργασιακό τομέα ή ομοιοεπαγγελματι- 
κή κατηγορία. Άρνηση του εργαζόμενου να απασχοληθεί 
κατά τα ως άνω προς συμπλήρωση του κανονικού ωραρί¬ 
ου του, θεωρείται άρνηση εργασίας και συνιστά πειθαρχι¬ 
κό παράπτωμα. 

ΚΕΦΑΛΑΙΟ ΔΕΚΑΤΟ ΠΕΜΠΤΟ 

ΛΥΣΗ ΕΡΓΑΣΙΑΚΗΣ ΣΧΕΣΗΣ 

Άρθρο 75 

Λύση της εργασιακής σχέσης 

1. Με την επιφύλαξη των διατάξεων των παραγράφων 2 
και 3 του παρόντος άρθρου, η λύση της σύμβασης εργα¬ 
σίας του τακτικού προσωπικού επέρχεται στις παρακάτω 
περιπτώσεις: 

(α) Με καταγγελία της σύμβασης εργασίας εκ μέρους 
του εργαζομένου (παραίτηση). 

(β) Με καταγγελία της σύμβασης εργασίας εκ μέρους 
της Εταιρείας (απόλυση). 

(γ) Με το θάνατο του εργαζομένου. 

2. Η σχέση εργασίας του προσωπικού που υπηρετούσε 
με τον χαρακτήρα του μονίμου προσωπικού, κατά το χρό¬ 
νο μετατροπής του Ο.Λ.Π. σε Ανώνυμη Εταιρεία 
(1.5.1999) λύονται, με καταγγελία, σύμφωνα με το άρθρο 
δωδέκατοπαράγραφο3του Ν. 2688/1999, μόνογιατους 
ίδιους λόγους που λύεται η σχέση εργασίας των δημο¬ 
σίων υπαλλήλων, στους οποίους περιλαμβάνεται το όριο 
ηλικίας που προβλέπεται γι αυτούς και η συμπλήρωση 
35ετίας,σύμφωνα με τις διατάξεις του Δημοσιοϋπαλληλι¬ 
κού Κώδικα όπως αυτός κάθε φορά ισχύει. 

3. Οι συμβάσεις εργασίας του κάθε είδους προσωπικού 
που υπηρετούσε κατά τον ίδιο χρόνο στον Ο.Λ.Π., με σχέ¬ 
ση εργασίας ιδιωτικού δικαίου αορίστου χρόνου, λύονται, 
επίσης, σύμφωνα με το άρθρο δωδέκατο παράγραφο 4 
του Ν. 2688/1999, μόνο για αιτία που αφορά στο πρόσω¬ 
πο του εργαζόμενου. 

4. Οι συμβάσεις εργασίας του λοιπού τακτικού προσω¬ 
πικού λύονται, σύμφωνα με τις εκάστοτε ισχύουσες γενι¬ 
κές ή ειδικές διατάξεις της εργατικής νομοθεσίας για τη 
λύση των συμβάσεων εργασίας αορίστου χρόνου, σε 
συνδυασμό με την τήρηση των αντίστοιχων διατάξεων 
του παρόντος Κανονισμού. 

5. Στην περίπτωση αρνητικής περί ένταξης κρίσης του 
δόκιμου προσωπικού η σύμβαση εργασίας λύεται αυτο¬ 
δικαίως, σύμφωνα με την ισχύουσα νομοθεσία περί κα¬ 
ταγγελίας των συμβάσεων εργασίας ορισμένου χρόνου, 
χωρίς καμία άλλη διατύπωση. 

6. Η σύμβαση εργασίας του δόκιμου προσωπικού λύε¬ 
ται, επίσης, με απόφαση του Δ.Σ. ή του εξουσιοδοτημέ¬ 
νου από αυτό εταιρικού οργάνου κατά τη διάρκεια της πε¬ 
ριόδου δοκιμασίας, σύμφωνα με την ισχύουσα εργατική 
νομοθεσία για την πρόωρη λύση της σύμβασης εργασίας 
ορισμένου χρόνου λόγω σπουδαίου λόγου. 

Άρθρο 76 

Παραίτηση εργαζομένου 

1. Μισθωτός που συμπληρώνει τις προϋποθέσεις πλή¬ 
ρους συνταξιοδότησης λόγω γήρατος στην ασφάλιση 
οποιουδήποτε ασφαλιστικού οργανισμού μπορεί να απο¬ 
χωρεί απ’ την υπηρεσία δικαιούμενος της αποζημίωσης 
που προβλέπεται από τις σχετικές περί αποζημιώσεων 
διατάξεις ή τυχόν ευνοϊκότερες διατάξεις συλλογικών 
συμβάσεων εργασίας. 

2. Κατά τα λοιπά, το προσωπικό μπορεί να καταγγείλει 
τη σχέση εργασίας με δήλωση παραίτησής του, η οποία 
υποβάλλεται ιεραρχικά, ένα μήνα τουλάχιστον προ της 
οριζόμενης στην παραίτηση ημερομηνίας αποχώρησης. 
Η προθεσμία αυτή δεν τηρείται μόνο στην περίπτωση κα¬ 
τά την οποία υφίσταται εξαιρετικός λόγος. 

3. Όταν, από την αποχώρηση του παραιτούμενου, προ- 
βλέπεται δυσχέρεια σε σχέση με την κανονική διεξαγωγή 
της λειτουργίας της Οργανωτικής Μονάδας στην οποία 
εργάζεται αυτός, ο Διευθύνων Σύμβουλος, με εισήγηση 
των αρμοδίων Προϊστάμενων, δικαιούται να παρατείνειτο 
χρόνο αποχώρησης, κατά τρόπο ώστε να προβεί ο παραι¬ 
τούμενος σε παράδοση των καθηκόντων του στον αντι¬ 
καταστάτη του. Ο χρόνος αυτός σε καμία περίπτωση δεν 
μπορεί να υπερβαίνει τις δέκα (10) εργάσιμες ημέρες. 

4. Σαν παραίτηση εργαζομένου θεωρείται και κάθε αδι¬ 
καιολόγητη αποχή από την εργασία του διάρκειας πέραν 
των είκοσι δύο (22) εργασίμων ημερών συνέχεια ή των 
τριάντα (30) σε διάρκεια ενός έτους (σιωπηρή καταγγελία 
σύ μβασης). Προς την περίπτωση αυτή εξομοιώνεται και η 
αδικαιολόγητη υπέρβαση του χρόνου της κανονικής ή 
οποιοσδήποτε άλλης άδειας. 

5. Η απουσία εργαζομένου από την υπηρεσία για χρονι¬ 
κό διάστημα άνω των τριάντα (30) ημερών, λόγω στέρη¬ 
σης της προσωπικής του ελευθερίας κατόπιν προφυλάκι- 
σης ή επιβολής ποινής στερητικής της ελευθερίας εξι- 
σούται με αδικαιολόγητη απουσία και λαμβανομένων 
υπόψη και των λοιπών συνθηκών μπορεί να θεωρηθεί ως 
εκ μέρους αυτού σιωπηρή καταγγελία της σύμβασης ερ¬ 
γασίας. 


Άρθρο 77 

Καταγγελία της εργασιακής σχέσης εκ μέρους 
της Εταιρείας 

1. Οι εργαζόμενοι, που υπάγονται στην ρύθμιση του Κα¬ 
νονισμού αυτού απολύονται με καταγγελία της σύμβασης 
εργασίας εκ μέρους της Εταιρείας, σύμφωνα με τις εκά¬ 
στοτε ισχύουσες περί καταγγελίας της σύμβασης εργα¬ 
σίας αορίστου χρόνου διατάξεις,σε συνδυασμό με τις 
διατάξεις του παρόντος Κανονισμού με καταβολή της νό¬ 
μιμης αποζημίωσης απόλυσης. 

2. Επί καταγγελίας της σύμβασης εκ μέρους της Εται¬ 
ρείας στις κατωτέρω περιπτώσεις, προβλέπονται ειδικό¬ 
τερα τα εξής: 

α) Άόγω συμπλήρωσης των προϋποθέσεων για τη χο¬ 
ρήγηση πλήρους συνταξιοδότησης γήρατος. Στην περί¬ 
πτωση αυτή, ο μισθωτός δικαιούται αποζημίωση σύμφω¬ 
να με τις διατάξεις του άρθρου 5 παρ. 1 Ν. 435/1976, 
εκτός εάν ισχύουν ευνοϊκότερες ρυθμίσεις συλλογικής 
σύμβασης εργασίας. Σε περίπτωση θανάτου εργαζόμε¬ 
νου που έχει συμπληρώσει τις προϋποθέσεις συνταξιο- 
δότησης, οι κληρονόμοι του λαμβάνουν την αποζημίωση 
που αυτός θα εδικαιούτο κατά το νόμο ή κατά την ευνοϊ¬ 
κότερη ρύθμιση συλλογικής σύμβασης εργασίας. 

β) Άόγω σωματικής ή πνευματικής ανικανότητας του ερ¬ 
γαζομένου για παροχή εργασίας, που προκάλεσε νόσος 
ή ατύχημα. Στην περίπτωση αυτή: 

β.α. Για το προσωπικό, εκτός από αυτό που διατήρησε 
τη μονιμότητάτου, η ανικανότητα θα πρέπει: 

ί. να πιστοποιείται αρμοδίως από τον ασφαλιστικό φο¬ 
ρέα κύριας ασφάλισης και, 

ϋ. να συνεχίζεται για χρονικό διάστημα μεγαλύτερο από 
τα χρονικά όρια της βραχείας ασθένειας όπως ορίζονται 
την εργατική νομοθεσία. 

Επίσης, λαμβάνονται υπόψη και άλλα στοιχεία όπως η 
προσωπική και οικογενειακή κατάσταση του εργαζομέ¬ 
νου, οι ανάγκες της υπηρεσίας, ο χρόνος προϋπηρεσίας 
κ.λπ. Στην περίπτωση αυτή καταβάλλεται η νόμιμη απο¬ 
ζημίωση απόλυσης. 

β.β. Για το προσωπικό που διατήρησε τη μονιμότητά 
του, εφαρμόζονται οι διατάξεις του άρθρου 154 του Ν. 
2683/99. 

γ) Άόγω άσκησης μήνυσης από την Εταιρεία για αξιό¬ 
ποινη πράξη που διαπράχθηκε κατά την άσκηση της υπη¬ 
ρεσίας του μισθωτού. Στην περίπτωση αυτή απομακρύ¬ 
νεται χωρίς καταβολή αποζημίωσης εφαρμοζομένων κα¬ 
τά τα λοιπά των διατάξεων του άρθρου 5 παρ. 1 Ν. 
2112/1920 καιδπαρ. 2 Β.Δ.16/18.7.1920. Εφόσονεκδοθεί 
τελεσίδικα απαλλακτικό βούλευμα ή αθωωτική απόφαση, 
ο απολυθείς κατά τα ανωτέρω επανέρχεται στην υπηρε¬ 
σία και δικαιούται το σύνολο των αποδοχών του που δεν 
έλαβε κατά τη διάρκεια της απομάκρυνσής του από την 
Εταιρεία. Το παρόν εδάφιο δεν ισχύει γιατου υπαλλήλους 
που διατήρησαν τη μονιμότητά τους. 

δ) Άόγω επιβολής της ποινής της απόλυσης (καταγγε¬ 
λία σύμβασης - οριστική παύση), μετά από σχετική πει¬ 
θαρχική απόφαση που έχει γίνει οριστική. 

3. Στην περίπτωση του έκτακτου και δόκιμου προσωπι¬ 
κού, η αδικαιολόγητη αποχή από την εργασία, προς την 
οποία εξομοιώνεται και η αδικαιολόγητη υπέρβαση του 
χρόνου της κανονικής ή οποιοσδήποτε άλλης άδειας, κα¬ 
θώς και η απουσία από την υπηρεσία λόγω στέρησης της 
προσωπικής του ελευθερίας κατόπιν προφυλάκισης ή 

επιβολής ποινής στερητικής της ελευθερίας, συνιστά 
σπουδαίο λόγο οφειλόμενο στο πρόσωπο του μισθωτού 
που δικαιολογεί την πρόωρη καταγγελία εκ μέρους της 
Εταιρείας της σύμβασης εργασίας ορισμένου χρόνου. 
Σπουδαίο λόγο συνιστά επίσης κάθε περιστατικό το 
οποίο, κατά την καλή πίστη, σε συνδυασμό με το σύνολο 
των περιστάσεων, συντελεί ώστε να μην είναι ανεκτή η 
διατήρηση της σύμβασης μέχρι το χρόνο της λήξης της. 

Άρθρο 78 

Θάνατος εργαζομένου 

1. Μόλις πιστοποιηθεί ο θάνατος μισθωτού, η Εταιρεία 
προβαίνει στη διαγραφή αυτού απ’ τη δύναμη του προ¬ 
σωπικού από την ημέρα του θανάτου του. 

2. Στην περίπτωση αυτή, στους δικαιούχους σύνταξης, 
καταβάλλονται τακτικές αποδοχές τριών μηνών εφόσον 
επιλέξουν τη συνταξιοδότηση με βάση τις διατάξεις του 
Ν. 3163/55. 

3. Το Διοικητικό Συμβούλιο της Εταιρείας, κρίνοντας κα¬ 
τά περίπτωση, χορηγεί πρόσθετο βοήθημα στην οικογέ¬ 
νεια του θανόντος, ιδίως στην περίπτωση ύπαρξης ανήλι¬ 
κων τέκνων. 

ΚΕΦΑΛΑΙΟ ΔΕΚΑΤΟ ΕΚΤΟ 
ΥΓΙΕΙΝΗ ΚΑΙ ΑΣΦΑΛΕΙΑ ΕΡΓΑΖΟΜΕΝΩΝ 
ΚΑΙ ΧΩΡΩΝ ΕΡΓΑΣΙΑΣ 

Άρθρο 79 

Υγιεινή και ασφάλεια εργαζομένων 

1. Η Εταιρεία διασφαλίζει κάθε φορά τις συνθήκες υγι¬ 
εινής και ασφάλειας των εργαζομένων και των χώρων ευ¬ 
θύνης της. Προς τούτο θέτει κανόνες υγιεινής και ασφα¬ 
λείας με ειδικούς κανονισμούς ασφαλείας, με εγκυκλί¬ 
ους, ανακοινώσεις και οδηγίες. 

2. Οι κανόνες αυτοί γνωστοποιούνται στο προσωπικό, 
σύμφωνα με τις διατάξεις του παρόντος Κανονισμού, σε 
καμία δε περίπτωση δεν δικαιολογείται άγνοια αυτών και 
η μη τήρησή τους αποτελεί ανάλογα με τη σοβαρότητα 
της περίπτωσης βαρύ ή ιδιαίτερα βαρύ πειθαρχικό παρά¬ 
πτωμα. 

3. Ειδικότερα, η Εταιρεία έχει υποχρέωση: 

α) Να εφαρμόζει την ισχύουσα νομοθεσία για την υγιει¬ 
νή και ασφάλεια της εργασίας. 

β) Να προβλέπει, επεξεργάζεται και επιβλέπει με εξου¬ 
σιοδοτημένα όργανά της την εγκατάσταση και την τήρη¬ 
ση όλων των αναγκαίων, προληπτικών, λειτουργικών και 
διορθωτικών, μέτρων και διαδικασιών για την ασφαλή 
εκτέλεση των εργασιών της Εταιρείας. 

γ) Να εκπαιδεύει το προσωπικό, έτσι, ώστε να είναι σε 
θέση να αναγνωρίζει έγκαιρα κάθε κίνδυνο και να τον αντι¬ 
μετωπίζει αποτελεσματικά τηρώντας όλα τα μέτρα ασφα¬ 
λείας. 

δ) να ενημερώνει το προσωπικό για την ισχύουσα νομο¬ 
θεσία, σχετικά μετά ελάχιστα όρια και προδιαγραφές υγι¬ 
εινής και ασφάλειας της εργασίας. 

4. Οι υποχρεώσεις του Ιατρού Εργασίας και του Τεχνι¬ 
κού Ασφαλείας είναι αυτές που προβλέπονται από τις 
σχετικές διατάξεις, όπως αυτές ισχύουν. 

5.0 εργαζόμενος οφείλει να τηρεί τις εξής γενικές οδη¬ 
γίες υγιεινής και ασφάλειας: 

α) Να συμμορφώνεται προς κάθε γραπτή ή προφορική 
Οδηγία των προϊσταμένων του σχετικά με τον τρόπο ερ¬ 
γασίας και τους όρους υγιεινής και ασφάλειας. 


β) Να αναφέρει αμέσως, προφορικά ή γραπτά, κάθε ζή¬ 
τημα που αφορά επαγγελματικούς κινδύνους του προ¬ 
σωπικού της ΟΛΠ ΑΕ ή κινδύνους τρίτων ή των εγκατα¬ 
στάσεων ή του φυσικού περιβάλλοντος. 

γ) Να χρησιμοποιεί, ανελλιπώς και σωστά, τα ομαδικά 
και ατομικά μέσα προστασίας κατά την εργασία του. 

δ) Να παρακολουθεί την εκπαίδευση υγιεινής και ασφά¬ 
λειας της εργασίας και να συμμετέχει σε τυχόν ασκήσεις 
που διοργανώνονται από την Εταιρεία. 

ε) Να διατηρεί καθαρά τα γραφεία και γενικά τις εγκα¬ 
ταστάσεις της Εταιρείας και ειδικότερα τους κοινόχρη¬ 
στους χώρους και τους χώρους υγιεινής (ιματιοφυλα¬ 
κίων, αποχωρητηρίων, νιπτήρων, ντους κ.λπ.). 

στ) Να ρίχνει τα άχρηστα αντικείμενα μέσα στα ειδικά κι¬ 
βώτια απορριμμάτων. 

ζ) Να μην έχει κάνει χρήση πριν ή να μην χρησιμοποιεί 
κατά την άσκηση των καθηκόντων του, οποιοδήποτε ποτό 
που περιέχει οινόπνευμα, ανεξάρτητα από το είδος και 
την περιεκτικότητά του. 

η) Να αναφέρει αμέσως στον Προϊστάμενό του ή στο 
Υγειονομικό Προσωπικό της Επιχείρησης οποιοδήποτε 
πρόβλημα ή διαταραχή της υγείας του εμφανιστεί κατά 
την διάρκεια της εργασίας του και που ενδεχόμενα προ- 
καλεί τον περιορισμό της ικανότητας ή την πλημμελή 
άσκηση των καθηκόντωντου ή βάζει σε κίνδυνο την ασφά¬ 
λεια ανθρώπων και εγκαταστάσεων. 

θ) Να αναφέρει αμέσως στον Προϊστάμενό του κάθε 
ατύχημα ή συμβάν που έλαβε χώρα, στον ίδιο ή στον υφι¬ 
στάμενό του ή σε παρευρισκομένους τρίτους, στις εγκα¬ 
ταστάσεις της ΟΛΠ ΑΕ. 

ι) Να αναφέρει αμέσως στον Προϊστάμενό του κάθε 
ανωμαλία ή βλάβη που παρουσιάζεται στις εγκαταστά¬ 
σεις ή τον εξοπλισμό της Εταιρείας. 

ια) Να μην καπνίζει, παρά μόνο στους χώρους και κατά 
το χρόνο που επιτρέπεται το κάπνισμα, όπως ορίζεται με 
Κανονισμούς, Οδηγίες και Εντολές. 

ιβ) Να φροντίζει την ατομική του καθαριότητα, χρησι¬ 
μοποιώντας τις ειδικές εγκαταστάσεις που διαθέτει η 
Εταιρεία. 

ιγ) Να χρησιμοποιεί τους χώρους των αποδυτηρίων της 
Εταιρείας για την αλλαγή των ρούχων του με την προβλε- 
πόμενη στολή ή φόρμα εργασίας και αντιστρόφως. 

ιδ) Να διατηρεί καθαρή και σε καλή κατάσταση τη στο¬ 
λή εργασίας καθώς επίσης και την οποιαδήποτε εξάρτη¬ 
ση και εξοπλισμό φέρει ή χρησιμοποιεί με εντολή της 
Εταιρείας. 

ιε) Να εκτελεί πάντοτε την εργασία του με γνώμονα την 
ασφάλεια της εργασίας, των εγκαταστάσεων της Εται¬ 
ρείας και των κάθε είδους, μηχανημάτων, οχημάτων, 
φορτίων και λοιπών μέσων, που διακινούνται ή φυλάσσο¬ 
νται στις εγκαταστάσεις της Εταιρείας καθώς και των ερ¬ 
γαζομένων και των τρίτων που συναλλάσσονται με αυτή. 

ιστ) Να μην εξοικειώνεται με τον επαγγελματικό κίνδυ¬ 
νο, αλλά να τηρεί πιστά τους κανόνες ασφαλείας. 

ιζ) Να μην κάνει επικίνδυνα αστεία με συναδέλφους του, 
ιδίως χρησιμοποιώντας εργαλεία ή άλλα αντικείμενα. 

ιη) Να συνεργάζεται, όποτε απαιτείται, με τον γιατρό 
εργασίας και τον τεχνικό ασφαλείας. 

6. Οι προϊστάμενοι των οργανικών μονάδων και οι επι- 
κεφαλείς των συνεργείων οφείλουν: 

α) να επιθεωρούν, πριν και μετά τη λήξη της εργασίας, 
την καταλληλότητα και την ασφάλεια των εγκαταστάσε¬ 
ων, των εργαλείων και λοιπού εξοπλισμού και γενικά των 

χώρων εργασίας, αναφέροντας ιεραρχικά οποιαδήποτε, 
έστω πιθανή, ανωμαλία. 

β) να αναθέτουν, στο προσωπικό που έχουν στη δικαιο¬ 
δοσία τους, εργασία ανάλογη προς τη σωματική και πνευ¬ 
ματική του ικανότητα, την πείρα και την ειδικότητά του, 
γ) να επιβλέπουν την αυστηρή τήρηση των Κανονισμών, 
διαδικασιών, Οδηγιών και Εντολών Υγιεινής και Ασφαλεί¬ 
ας στους χώρους εργασίας, 
δ) να αναφέρουν ιεραρχικά κάθε απειθαρχούντα. 

7. Για κάθε εργαζόμενο της Επιχείρησης τηρείται από 
τον εκάστοτε Γιατρό Εργασίας, Ιατρικός Φάκελος και 
Ατομικό Βιβλιάριο Επαγγελματικού Κινδύνου, όπου ανα¬ 
γράφονται τα αποτελέσματα των ιατρικών και εργαστη¬ 
ριακών εξετάσεων και μετρήσεων. Στο φάκελο πρόσβαση 
έχει μόνο ο ίδιος ο εργαζόμενος καθώς και τα από το νό¬ 
μο προβλεπόμενα όργανα. 

8. Οι προβλεπόμενες από την νομοθεσία ιατρικές εξε¬ 
τάσεις καταλληλότητας με ειδικές διατάξεις, όπως π.χ. 
του Υπουργείου Βιομηχανίας ή Συγκοινωνιών, εξακολου¬ 
θούν να λαμβάνουν χώρα σύμφωνα με τις διατάξεις αυ¬ 
τές. 

ΚΕΦΑΛΑΙΟ ΔΕΚΑΤΟ ΕΒΔΟΜΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 80 

Μεταβατικές ρυθμίσεις 

1. Μέχρι τη θέση σε ισχύ του Κανονισμού Εσωτερικής 
Οργάνωσης και Λειτουργίας και την πλήρωση των θέσε¬ 
ων των βαθμιδών της ιεραρχίας, με βάση τα οριζόμενα 
στο άρθρο 72 του παρόντος, οι υπάλληλοι που ασκούσαν 
καθήκοντα Προϊσταμένου οργανικής μονάδας την 
1.5.1999, εξακολουθούν να ασκούν τα καθήκοντα αυτά. 

2. Ένταξη σε υπηρεσιακή κατηγορία 

Η ένταξη στις υπηρεσιακές κατηγορίες του άρθρου 5 
παράγραφοι 2 και 3 του Κανονισμού αυτού πραγματοποι¬ 
είται με απόφαση του Διοικητικού Συμβουλίου, έπειτα 
από γνώμη του Υπηρεσιακού Συμβουλίου. 

3. Πρώτη συγκρότηση του Υπηρεσιακού Συμβουλίου 

Η πρώτη συγκρότηση του Υπηρεσιακού Συμβουλίου 
πραγματοποιείται μέσα σε ένα μήνα από την εφαρμογή 
αυτού του κανονισμού, ως εξής: 

α) Σε περίπτωση που έχουν καλυφθεί οι θέσεις των Γ ε¬ 
νικών Διευθυντών: 

ί) Με απόφαση του Διοικητικού Συμβουλίου ορίζεται ως 
Πρόεδρος του Υ.Σ. ένας εκ των Γ ενικών Διευθυντών. 

ϋ) Με απόφαση του Διοικητικού Συμβουλίου, επιλέγο¬ 
νται ως τακτικά μέλη του, δύο (2) εκ των ήδη υπηρετού- 
ντων Διευθυντών κατά την έναρξη ισχύος του παρόντος, 
οι οποίοι και καλύπτουν αντίστοιχες θέσεις καθ’ όλη τη 
διάρκεια της θητείας τους ως μέλη του Υ.Σ. Αναπληρω¬ 
ματικά μέλη ορίζονται, επίσης, δύο (2) έκτων υπηρετού- 
ντων Διευθυντών, μέχρι την επιλογή Διευθυντών με βάση 
τις διατάξεις του Κανονισμού αυτού και του Κ.Ε.Ο.Λ. 

β) Σε περίπτωση που δεν έχουν καλυφθεί οι θέσεις των 
Γ ενικών Διευθυντών: 

ί) Με απόφαση του Διοικητικού Συμβουλίου, επιλέγο¬ 
νται ως τακτικά μέλη του, τρεις (3) εκ των ήδη υπηρετού- 
ντων Διευθυντών κατά την έναρξη ισχύος του παρόντος, 
οι οποίοι και καλύπτουν αντίστοιχες θέσεις καθόλη τη 
διάρκεια της θητείας τους ως μέλη του Υ.Σ. Ένας εξ αυ¬ 


τών ορίζεται Πρόεδρος του Υ.Σ. Αναπληρωματικά μέλη 
ορίζονται, επίσης, δύο (2) έκτων υπηρετούντωνΔιευθυ¬ 
ντών, μέχρι την επιλογή Διευθυντών με βάση τις διατάξεις 
του Κανονισμού αυτού και του Κ.Ε.Ο.Λ. Ορίζεται επίσης 
ένας εκ των τακτικών μελών του Υ.Σ. ως αναπληρωτής 
Προέδρου. 

γ) Με απόφαση των Διοικητικών Συμβουλίων των αντι¬ 
προσωπευτικών Δευτεροβάθμιων Συνδικαλιστικών Ορ- 
γανώσεωντων Υπαλλήλων καιτωνΛιμενεργατών, που συ¬ 
μπράττουν στην κατάρτιση του Κανονισμού, ορίζονται οι 
εκπρόσωποι των εργαζομένων, μέχρι την ανάδειξη εκ¬ 
προσώπων με εκλογές σύμφωνα με τα οριζόμενα στον 
Κανονισμό αυτό. 

δ) Οι εκλογές για την ανάδειξη εκπροσώπων πραγμα¬ 
τοποιούνται μέσα σε ένα έτος από την ισχύ αυτού του Κα¬ 
νονισμού. 

ΚΕΦΑΛΑΙΟ ΔΕΚΑΤΟ ΟΓΔΟΟ 

ΤΕΛΙΚΕΣ ΔΙΑΤΑΞΕΙΣ 

Άρθρο 81 
Ειδικοί Κανονισμοί 

Με απόφαση του Δ.Σ., ύστερα από γνώμη των εκπρο¬ 
σώπων των εργαζομένων, είναι δυνατόν να εγκρίνονται 
Ειδικοί Κανονισμοί που αναφέρονται σε συγκεκριμένες 
κατηγορίες εργαζομένων. 

Άρθρο 82 

Καταργούμενες διατάξεις 

Από την έναρξη ισχύος του παρόντος Κανονισμού κα- 
ταργούνται όλες οι αντίθετες, προς τους ανωτέρω προ- 
βλεπόμενους όρους, ρυθμίσεις. 

Άρθρο 83 

Ισχύς του Κανονισμού 

1. Η ισχύς του Κανονισμού αρχίζει δέκα (10) ημέρες με¬ 
τά την ημερομηνία δημοσίευσής του στην Εφημερίδα της 
Κυβερνήσεως. 

2. Νόμοι και διατάξεις που αναφέρονται στον παρόντα 
Κανονισμό, εφαρμόζονται ως έχουν, μέχρι την τροποποί¬ 
ηση ή αντικατάστασή τους. Στην περίπτωση που τροπο¬ 
ποιηθούν ή αντικατασταθούν, ισχύουν οι νέες ρυθμίσεις. 

Άρθρο 84 

Τροποποίηση Κανονισμού 

Οι διατάξεις του παρόντος Κανονισμού τροποποιού¬ 
νται, σύμφωνα με το άρθρο τέταρτο παράγραφος 2 και 4 
του Ν. 2688/1999». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Φεβρουάριου 2004 

